Zakkariya responses to State Award win- അവാര്‍ഡ് നേട്ടം 'സുഡാനി ഫ്രം നൈജീരിയ'യുടെ ഒരുമയുടെ വിജയമെന്ന് സക്കരിയ\nഅവാർഡ് മഴയിൽ നനഞ്ഞ് 'സുഡാനി ഫ്രം നൈജീരിയ'; ഒരുമയുടെ വിജയമെന്ന് സക്കരിയ\nസാവിത്രി ശ്രീധരന്, സരസ ബാലുശ്ശേരി എന്നിവരെ തേടി പുരസ്‌കാരം എത്തിയതില് അതിയായ സന്തോഷമുണ്ടെന്നും സക്കരിയ\nBy Abin Ponnappan\nUpdated: February 27, 2019 4:05:33 pm\nസംസ്ഥാന ചലച്ചിത്ര അവാര്‍ഡില് തിളങ്ങി സുഡാനി ഫ്രം നൈജീരിയ. ജനപ്രിയ ചിത്രമടക്കം അഞ്ചു പുരസ്‌കാരങ്ങളാണ് സുഡാനി ഫ്രം നൈജീരിയ നേടിയത്. പുരസ്‌കാര നേട്ടം ടീമിന്റെ വിജയമാണെന്ന് സംവിധായകന് സക്കരിയ പ്രതികരിച്ചു. സാവിത്രി ശ്രീധരന്, സരസ ബാലുശ്ശേരി എന്നിവരെ തേടി പുരസ്‌കാരം എത്തിയതില് അതിയായ സന്തോഷമുണ്ടെന്നും സക്കരിയ പറഞ്ഞു.\nചിത്രത്തിലെ പ്രകടനത്തിന് സൗബിന് ഷാഹിറിന് മികച്ച നടനുള്ള പുരസ്‌കാരവും ലഭിച്ചിരുന്നു. ‘കുമ്പളങ്ങി നൈറ്റ്‌സി’ന്റെ ഹാങ്ങ് ഓവറില് നില്‍ക്കെ തന്നെ സൗബിനെ തേടി പുരസ്‌കാരം എത്തിയതില് സന്തോഷമുണ്ടെന്ന് സക്കരിയ പറഞ്ഞു. മികച്ച തിരക്കഥക്കുള്ള പുരസ്‌കാരം മുഹസിന് പെരാരിയ്ക്കും സക്കരിയയും (സുഡാനി ഫ്രം നൈജീരിയ) പങ്കിട്ടു. തങ്ങളുടെ കൂട്ടിന്റെ വിജയമെന്നാണ് സക്കരിയെ പുരസ്‌കാരത്തെ കുറിച്ച് പറഞ്ഞത്.\nമലപ്പുറത്തിന്റെ ജീവിതവും കാല്‍പ്പന്ത് സ്‌നേഹവും പറഞ്ഞ ചിത്രമായിരുന്നു സുഡാനി ഫ്രം നൈജീരിയ. സൗബിന് ഒഴികെ മറ്റ് താരങ്ങളെല്ലാം സിനിമാ ലോകത്തിന് പുതുമുഖങ്ങളായിരുന്നു. ചിത്രത്തിലെ അഭിനയ പ്രകടനങ്ങളും ഹൃദയസ്പര്‍ശിയായ രംഗങ്ങളുമെല്ലാം കയ്യടി നേടിയിരുന്നു. സക്കരിയയുടെ ചിത്രം കൂടിയാണ് സുഡാനി ഫ്രം നൈജീരിയ എന്നതും ശ്രദ്ധേയമാണ്.\nജനപ്രിയ ചിത്രം, മികച്ച നവാഗത സംവിധായകന് (സക്കരിയ), മികച്ച നടന് (സൗബിന്), മികച്ച സ്വഭാവ നടി (സാവിത്രി ശ്രീധരന്, സരസ ബാലുശ്ശേരി), മികച്ച തിരക്കഥ (സക്കരിയ, മുഹ്‌സിന് പെരാരി) എന്നീ പുരസ്‌കാരങ്ങളാണ് സുഡാനി ഫ്രം നൈജീരിയയെ തേടിയെത്തിയത്. തിയ്യറ്ററുകളില് വന് വിജയമായ ചിത്രം നിരവധി അവാര്‍ഡുകള് നേരത്തെ തന്നെ സ്വന്തമാക്കിയിരുന്നു. അതുകൊണ്ടു തന്നെ സംസ്ഥാന അവാര്‍ഡും ചിത്രത്തിന് കിട്ടുമെന്ന് നേരത്തെ തന്നെ പ്രതീക്ഷിച്ചിരുന്നതാണ്.\nRead more: പുരസ്കാരങ്ങൾ വാരിക്കൂട്ടി ‘സുഡാനി ഫ്രം നൈജീരിയ’യും ‘കാർബണും’\nKerala State Film AwardsSudani from Nigeria\nWeb Title: Zakkariya responses to state award win\nവീട്ടിലെ സൂപ്പർഗേളിന് സൂപ്പർ കേക്ക് ഒരുക്കി ദുൽഖറും അമാലും\nജനലിലൂടെ മലനിരകൾ കാണുന്ന ഇടത്തു പോകണമെന്നായിരുന്നു അവന്റെ ആഗ്രഹം; കുട്ടികളുടെ പ്രശ്നങ്ങൾ പറഞ്ഞ് കിഷോർ സത്യ\nവോട്ട് തന്നവര്‍ക്കും തരാത്തവര്‍ക്കും നന്ദി, എല്ലാരോടും സ്നേഹം; സുരേഷ് ഗോപി


ഹിന്ദു ഐക്യവേദിയുടെ പരാതി; 81 കുടുംബങ്ങൾ കുടിയിറക്ക് ഭീഷണിയിൽ\nSun Apr 05 2020 05:37:57 GMT+0530 (India Standard Time)\nഹിന്ദു ഐക്യ വേദിയുടെ നേതൃത്വത്തിലുള്ള പെരുവന് മല ശിവ ക്ഷേത്ര ഭൂമി സംരക്ഷണ സമിതിയാണ് കയ്യേറ്റം ഒഴിപ്പിക്കണമെന്നാവശ്യപ്പെട്ട് നിയമ നടപടികളുമായി നീങ്ങിയത്. പരാതിയെ തുടര്‍ന്നാണ് കൊച്ചിന് ദേവസ്വം ബോര്‍ഡ് സ്പെഷ്യല് തഹസില്‍ദാറെ നിയമിച്ച് സര്‍വേ നടത്തിയത്.\nABH5 Oct 2019 6:11 AM GMT\nതൃശൂർ: ഹിന്ദു ഐക്യവേദിയുടെ പരാതിയെ തുടർന്ന് 81 കുടുംബങ്ങൾ കുടിയിറക്ക് ഭീഷണിയിൽ. മുപ്പത്തിയാറ് ദലിത് കുടുംബങ്ങളടക്കം പിന്നാക്ക ന്യൂനപക്ഷ സമുദായത്തിൽപ്പെട്ടവരാണ് പ്രതിസന്ധിയിലായിരിക്കുന്നത്. എഴുപത് വർഷത്തിലേറെയായി കുന്നംകുളം താലൂക്കിലെ കൊച്ചിന് വേസ്വം ബോര്‍ഡിൻറെ ഭൂമി കയ്യേറിയാണ് ദരിദ്ര കുടുംബങ്ങൾ താമസിക്കുന്നതെന്നാണ് ആരോപണം.\nതൃശൂർ കുന്നംകുളത്തെ പെരുവൻമലയിലെ കൊച്ചിന് വേസ്വം ബോര്‍ഡിന്റെ അധീനതയിലുളള ഭൂമിയാണെന്ന് കാണിച്ചാണ് 81 കുടുംബങ്ങള്‍ക്ക് ഒഴിയാനുള്ള നോട്ടീസ് നല്‍കിയിരിക്കുന്നത്. കുന്നംകുളം താലൂക്കിലെ എരനെല്ലൂര്, ചിറനെല്ലൂര് വില്ലേജുകളുടെ പരിധിയിലുള്ള കുടുംബങ്ങള്‍ക്കാണ് ഒഴിഞ്ഞു പോവണമെന്ന് നിര്‍ദേശിച്ച് നോട്ടീസ് വിതരണം ചെയ്തത്. പതിനഞ്ച് ദിവസത്തിനകം സ്ഥലം ഒഴിഞ്ഞു പോവണമെന്നും അല്ലാത്ത പക്ഷം പോലിസ് സംവിധാനത്തെ ഉപയോഗിച്ച് കുടിയിറക്കുമെന്നും സ്ഥാവരജംഗമ വസ്തുക്കള് കൊച്ചിന് ദേവസ്വം ബോര്‍ഡിലേക്ക് കണ്ടുകെട്ടുമെന്നുമാണ് നോട്ടീസിലെ അന്ത്യശാസനം.\nഎഴുപത് വർഷത്തിലേറെയായി പ്രദേശത്ത് വീട് വച്ച് താമസിക്കുന്ന കുടുംബങ്ങള്‍ക്കാണ് നോട്ടീസ് ലഭിച്ചിരിക്കുന്നത്. ഇവരില് ബഹുഭൂരിപക്ഷവും നിര്‍ധന കുടുംബങ്ങളാണ്. പെരുവന് മല മഹാദേവ ക്ഷേത്രത്തിൻറെ ഭൂമി കയ്യേറിയെന്ന് കാണിച്ചാണ് ദേവസ്വം ബോര്‍ഡ് അന്തിമ നടപടികളിലേക്ക് കടന്നത്. ഹിന്ദു ഐക്യ വേദിയുടെ നേതൃത്വത്തിലുള്ള പെരുവന് മല ശിവ ക്ഷേത്ര ഭൂമി സംരക്ഷണ സമിതിയാണ് കയ്യേറ്റം ഒഴിപ്പിക്കണമെന്നാവശ്യപ്പെട്ട് നിയമ നടപടികളുമായി നീങ്ങിയത്. പരാതിയെ തുടര്‍ന്നാണ് കൊച്ചിന് ദേവസ്വം ബോര്‍ഡ് സ്പെഷ്യല് തഹസില്‍ദാറെ നിയമിച്ച് സര്‍വേ നടത്തിയത്. സര്‍വേയില് ദേവസ്വം ബോര്‍ഡിന്റെ ഏക്കര് കണക്കിന് ഭൂമി കയ്യേറിയതായി കണ്ടെത്തിയിരുന്നു.\nഇവിടം വിട്ടൊഴിഞ്ഞു പോകേണ്ടവരിൽ ഒരു നൂറ്റാണ്ടിലധികമായി ഇവിടെ താമസിച്ചു വരുന്ന കുടുംബക്കാരുണ്ട്. മറ്റാളുകളില് നിന്ന് പണം കൊടുത്ത് ഭൂമി വാങ്ങിയവരുമുണ്ട്. നിർധന വിഭാഗങ്ങൾ ആയതുകൊണ്ട് തന്നെ എല്ലാവര്‍ക്കും മൂന്ന് സെന്റും നാല് സെന്റുമൊക്കെയാണ് ഭൂമിയായുള്ളത്. ചുരുക്കം ചിലർക്ക് മാത്രമാണ് 20 സെന്റ് ഭൂമിയുള്ളത്. 36 കുടുംബങ്ങള് ദലിത് വിഭാഗത്തില് ഉള്ളവരാണ്. 17 മുസ്‌ലിം കുടുംബങ്ങളും മുപ്പതില് താഴെ ക്രിസ്ത്യന് കുടുംബങ്ങളുമാണ്.\nക്ഷേത്രഭൂമിയോട് ചേര്‍ന്ന് മറ്റു മതസ്ഥർ താമസിക്കുന്നതില് ക്ഷേത്രസമിതിക്കാര് പണ്ടും പല അസ്വസ്ഥതകള് പ്രകടിപ്പിച്ചിട്ടുള്ളതായി കുടിയിറക്ക് ഭീഷണി നേരിടുന്നവർ പറയുന്നു. പല രീതിയില് ഇവിടെ സാമുദായിക സംഘര്‍ഷം ഉണ്ടാക്കാന് സംഘപരിവാരം ശ്രമിച്ചതായും ആരോപണം ഉയരുന്നുണ്ട്. കുടിയിറക്കിനെതിരേ സിപിഎം നേതൃത്വത്തിൽ ആക്ഷൻ കൗൺസിൽ രൂപീകരിച്ച് സമരത്തിലാണ് കുടുംബങ്ങൾ. അതുകൊണ്ടുതന്നെ സർക്കാർ അനുഭാവ പൂർവം ഇടപെടുമെന്ന പ്രതീക്ഷയിലാണ് സമരസമിതി.\nhindu aikya vedi kunnamkulam thrissur peruvanmala\nകൊവിഡ് 19: അത്യാവശ്യകാര്യങ്ങള്‍ക്കല്ലാതെ പുറത്തിറങ്ങിയാല് നിയമ ലംഘനമാവും\n4 April 2020 5:51 PM GMT\nദുബയില് രണ്ടാഴ്ച മുഴുവന് സമയ യാത്രാ വിലക്ക്.\n4 April 2020 5:36 PM GMT\n4 April 2020 4:23 PM GMT\n4 April 2020 2:31 PM GMT\nകൊവിഡ് 19: സ്വകാര്യസ്ഥാപനങ്ങളിലെ ജീവനക്കാരുടെ ശമ്പളം സര്‍ക്കാര് നല്‍കുമെന്ന് സല്‍മാന് രാജാവ്\n4 April 2020 1:24 PM GMT


‘557 ദിവസം തീവ്രവാദികളുടെ തടവില് അദ്ദേഹത്തെ അതിജീവിക്കാന് സഹായിച്ചത് ആ മനശക്തിയാണ്. ആ മനസാന്നിധ്യത്തെ ഞാന് സല്യൂട്ട് ചെയ്യുന്നു.’ അദ്ദേഹം പറഞ്ഞു.\nചൊവ്വാഴ്ച ഫാദം ടോം ഉഴുന്നാല് മോചിതനായി എന്നറിഞ്ഞയുടന് ഫാദര് ജോര്‍ജ് മുട്ടത്തുപറമ്പില് പോയത് ബംഗളുരുവിലെ സെലസ്റ്റിയന് പ്രൊവിന്‍സ് ഹൗസിലെ ചാപ്പലിലേക്കാണ്. നന്ദിയറിയിച്ച് പ്രാര്‍ത്ഥിക്കാന്.\n‘ചാപ്പലില് നിന്ന് പുറത്തിറങ്ങുമ്പോള് മനസു നിറയെ യെമനില് ഞങ്ങള് ഒരുമിച്ചു കഴിഞ്ഞ ദിനങ്ങളിലെ ഓര്‍മ്മയായിരുന്നു.’ അദ്ദേഹം പറയുന്നു.\nമദര് തെരേസ സ്ഥാപിച്ച മിഷനറീസ് ഓഫ് ചാരിറ്റിയുടെ അപേക്ഷ അനുസരിച്ച് 2010ല് ഉഴുന്നാലും മുട്ടത്തുപറമ്പിലും യെമനിലേക്കു പോയത്. അവിടെ മിഷനറീസ് ഓഫ് ചാരിറ്റിയുടെ നാല് വൃദ്ധസദനങ്ങളുണ്ടായിരുന്നു.\nഫാദര് ജോര്‍ജ് പുതുശേരി, ഫാദര് വര്‍ഗീസ് ജോര്‍ജ് എന്നിവരുമുണ്ടായിരുന്നു ഇവര്‍ക്കൊപ്പം. ഇന്ത്യ, ഫിലിപ്പീന്‍സ്, ശ്രീലങ്ക, പാകിസ്ഥാന് എന്നീ രാജ്യങ്ങളില് നിന്നെത്തി യെമനില് കഴിയുന്നവര്‍ക്ക് മതപരമായ സേവനങ്ങള് അവര് ചെയ്തുകൊടുത്തു.\n‘1987 മുതലുളളതാണ് ഞങ്ങളുടെ സൗഹൃദം. നാലുവര്‍ഷത്തെ തിയോളജി കോഴ്‌സിനായി ബംഗളുരുവിലെ ക്രിസ്തു ജ്യോതി കോളജില് ചേര്‍ന്നപ്പോള് തുടങ്ങിയതാണത്. അദ്ദേഹം (ഉഴുന്നാല്) എന്നേക്കാള് രണ്ടുവര്‍ഷം സീനിയര് ആയിരുന്നു. അതൊന്നും ഞങ്ങളുടെ സൗഹൃദത്തെ ബാധിച്ചില്ല. ഒരുപാട് കാര്യങ്ങള് ഞങ്ങള് ചര്‍ച്ച ചെയ്യുമായിരുന്നു.’ ജോര്‍ജ് മുട്ടത്തുപറമ്പില് ഓര്‍ക്കുന്നു.\nഫാദര് ജോര്‍ജ് മുട്ടത്തുപറമ്പില്\n‘1988ലാണ് ഉഴുന്നാല് പൗരോഹിത്യം സ്വീകരിച്ചത്. 1990ല് ഞാനും ആ വഴി പിന്തുടര്‍ന്നു.’\nപൗരോഹിത്യം സ്വീകരിച്ചതിനു പിന്നാലെ ഇരുവരും കര്‍ണാടകയിലെ വ്യത്യസ്ത മേഖലകളിലായി പ്രവര്‍ത്തനം. എങ്കിലും വര്‍ഷത്തില് ഒരിക്കല് ബംഗളുരുവിലെ സെല്‍സിയന് പ്രൊവിന്‍സ് ഹൗസില് ഒത്തുചേരും.\nപക്ഷേ യെമനിലെ ഉത്തരവാദിത്തങ്ങള് അവരെ ഒരിക്കല്‍കൂടി ഒരുമിപ്പിച്ചു.\n‘ഉഴുന്നാലിന് വൈകിയാണ് വിസ ലഭിച്ചത്. അതുകൊണ്ട് യെമന് യാത്ര ഞങ്ങള് ഒരുമിച്ചായിരുന്നില്ല.’ മുട്ടത്തുപറമ്പില് പറയുന്നു. ‘ജൂണ് 29നാണ് ഞാന് അവിടെ എത്തിയത്. ഒരാഴ്ച കഴിഞ്ഞ് ഉഴുന്നാലും.’\n‘വെവ്വേറെ പ്രവിശ്യകളിലാണ് ജോലി ചെയ്തിരുന്നതെങ്കിലും മാസത്തില് ഒരിക്കല് തലസ്ഥാനമായ സനായില് ഒരുമിച്ചുകൂടുമായിരുന്നു.’\n2014ല് ഉഴുന്നാല് ഇന്ത്യയിലേക്ക് തിരിച്ചുവന്നശേഷം ക്രിസ്തു ജ്യോതി തിയോളജി കോളജില് അഡ്മിനിസ്‌ട്രേറ്ററായി ചേര്‍ന്നു. എന്നാല് 2015ല് യെമനില് ആഭ്യന്തര യുദ്ധം പൊട്ടിപ്പുറപ്പെട്ടപ്പോള് മേഖലയിലെ ക്രിസ്ത്യന് സമുദായത്തെ സഹായിക്കാനായി വീണ്ടും തിരിച്ച് യെമനിലേക്ക് പോകാന് അദ്ദേഹം തീരുമാനിച്ചു.\nസര്‍ക്കാര് യാത്രാ വിലക്കുകള് ഏര്‍പ്പെടുത്തിയിരുന്നു. എന്നാല് യെമനിലെത്താനായി അദ്ദേഹം സ്വയം യു.എന്നിന്റെ മെഡിക്കല് എയ്ഡ് ജീവനക്കാരനായി അവതരിപ്പിക്കുകയായിരുന്നു. ‘അദ്ദേഹത്തിന്റെ മനക്കരുത്തിന്റെ ഏറ്റവും വലിയ തെളിവായിരുന്നു അത്. ഇത്തരമൊരു റിസ്‌ക് ഏറ്റെടുക്കാന് ആരും തയ്യാറാവില്ല.’ മുട്ടത്തുപറമ്പില് പറയുന്നു.\nഅന്താരാഷ്ട്ര തലത്തില് അംഗീകരിക്കപ്പെട്ട പ്രസിഡന്റ് അബ്ദ് റബ് മന്‍സൂര് ഹാദിയും ഹൂത്തി വിമതരെ പിന്തുണയ്ക്കുന്നവരും തമ്മിലുള്ള ഏറ്റുമുട്ടലില് ഇതുവരെ 7500ലേറെ ആളുകള് കൊല്ലപ്പെടുകയും രാജ്യത്തിന്റെ സമ്പദ് വ്യവസ്ഥ തകരുകയും ചെയ്തിരുന്നു. യെമനിലെ സ്ഥിതി മോശമായതോടെ പുതുശേരിയും ജോണും 2016ന്റെ തുടക്കത്തില് ഇന്ത്യയിലേക്കു മടങ്ങി. എന്നാല് മുട്ടത്തുപറമ്പിലും ഉഴുന്നാലും അവിടെ തുടര്‍ന്നു.\n‘ആഭ്യന്തര യുദ്ധത്തിന്റെ സമയത്ത് പല പ്രശ്‌നങ്ങളുമുണ്ടായിരുന്നു. പക്ഷേ എല്ലാ വെല്ലുവിളികളേയും നേരിടാന് ഉഴുന്നാല് എനിക്കു ധൈര്യം തന്നു. ദൈവം നമുക്കൊപ്പമാണ്, അതുകൊണ്ട് ഒന്നും പേടിക്കേണ്ടയെന്ന് പറഞ്ഞ് അദ്ദേഹം ദിവസവും വിളിക്കാറുണ്ടായിരുന്നു.’ മുട്ടത്തുപറമ്പില് ഓര്‍ക്കുന്നു.\nഎന്നാല് 2016 മാര്‍ച്ച് നാലിന് ഏദനിലെ നഴ്‌സിങ് ഹോമില് ഐ.എസ്.ഐ.എസ് തീവ്രവാദികള് നടത്തിയ റെയ്ഡിനു പിന്നാലെ അവര് അദ്ദേഹത്തെ പിടികൂടി. ആ സംഭവത്തില് ഒരു ഇന്ത്യന് കന്യാസ്ത്രീയുള്‍പ്പെടെ കുറഞ്ഞത് 16 പേരെങ്കിലും കൊല്ലപ്പെട്ടിട്ടുണ്ട്.\nഐ.എസ്.ഐ.എസ് തീവ്രവാദികളുടെ തടവിലാകുന്നതുവരെ എല്ലാദിവസവും മുട്ടത്തുപറമ്പിലിനെ ഉഴുന്നാല് ഫോണില് വിളിക്കുമായിരുന്നു. ‘മാര്‍ച്ച് നാലിലെ തീവ്രവാദി ആക്രമണത്തില് നിന്നും രക്ഷപ്പെട്ട സിസ്റ്റര് സാലി വിളിച്ച് കാര്യം പറഞ്ഞപ്പോള് ഞാന് ഞെട്ടിപ്പോയി. അവര് കരയുകയായിരുന്നു. ഉഴുന്നാലിനെ ഈ സംഭവത്തിനുശേഷം കാണാനില്ലെന്നും പറഞ്ഞു. ഞാനാകെ ഞെട്ടി. എന്തു ചെയ്യണമെന്ന് പോലും അറിയില്ല. മൃതദേഹങ്ങള്‍ക്കിടയിലും തിരഞ്ഞെന്നാണ് അവര് പറഞ്ഞത്.’\nമാര്‍ച്ച് 30നാണ് മുട്ടത്തുപറമ്പില് തിരിച്ചെത്തിയത്. പാസ്‌പോര്‍ട്ട് പുതുക്കേണ്ടതിനാല് അദ്ദേഹം ഇന്ത്യയില് തുടര്‍ന്നു. ‘പക്ഷെ എനിക്ക് ദൈവത്തില് വിശ്വാസമായിരുന്നു. അദ്ദേഹം ജീവനോടെ തിരിച്ചുവരുമെന്ന് എനിക്ക് ഉറപ്പായിരുന്നു.\nഉഴുന്നാല് ഇന്ത്യയിലേക്ക് തിരിച്ചുവരുന്നത് കാത്തിരിക്കുകയാണ് മുട്ടത്തുപറമ്പില്. ‘ അദ്ദേഹമിപ്പോള് വത്തിക്കാനിലാണ്. ബംഗളുരുവില് അദ്ദേഹം ഉടന് വരുമെന്നാണ് ഞങ്ങള് കരുതുന്നത്.’


കോവിഡ് 19 വൈറസിനെ ചെറുക്കുവാൻ വീട്ടിൽ തന്നെ ഒതുങ്ങിക്കൂടുന്നതിനൊപ്പം ഓരോ വ്യക്തിയിലുമുള്ള കഴിവിനെ പുറത്ത് കൊണ്ടുവരാൻ കേരള പോലീസ്. വീട്ടിലിരുന്നുകൊണ്ട് തന്നെ എഴുത്ത്, വര, വായന എന്നീ കഴിവുകളെ പരീക്ഷിക്കുവാനാണ് കേരള പോലീസ് ഓരോരുത്തരെയും ക്ഷണിക്കുന്നത്.\nകൂടാതെ തെരഞ്ഞെടുക്കപ്പെടുന്ന രചനകൾ കേരള പോലീസിന്‍റെ സോഷ്യൽമീഡിയ അക്കൗണ്ടുകളിൽ പ്രസിദ്ധീകരിക്കും. ഇതുമായി ബന്ധപ്പെട്ട് ഡോ.ബി. സന്ധ്യ ഐ പി എസ് കുറിച്ച വാക്കുകളിങ്ങനെ.\nകൊറോണയെന്ന മഹാമാരി ലോകത്തെ വിറപ്പിച്ചുകൊണ്ടൊരിക്കുകയാണ്. നമ്മുടെ രാജ്യവും വന് ഭീഷണിയിലാണ്. പരിഹാരം ഒന്നേയുള്ളു, ഈ മരണ വൈറസിനെ തുരത്താൻ കഴിവതും വീടിനകത്തു കഴിഞ്ഞു കൂടുക. കൂടാതെ സര്‍ക്കാര് നിര്‍ദേശിക്കുന്ന പ്രതിരോധപ്രവര്‍ത്തനങ്ങളില് പൂര്‍ണ വിശ്വാസത്തോടെ പങ്കാളിയാവുക എന്നതും.\nഈ കാലയളവില് നമ്മുടെ മാനസികാവസ്ഥ കരുത്താര്‍ജ്ജിക്കേണ്ടതുണ്ട്. കേരള പോലീസ് ജനമൈത്രി പോലീസ് നിങ്ങള്‍ക്കൊപ്പം വരുകയാണ്. ഇതിന്‍റെ ഭാഗമായി വര എഴുത്ത് വായന എന്ന മനോഹരമായ ലോകത്തേക്ക് ഞങ്ങള് നിങ്ങളെ ആനയിക്കുന്നു. പങ്കെടുക്കുക സമ്മാനങ്ങളും നേടുക\nഡോ.ബി. സന്ധ്യ ഐ പി എസ്\n(എ ഡി ജി പി )


സിക വൈറസ്; ആശങ്ക വേണ്ട, പ്രതിരോധ പ്രവര്‍ത്തങ്ങള് തുടങ്ങിയെന്ന് ഗുജറാത്ത് മുഖ്യമന്ത്രി! | Zika virus: No need to panic, situation under control, says Gujarat CM - Malayalam Oneindia\n22 min ago ഇഴഞ്ഞ് എറണാകുളം; കോന്നിയിലും മഞ്ചേശ്വരത്തും അരൂരും മികച്ച പോളിങ്ങ്!!\n33 min ago പോളിങ് സമയം നീട്ടില്ല; റീ പോളിങുമില്ല, ആറ് മണിവരെ ക്യൂവില് നിന്നവര്‍ക്ക് വോട്ട് ചെയ്യാം\n38 min ago മഞ്ചേശ്വരത്തെ കളളവോട്ട് ആരോപണം: നബീസയ്ക്ക് സ്ലിപ്പ് നൽകിയത് എൽഡിഎഫെന്ന് പഞ്ചായത്ത് പ്രസിഡണ്ട്\n12 min ago ഇടത് വോട്ടുകള് കൃത്യമായി പോള് ചെയ്യപ്പെട്ടു; കാലവാസ്ഥ വിജയത്തെ ബാധിക്കില്ലെന്ന് മനു സി റോയി\n13 min ago മഹാരാഷ്ട്ര, ഹരിയാന എക്‌സിറ്റ് പോള് ഫലങ്ങള് ഉടന്..... പ്രതീക്ഷയുമായി ബിജെപിയും കോണ്‍ഗ്രസും\n21 min ago ലോകത്തിലെ ഏറ്റവും ഉയരമേറിയ യുദ്ധഭൂമി; സിയാച്ചിൻ സഞ്ചാരികൾക്കായി തുറന്ന് നൽകി\nPublished: May 28 2017, 22:26 [IST]\nദില്ലി: സിക വൈറസിനെ കുറിച്ച് ആശങ്ക വേണ്ടെന്ന് ഗുജറാത്ത് മുഖ്യമന്ത്രി വിജയ് റൂപാനി പറഞ്ഞു. രാജ്യത്ത് വൈറസ് ബാധ സ്ഥിരീകരിച്ചതോടെ പ്രതിരോധ പ്രവര്‍ത്തനങ്ങള് ആരംഭിച്ചതായും മുഖ്യമന്ത്രി പറഞ്ഞു.\nശനിയാഴ്ചയാണ് അഹമ്മദാബാജദില് ഗര്‍ഭിണിയായ ഒരു യുവതിയടക്കം മൂന്ന് പേര്‍ക്ക് വൈറസ് ബാധ സ്ഥിരീകരിച്ചിരുന്നു. അഹമ്മദാഹബാദിലെ ബാപുനഗര് മേഖലയില് നിന്നുള്ളവരാണ് രോഗബാധിതര്.\nകൊതുക് പരത്തുന്ന നാഡീവ്യൂഹത്തെ ഗുരുതരമായി ബാധിക്കുന്ന സിക വൈറസ് ബാധ ഇന്ത്യയില് ആദ്യമായാണ് സ്ഥിരീകരിക്കുന്നത്. ലോകാരോഗ്യ സംഘടന നല്‍കിയ മാര്‍ഗനിര്‍ദേശങ്ങളുടെ അടിസ്ഥാനത്തില് നടത്തിയ നിരീക്ഷണത്തിലാണ് മൂന്ന് പേര്‍ക്ക് വൈറസ് ബാധ സ്ഥിരീകരിച്ചത്.\nzika virus gujarat chief minister delhi സിക വൈറസ് ഗുജറാത്ത് മുഖ്യമന്ത്രി ദില്ലി\nStory first published: Sunday, May 28, 2017, 22:26 [IST]


പശ്ചിമ ബംഗാളില് 114 കുട്ടികള്‍ക്ക് വാക്സിന് മാറി നല്‍കി | Life Glint | The Clarity Portal\nHome » വിശേഷം » രാഷ്ട്രം » പശ്ചിമ ബംഗാളില് 114 കുട്ടികള്‍ക്ക് വാക്സിന് മാറി നല്‍കി\nപശ്ചിമ ബംഗാളില് 114 കുട്ടികള്‍ക്ക് വാക്സിന് മാറി നല്‍കി\nMon, 16-09-2013 12:46:00 PM ;\nപശ്ചിമ ബംഗാളിലെ ഹൂബ്ലി ജില്ലയില് ഞായറാഴ്ച പള്‍സ് പോളിയോ തുള്ളികള്‍ക്ക് പകരം ഹെപ്പറ്ററ്റിസ് ബി വാക്സിന് വായിലൂടെ നല്‍കിയ 114 കുട്ടികളെ ആശുപത്രിയില് പ്രവേശിപ്പിച്ചു. മുഖ്യമന്ത്രി മമതാ ബാനര്‍ജി സംഭവത്തില് അന്വേഷണം നടത്താന് ഉത്തരവിട്ടു.\nസംഭവം വ്യാപക പ്രതിഷേധത്തിന് കാരണമായി. രോഷാകുലരായ നാട്ടുകാര് ആരോഗ്യപ്രവര്‍ത്തകരെ തടഞ്ഞുവെച്ചു. ആറു പേരെ സര്‍വീസില് നിന്ന് സസ്പെന്‍ഡ് ചെയ്തിട്ടുണ്ട്.\nപള്‍സ് പോളിയോ ദിനമായ ഞായറാഴ്ച ഖതുല് ഗ്രാമത്തിലെ പോളിയോ ബൂത്തില് കുട്ടികള്‍ക്ക് വാക്സിന് നല്‍കുന്നതിനിടെ ഒരു രക്ഷാകര്‍ത്താവാണ് ഹെപ്പറ്ററ്റിസ് വാക്സിനാണ് നല്‍കുന്നതെന്ന് കണ്ടെത്തിയത്. അതിനകം 114 കുട്ടികള്‍ക്ക് വാക്സിന് വായിലൂടെ നല്‍കിയിരുന്നു. ഈ കുട്ടികളെ അരംബാഗ് സബ്-ഡിവിഷണല് ആശുപത്രിയില് പ്രവേശിപ്പിച്ചിരിക്കുകയാണ്.\nകുത്തിവെയ്പിലൂടെയാണ് സാധാരണ ഹെപ്പറ്ററ്റിസ് വാക്സിന് നല്‍കുക. പോളിയോ തുള്ളിമരുന്ന് വായിലൂടെയും. എന്നാല്, വാക്സിന് മൂലം കുട്ടികള്‍ക്ക് അപകടമുണ്ടാവില്ലെന്ന് ആശുപത്രി സൂപ്രണ്ട് നിര്‍മാല്യ റേ അറിയിച്ചു.


മഹേഷിന്‍റെ പ്രതികാരത്തിലെ ആർട്ടിസ്റ്റ് ബേബി, കിസ്മത്തിലെ സെയ്ദ് ബാവ തങ്ങൾ, ഗപ്പിയിലെ പാപ്പൻ. പ്രേക്ഷകർക്ക് ഒപ്പംകൂടിയ അലൻസിയർ കഥാപാത്രങ്ങൾ ഇനിയുമേറെ. സിന്ധുരാജിന്‍റെ രചനയിൽ ജിബുജേക്കബ് സംവിധാനം ചെയ്ത മുന്തിരിവള്ളികൾ തളിർക്കുന്പോൾ എന്ന സിനിമയിൽ ജേക്കബ്ചേട്ടൻ എന്ന കഥാപാത്രമായി അലൻസിയർ പ്രേക്ഷകരിലേക്ക് വീണ്ടുമെത്തുന്നു.\nപ്രതിഷേധത്തിനപ്പുറം പ്രതിരോധമാണ് ഇന്നത്തെ സാമൂഹിക രാഷ്ട്രീയ ചുറ്റുപാടുകളിൽ ഒരു കലാകാരൻ സ്വീകരിക്കേണ്ടതെന്ന് അലൻസിയർ എന്ന നടന്‍റെ പച്ചയായ ജീവിതം വിളിച്ചുപറയുന്നു. സംവിധായകൻ കമലിനെ നാടുകടത്തണമെന്ന തരത്തിൽ ഒരു പാർട്ടിയുടെ നേതാവിൽ നിന്നു വന്ന അഭിപ്രായത്തോട് അലൻസിയർ പ്രതിരോധം തീർത്തത് കാസർഗോഡ് ബസ് സ്റ്റാൻഡിൽ ആക്സിഡന്‍റൽ നാടകാവതരണത്തിലൂടെയായിരുന്നു. കമലിന്‍റെ ദേശസ്നേഹത്തെ ചോദ്യം ചെയ്തവർക്കെതിരേയുള്ള അലൻസിയറുടെ പ്രതിരോധം സമൂഹത്തിലും സാമൂഹികമാധ്യമങ്ങളിലും ചർച്ചയും സംവാദവുമായി നിറഞ്ഞു. ഈ പശ്ചാത്തലത്തിൽ അലൻസിയർ സംസാരിക്കുന്നു. പുതിയ സിനിമകളെക്കുറിച്ച്, തന്‍റെ പാഷനായ നാടകത്തെക്കുറിച്ച്, തന്നെ സിനിമയിലെത്തിച്ച സൗഹൃദവഴികളെക്കുറിച്ച്, ഒടുവിൽ കാസർഗോഡ് സാക്ഷ്യംവഹിച്ച ഒറ്റയാൾ പ്രതിരോധത്തിന്‍റെ പ്രചോദനത്തെക്കുറിച്ച്....\nമമ്മൂട്ടിക്കൊപ്പം കസബ, തോപ്പിൽ ജോപ്പൻ. മോഹൻലാലിനൊപ്പം മുന്തിരിവള്ളികൾ തളിർക്കുന്പോൾ. സൂപ്പർതാരങ്ങൾക്ക് ഒപ്പമുള്ള അനുഭവങ്ങൾ...\nലാലേട്ടന്‍റെ കൂടെ ഞാൻ ആദ്യമായി അഭിനയിക്കുന്ന പടമാണ് മുന്തിരിവള്ളികൾ തളിർക്കുന്പോൾ. ലാലേട്ടനെ സിനിമയിലല്ലാതെ ജീവിതത്തിൽ മുന്പു ഞാൻ നേരിട്ടുകണ്ടിട്ടുണ്ടായിരുന്നില്ല. മമ്മൂക്കയെയും അങ്ങനെതന്നെ. ഒരു സെറ്റിൽ വച്ചോ അവരുടെ ഒരു ഷോ നടക്കുന്ന സ്ഥലത്തുവച്ചോ പോലും ഇവരെ രണ്ടുപേരെയും നേരിട്ടു കണ്ടിരുന്നില്ല. പിന്നെ ഇവരുടെ ഇന്‍റർവ്യൂസ് ശ്രദ്ധിച്ചിരുന്നു. ഇവർ രണ്ടുപേരുടെയും കൂടെ അഭിനയിക്കുന്പോഴാണു നേരിട്ടു കാണുന്നതും പരിചയപ്പെടുന്നതും. രസകരമായ എക്സ്പീരിയൻസ് ആയിരുന്നു അത്.\nപറഞ്ഞുകേട്ടതിനപ്പുറം ഇവരെ രണ്ടാളെയും അറിയില്ലായിരുന്നു. പക്ഷേ, സിനിമയിലെത്തി ഇവരോടൊപ്പം അഭിനയിക്കുന്പോഴാണ് കൂടെ അഭിനയിക്കുന്നവർക്ക് ഏറെ കെയർ തരുന്ന രണ്ടു നടന്മാരാണ് ഇവരെന്ന് കസബയിൽ നിന്നു മമ്മൂക്കയെക്കുറിച്ചും മുന്തിരിവള്ളികൾ തളിർക്കുന്പോൾ എന്ന പടത്തിൽ നിന്നു ലാലേട്ടനെക്കുറിച്ചും മനസിലായത്.\nഞാൻ ലാലേട്ടനെക്കാളും പ്രായം കുറഞ്ഞയാളാണ്. പക്ഷേ, ലാലേട്ടൻ പലപ്പോഴും എന്നെ ചേട്ടാ എന്നാണു വിളിക്കുന്നത്. ഞാൻ ഞെട്ടിപ്പോയിട്ടുണ്ട്. അത് എന്തിനാണെന്ന് ഇനിയും മനസിലായിട്ടില്ല. എന്‍റെ പ്രായം കൂട്ടി അദ്ദേഹത്തിനു ചെറുപ്പമാകാനുള്ള ശ്രമമാവാം. മമ്മൂക്കയ്ക്കൊപ്പം തോപ്പിൽ ജോപ്പനിലും അഭിനയിച്ചു. അദ്ദേഹം ഇപ്പോൾ ചെയ്തുകൊണ്ടിരിക്കുന്ന രഞ്ജിത്തേട്ടന്‍റെ പുത്തൻ പണം എന്ന പടത്തിലും ഒന്നിച്ച് അഭിനയിക്കേണ്ടതായിരുന്നു. ആ സമയത്താണ് മഹേഷിന്‍റെ പ്രതികാരം ടീമിന്‍റെ രണ്ടാമത്തെ പടത്തിലേക്കു പോകേണ്ടിവന്നത്. രഞ്ജിത്ത് സാറിന്‍റെ പടത്തിലേക്കു വിളിക്കുന്നതിനു മുന്പുതന്നെ ഞാൻ അതിൽ കമിറ്റ് ആയിരുന്നു. അതിനാൽ മമ്മൂക്കയ്ക്കൊപ്പം മൂന്നാമത്തെ പടത്തിൽ അഭിനയിക്കാനായില്ല. ഇനിയും പടങ്ങൾ വരുമല്ലോ.\nപുതിയ റിലീസ് മുന്തിരിവള്ളികൾ തളിർക്കുന്പോൾ ആണല്ലോ. അതിലെ കഥാപാത്രത്തെക്കുറിച്ച്...\nസർക്കാർ ജീവനക്കാർ താമസിക്കുന്ന ഫ്ളാറ്റ് സമുച്ചയത്തിലെ ഒരു ക്വാർട്ടേഴ്സിൽ താമസിക്കുന്നയാളാണ് എന്‍റെ കഥാപാത്രം ജേക്കബ് ചേട്ടൻ. ലാലേട്ടൻ അവതരിപ്പിക്കുന്ന ഉലഹന്നാൻ എന്ന കഥാപാത്രത്തിന്‍റെ സുഹൃത്ത്. എന്‍റെ കഥാപാത്രത്തിനു സസ്പെൻസൊന്നുമില്ല. അതു തുറന്ന പുസ്തകമാണ്. ചിലരുടെയൊക്കെ അടഞ്ഞ പുസ്തകമാണ്. ലാലേട്ടനൊപ്പം കുറേ സീനുകളിലുണ്ട്. ഞാൻ അഭിനയിക്കുന്ന സീനുകളെല്ലാം ലാലേട്ടനൊപ്പമാണ്.\nലാലേട്ടനൊപ്പം അഭിനയിക്കുന്പോൾ ഏറെ കംഫർട്ടായിരുന്നു. ലാലേട്ടൻ ചെയ്യുന്ന കഥാപാത്രത്തിനൊപ്പം സഞ്ചരിക്കുന്ന കഥാപാത്രങ്ങളാണ് ഞാൻ, കലാഭവൻ ഷാജോണ്, അനൂപ് മേനോൻ തുടങ്ങിയവർ ചെയ്യുന്ന കഥാപാത്രങ്ങൾ. അനൂപ് മേനോനാണ് ഉലഹന്നാന്‍റെ അടുത്ത സുഹൃത്ത് വേണുക്കുട്ടനായി വേഷമിടുന്നത്. വേണുക്കുട്ടനോടാണ് ഉലഹന്നാൻ പല സ്വകാര്യതകളും പങ്കുവയ്ക്കുന്നത്.\nമുന്തിരിവള്ളികൾ തളിർക്കുന്പോൾ എന്ന സിനിമയെക്കുറിച്ച്...\nഒരു സിനിമയിൽ വർക്ക് ചെയ്യുന്പോൾ ഉള്ളിലുള്ള പ്രേക്ഷകനു മനസിലാവും ആ സിനിമയെ ആളുകൾ എങ്ങനെയാവും സ്വീകരിക്കുകയെന്ന്. തുടക്കം മുതൽ തന്നെ ഈ സിനിമയിൽ അഭിനയിക്കുന്പോൾ ആളുകൾ ഇഷ്ടപ്പെടുന്ന, സ്വീകരിക്കുന്ന ഒരു സിനിമയായിരിക്കും, ലാലേട്ടന്‍റെ മറ്റൊരു ഹിറ്റായിരിക്കും എന്നൊക്കെ തോന്നിയിട്ടുണ്ട്.\nലാലേട്ടൻ പണ്ട് ചെയ്ത വേഷങ്ങൾ അന്നത്തെ ഗ്രാമീണശൈലിയിൽ. അത് അന്നത്തെ കാലം. ഇതു പുതിയ കാലമാണ്. ഈ പുതിയകാലത്ത് ലാലേട്ടനും ഒരുപാടു മാറ്റം ഉണ്ടായി. നമ്മുടെ കാലം മാറി. ആ മാറ്റം ആക്ടറിനും സംഭവിക്കും. അതു മറ്റൊന്നിന്‍റെ അനുകരണമായിരിക്കില്ല. ചിലപ്പോൾ അതു മറ്റൊന്നിന്‍റെ തുടർച്ചയാരിക്കും. ആക്ഷൻ പറഞ്ഞു കട്ട് പറയുന്നതിനിടെ ചെയ്യുന്നത് വീണ്ടും ഒന്നുകൂടി ചെയ്താൽ ഒരാക്ടറിനും അതേപോലെ റിപ്പീച്ച് ചെയ്യാനാവില്ല. ഒരു നല്ല നടനെ സംബന്ധിച്ചിടത്തോളം അത് അതേപടി കാണിക്കാനാവില്ല. അതു വേറെ ഒരു രീതി ആയിരിക്കും.\nഈ സിനിമയിലും സംഭവിക്കുന്നതു ലാലേട്ടന്‍റെ മറ്റൊരു ഗ്രാമീണജീവിതമായിരിക്കും. നാട്ടിൻപുറത്തുകാരന്‍റെ, ഒരു പഞ്ചായത്ത് സെക്രട്ടറിയുടെ മാനറിസങ്ങൾ നമ്മൾ ഇതുവരെ കണ്ടിട്ടില്ലാത്ത തരത്തിലാണു ലാലേട്ടൻ അവതരിപ്പിച്ചിരിക്കുനത് എന്നാണ് എനിക്കു തോന്നിയത്. അതുകൊണ്ടുതന്നെ ഏറെ വ്യത്യസ്തമായ, കുടുംബം ഒരുമിച്ചിരുന്നുകാണാൻ ഇഷ്ടപ്പെടുന്ന ഒരു സിനിമയിയിരിക്കും ഇത്. വാസ്തവത്തിൽ ഇതു ദന്പതികൾക്കും കുടുംബത്തിനും വേണ്ടിയിള്ള ഒരു സിനിമയാണ്. സിനിമ കഥ പറഞ്ഞു കേൾപ്പിക്കേണ്ട ഒന്നല്ല എന്നു വിശ്വസിക്കുന്ന ഒരാളാണു ഞാൻ. സിനിമ കണ്ട് അനുഭവിക്കണം.\nമഹത്തായ സിനിമയെക്കുറിച്ചുള്ള കാഴ്ചപ്പാട് എന്താണ്...\n100 ദിവസം, 200 ദിവസം ഓടിയ ഒരു സിനിമ ചിലപ്പോൾ ആഘോഷമായിപ്പോവാം. എന്നാൽ കാലത്തിനപ്പുറം നിലനിൽക്കുന്ന സിനിമകളാണ് ഏറ്റവും പ്രസക്തമായതും കലയോട് അടുത്തു നിൽക്കുന്നതും. വീണ്ടുംവീണ്ടും കാണുംതോറും നിങ്ങളെ അത് ഉത്തേജിപ്പിക്കുകയും നിങ്ങൾക്കു പുതിയ ചിന്തകളും ആലോചനകളും തരികയും ചെയ്യുന്നുണ്ടെങ്കിൽ ആ സിനിമ മഹത്തായ സൃഷ്ടിയാണ്.\nഇത് എന്‍റെ മാത്രം കാഴ്ചപ്പാടല്ല, എല്ലാവർക്കും അത് അങ്ങനെതന്നെയാണെന്നു തോന്നുന്നു. ഷേക്സ്പിയർ നാടകം കളിച്ച കാലത്ത് അദ്ദേഹത്തിന്‍റെ നാടകങ്ങൾ വലിയ വേദികളിൽ ഓടുകയോ കൂടുതൽ കളക്ഷൻ നേടുകയോ ചെയ്തവ ആയിരുന്നില്ല. ഷേക്സ്പിയർ ദരിദ്രനായി പല പ്രഭ്വികളുടെയും പക്കൽ നിന്നു കടം വാങ്ങിയിട്ടാണ് നാടകം ചെയ്തുകൊണ്ടിരുന്നതെന്നാണു കേട്ടിട്ടുള്ളത്. പിന്നെന്തായി. ലോകം മുഴുവനും ഇന്നു ഷേക്സ്പിയറിനെയാണു ചർച്ച ചെയ്യുന്നത്.\nഅന്ന് എഴുത്തിലൂടെ സന്പന്നരായി നാടകവേദികളിൽ നിറഞ്ഞുനിന്നവരെ ഇന്നു നമുക്കറിയില്ല. അന്നത്തെക്കാലത്ത് ആളുകളെ രസിപ്പിച്ചുപോയ, അന്നു നിറഞ്ഞാടിയ പല നാടകങ്ങളുടെയും നാടകകൃത്തുക്കളെയോ സംവിധായകരെയോ നമുക്കറിയില്ല. അന്ന് ആരും കാണാതെപോയ ഷേക്സ്പിയറിനെ കാലം തിരിച്ചറിയുന്നുണ്ട്. അതാണ് ഒരു കലാകാരന്‍റെ ഐഡന്‍റിറ്റി എന്നു വിശ്വസിക്കുന്നയാളാണു ഞാൻ. അതാണു നല്ല സിനിമയും നല്ല കലയും. കാലാതീതമാണ് ഉത്തമകല.\nമഹേഷിന്‍റെ പ്രതികാരം ഓരോ തവണ കാണുന്പോഴും അതു പുതിയ അനുഭവമാണു നല്കുന്നത്....\nഅതിന്‍റെ മുഴുവൻ മാജിക്, ഞങ്ങളെ ആക്ടേഴ്സ് എന്ന നിലയിൽ ഇൻഡസ്ട്രിയും പ്രേക്ഷകരും സ്വീകരിക്കുകയും ചെയ്തതിന്‍റെ മുഴുവൻ ക്രഡിറ്റും അതിന്‍റെ സ്ക്രിപ്റ്റ് റൈറ്റർ ശ്യാം പുഷ്കരനും ഡയറക്ടർ ദിലീഷ് പോത്തനും തന്നെയാണ്. വാസ്തവത്തിൽ ഞങ്ങൾ ആക്ടേഴ്സ് വെറും ടൂൾ ആയിരുന്നു. ഫിലിംമേക്കറുടെ രീതി എന്ന പറയുന്ന തലത്തിലേക്കു സിനിമ കൊണ്ടുപോയിട്ടുള്ളത് ദിലീഷ് പോത്തനാണ്. ഞങ്ങളെയൊക്കെ അതിന് ഉപയോഗിക്കുകയാണു ചെയ്തത്.\nആക്ടേഴ്സ് എന്ന നിലയിൽ ഞങ്ങൾ ഞങ്ങളുടെ പങ്കു വഹിച്ചിട്ടുണ്ടെങ്കിലും അതിലേക്കു ഞങ്ങളെ എത്തിച്ചത് ഡയറക്ടർ എന്ന നിലയിൽ ദിലീഷ് പോത്തനാണ്. ദിലീഷ് പോത്തന്‍റെ രണ്ടാമത്തെ ചിത്രമായ തൊണ്ടിമുതലും ദൃക്സാക്ഷിയും എന്ന പടത്തിലാണ് ഇപ്പോൾ അഭിനയിക്കുന്നത്.\nതൊണ്ടിമുതലും ദൃക്സാക്ഷിയും എന്ന സിനിമയുടെ വിശേഷങ്ങൾ...\nസ്ക്രിപ്റ്റ് സജിവ് പാഴൂർ. കാമറ രാജീവ് രവി. മഹേഷിന്‍റെ പ്രതികാരത്തിന്‍റെ സ്ക്രിപ്റ്റ് റൈറ്റർ ശ്യാം പുഷ്കരൻ ഈ സിനിമയിൽ ക്രിയേറ്റീവ് കോണ്‍ട്രിബ്യൂട്ടറാണ്. മഹേഷിന്‍റെ പ്രതികാരത്തിലുണ്ടായിരുന്ന സംവിധാന സഹായികളെല്ലാം ഇതിലും ഉണ്ട്. ഞാനും ഫഹദും സുരാജ് വെഞ്ഞാറമൂടുമാണ് ഈ സിനിമയിലുള്ള ഇൻഡസ്ട്രിയിൽ അറിയുന്ന ആക്ടേഴ്സ്. ഞങ്ങൾക്കൊപ്പം അഭിനയിക്കുന്നവരെല്ലാം പുതിയ ആളുകളാണ്.\nകാസർഗോട്ടെ ഒരു പോലീസ് സ്റ്റേഷനിലാണ് ഇതിലെ പ്രധാന സംഭവങ്ങൾ അരങ്ങേറുന്നത്. ഞാനൊരു പോലീസുകാരനായാണ് അഭിനയിക്കുന്നത്. നായിക നിമിഷ. മുംബൈ മലയാളി. അപർണയും ലിജോമോളും മഹേഷിന്‍റെ പ്രതികാരത്തിലൂടെ മലയാളസിനിമയിൽ എത്തിപ്പെട്ടതുപോലെ നിമിഷയും ദിലീഷ് പോത്തൻ മുന്നോട്ടുവയ്ക്കുന്ന നല്ല ഒരു നടിയാണ്.\nകാസർഗോഡ് പോലീസ് ഡിപ്പാർട്ട്മെന്‍റിൽ ജോലിചെയ്യുന്ന പോലീസുകാർ തന്നെയാണ് ഇതിൽ പോലീസ് വേഷം ചെയ്തുകൊണ്ടിരിക്കുന്നത്. ഇതിൽ എസ്ഐയായി അഭിനയിക്കുന്നയാൾ കാസർഗോട്ടു തന്നെയുള്ള സിബി എന്ന സർക്കിൾ ഇൻസ്പെക്ടറാണ്. വനിതാ പോലീസ് ആകട്ടെ, കോണ്‍സ്റ്റബിൾസ് ആകട്ടെ പോലീസ് ആയി അഭിനയിക്കുന്നവരിൽ പോലീസ് അല്ലാതെ വേഷം കെട്ടുന്ന ഒരാൾ ഞാൻ മാത്രമേയുള്ളു. എന്നെ സംബന്ധിച്ചിടത്തോളം വളരെ സന്തോഷത്തോടെയാണ് ഈ സെറ്റിൽ നിൽക്കുന്നത്.\nപുതിയ സിനിമയിലും പാട്ടുകൾക്കു പ്രാധാന്യമുണ്ടോ....?\nതൊണ്ടി മുതലും ദൃക്സാക്ഷിയിലും പാട്ടുകളുണ്ട്. പക്ഷേ, പാട്ട് പാട്ടിനു വേണ്ടിയല്ല. കഥാഗതിക്ക് അനുസരിച്ചുള്ള പാട്ടുകളാണ്. മഹേഷിന്‍റെ പ്രതികാരത്തിലും അത് അങ്ങനെതന്നെ ആയിരുന്നു. കഥാപരിസരവുമായി ചേർന്നു നിൽക്കുന്ന പാട്ടുകളാണുള്ളത്. കമ്മട്ടിപ്പാടത്തിലും പാട്ടുണ്ടായിരുന്നു. കഥയ്ക്കു പുറമേയുള്ള പാട്ടല്ല. കഥയ്ക്കുള്ളിലുള്ള പാട്ടാണ്. പാട്ടുകളൊക്കെ അതിന് ഒരുതരം ഉൗർജം കൊടുക്കുന്ന നിലയിലാണ്.\nകാണികളെ റിലാക്സ് ചെയ്യിപ്പിച്ചു പുറത്തുകൊണ്ടുപോയി ചിപ്സോ ഡ്രിംഗ്സോ വാങ്ങിക്കാൻ വേണ്ടിയിട്ടുള്ള പാട്ടുകളല്ല. അതു സിനിമയുടെ ഭാഗമാണ്. സമയം തികയ്ക്കാനുള്ള പാട്ടുകളല്ല ഇതിൽ. ഉറപ്പായും രസകരമായ അനുഭവം തന്നെയാവും തൊണ്ടിമുതലും ദൃക്സാക്ഷിയും എന്ന കാര്യത്തിൽ എനിക്കു സംശയമില്ല.\nഇപ്പോൾ സിനിമയിൽ തിരക്കുള്ള നടനാണല്ലോ. ഈ ജീവിതത്തെക്കുറിച്ച് എന്തു തോന്നുന്നു?\nനാടകത്തിൽ അഭിനയിക്കുന്ന കാലംതൊട്ട് അഭിനയം എനിക്കു വലിയ ഇഷ്ടമാണ്. എത്രയോ കാലം റിഹേഴ്സൽ എടുത്തശേഷമാണ് ഒരു നാടകത്തിന്‍റെ അരങ്ങേറ്റം. ആ റിഹേഴ്സൽ എന്ന പ്രക്രിയയിലൂടെ കടന്നുപോവുക എന്നതു ജീവിതത്തെ സംബന്ധിച്ചിടത്തോളം വലിയ ആനന്ദമാണ്. പക്ഷേ, സിനിമയിലെത്തി തിരക്കായപ്പോൾ റെസ്റ്റെടുക്കുക എന്നു പറയുന്ന പരിപാടിയൊന്നുമില്ല. എല്ലാ ദിവസവും ഒരു സെറ്റിൽ നിന്നു മറ്റൊരു സെറ്റിലേക്കു പോകുന്പോൾ എനിക്കുതന്നെ തോന്നിയിട്ടുണ്ട് ഒരു ജോലി പോലെ ഇതൊരു ബോറൻ പരിപാടിയായി മാറുന്നുണ്ടോ എന്ന്. സർക്കാർ ഉദ്യോഗത്തിനു പോകുന്നതുപോലെ ഒരു പരിപാടിയായി മാറുന്നുണ്ടോ എന്നു ഞാൻ സ്വയംവിമർശനം പോലെ ആലോചിക്കാറുണ്ട്. പക്ഷേ, ഇനി അങ്ങനെയുള്ള ആലോചനകൾക്കു പ്രസക്തിയില്ലെന്നും ഞാൻ തിരിച്ചറിയാറുണ്ട്.\nകാസർഗോഡ് സാക്ഷ്യംവഹിച്ച നാടകരൂപത്തിലുള്ള താങ്കളുടെ പ്രതിഷേധത്തിനു പിന്നിൽ....\nവാസ്തവത്തിൽ അടിസ്ഥാനപരമായി ഞാനൊരു നാടകപ്രവർത്തകനാണ്. നാടകം കലയ്ക്കു വേണ്ടി മാത്രമുള്ളതായി കാണുന്ന ഒരാളല്ല. ഇന്നു മാത്രമല്ല ഇതിനു മുന്പും ഇത്തരം നാടകരീതികൾ ഉപയോഗിച്ചിട്ടുണ്ട്. നാടകത്തിനു പല അവതരണരീതികളുണ്ട്. നാടകം ഒരു രാഷ്ട്രീയ ആയുധം കൂടിയാണെന്നു വിശ്വസിക്കുന്നയാളാണു ഞാൻ.\nനമ്മുടെ സ്വയംസംതൃപ്തിക്കുവേണ്ടി മാത്രം ഉപയോഗിക്കാൻ പറ്റുന്ന സാധനമല്ല നാടകം. അവനവന്‍റെ ആനന്ദത്തിനു വേണ്ടി മാത്രമല്ല അത്. കലാകാരന്‍റെ ഏറ്റവും ശക്തമായ ആയുധമാണ് തിയറ്ററും സിനിമയുമൊക്കെ. ഓരോരുത്തർക്കും ഓരോ മീഡിയം ഉണ്ട്. ഞാനൊരു നാടകക്കാരനെന്ന രീതിയിൽ എന്‍റെ മാധ്യമം നാടകമാണ്. അതിന്‍റെ മാധ്യമം എന്നത് എന്‍റെ ശരീരമാണ്.\nഎന്‍റെ നാട്ടിൽ നടക്കുന്ന ചില ഇഷ്യൂസിൽ ഒരു നടനെന്ന രീതിയിൽ ഞാൻ റിയാക്ട് ചെയ്യും. ഇതിനെ ആക്സിഡന്‍റൽ തിയറ്റർ എന്നും ഗറില്ലാ തിയറ്റർ എന്നുമൊക്കെ വിളിക്കാറുണ്ട്. അതൊന്നും പൂർണമായും സൗന്ദര്യാത്മകമായ ഒരു കലാരൂപം ആയിരിക്കില്ല. പറയാൻ ഉദ്ദേശിക്കുന്ന ഒരു വിഷയത്തെ ആളുകളുടെ ഇടയിലേക്ക് വളരെ ശക്തമായി പെട്ടെന്ന് എങ്ങനെ എത്തിക്കാം എന്നതിലാണു ശ്രദ്ധ. പെട്ടെന്നു വന്നു പെട്ടെന്നു പറഞ്ഞുപോകുന്ന ഒരു രീതിയാണ്.\nആ രീതി ഇതിനു മുന്പു ഞാൻ പലതവണ ഉപയോഗിച്ചിട്ടുണ്ട്. എന്‍റെ നാടിന്‍റെ ഇഷ്യൂസ്, എന്‍റെ രാജ്യത്തിന്‍റെ ഇഷ്യൂസ്... നാടകക്കാരനെന്ന രീതിയിൽ ഞാൻ അന്നു പറഞ്ഞത് ആരും ശ്രദ്ധിച്ചില്ല. നമ്മുടെ നാട്ടിൽ സിനിമാക്കാരന്‍റെ വാക്കിനാണല്ലോ വലിയ വില. അവരെ ബിഗ് സ്ക്രീനിൽ കാണുന്നതുകൊണ്ട്, നമ്മളെക്കാൾ വലുപ്പത്തിൽ കാണുന്നതുകൊണ്ട് അവർ പറയുന്നതിനു വലിയ റീച്ച്ഒൗട്ട് കിട്ടുകയും ചെയ്യും. ആളുകൾ അതു ശ്രദ്ധിക്കും. അതുതന്നെയാണ് ഒരു സിനിമാക്കാരനെന്ന രീതിയിൽ ഈ വിഷയത്തിൽ കമലിനെ ഇവിടന്നു നാടുകടത്തണമെന്നു പറയുന്പോൾ ഞാൻ തെരുവിലേക്കിറങ്ങി ഇതു ചെയ്യാനുള്ള പ്രധാന കാരണം.\nഒരഭിപ്രായം പറഞ്ഞതിന്‍റെ പേരിൽ ഒരു കലാകാരനെ അതും അയാളുടെ മതം നോക്കിയിട്ട് കമൽ എന്നതിനെ കമാലുദ്ദീൻ ആക്കിയിട്ട് അയാളെ പാക്കിസ്ഥാനിലേക്കു കടക്കിക്കളയും എന്നാണു പറഞ്ഞത്. അതിൽ ഒരു ദുസ്സൂചനയുണ്ട്. ഇതു ഹിറ്റ്ലറിന്‍റെ കാലത്തും മറ്റും സംഭവിച്ചിട്ടുണ്ട്. ഫാസിസം വരുന്നത് ഇങ്ങനെയാണ്. വാക്കുകൾ കൊണ്ടായാലും ആയുധം കൊണ്ടായാലും എതിരഭിപ്രായം പറ‍യുന്നവരെ നാടുകടത്തുമെന്നു പറയുന്നതും കൊന്നുകളയുന്നതും ഫാസിസം തന്നെയാണ്. അത് ഏതു രാഷ്ട്രീയകക്ഷികൾ ചെയ്താലും.\nചെറിയ ചെറിയ സൂചനകൾ നമ്മൾ മനസിലാക്കിയില്ലെങ്കിൽ, നമ്മൾ മൗനികളായി ഇരുന്നാൽ അവർ നമ്മുടെ നാവരിഞ്ഞുകൊണ്ടുപോകും. കഴുത്തരിഞ്ഞുകൊണ്ടുപോകും. നമ്മൾ ശബ്ദിക്കണം. നിങ്ങളെ മിണ്ടിക്കില്ല നിങ്ങളുടെ നാവരിയും എന്നു പറയുന്നിടത്തു നമ്മൾ ശബ്ദിക്കണം, നമ്മൾ വർത്തമാനം പറയണം, നമ്മൾ ചർച്ച ചെയ്യണം. അതു മാത്രമേ ഞാൻ ഉദ്ദേശിച്ചുള്ളൂ. ആ ചർച്ച നടന്നു. കേരളസമൂഹത്തിൽ അതു യുവതലമുറ ഏറ്റെടുത്തു. അത് അങ്ങോട്ടുമിങ്ങോട്ടുമുള്ള സംവാദമായി. ആ അഭിപ്രായം പറഞ്ഞ നേതാവിന്‍റെ പാർട്ടിക്കുള്ളിൽത്തന്നെ അദ്ദേഹത്തിന്‍റെ അഭിപ്രായത്തിനു വിരുദ്ധമായ അഭിപ്രായങ്ങൾ വന്നു. അങ്ങനെയാവണം ജനാധിപത്യം. ഏകസ്വരമല്ല, ബഹുസ്വരമാണു നമ്മുടെ രാഷ്ട്രം.\nഒരു സിനിമാതാരമെന്നുള്ള പബ്ളിസിറ്റി... ഞാൻ തെരുവിലിറങ്ങുന്പോൾ മാധ്യമങ്ങൾ എന്നെ ശ്രദ്ധിക്കുമെന്ന് എനിക്കു നല്ല ഉറപ്പുണ്ടായിരുന്നു. അതിന്‍റെ തുടർച്ചയായി ആളുകൾ ഇതിനെക്കുറിച്ചു സംസാരിക്കണമെന്നും ചർച്ച ചെയ്യണമെന്നും എനിക്ക് ആഗ്രഹമുണ്ടായിരുന്നു. ഞാൻ ഉന്നയിച്ച വിഷയം കൃത്യമായി ആളുകളിലേക്ക് എത്തുകയും ആളുകൾ അതു ചർച്ച ചെയ്യുകയും ചെയ്തു. അതിന് എതിരഭിപ്രായം ഉണ്ടാവാം. അനൂകൂല അഭിപ്രായം ഉണ്ടാവാം. അങ്ങനെ ചർച്ച ചെയ്യണം. അങ്ങനെ സംവാദത്തിലൂടെയാണ്, അല്ലാതെ നാടുകടത്തിക്കളഞ്ഞിട്ടല്ല ഒരു കാര്യത്തിനു തീരുമാനമുണ്ടാക്കേണ്ടത്.\nഅഭിപ്രായം തുറന്നു പറയാനുള്ള സ്വാതന്ത്ര്യം ആരുടെയും ഒൗദാര്യമല്ല. അതു ഭരണഘടന തരുന്ന അവകാശമാണ്. ഹിന്ദു എന്നു പറയുന്നത് ഒരു മതമായി വിശ്വസിക്കുന്നില്ല, ഒരു സംസ്കാരമായി കാണുന്നയാളാണു ഞാൻ. ഞാൻ ഹിന്ദുവാണന്നു പറയും. എനിക്കഭിമാനമുണ്ട്. എന്‍റെ അച്ഛനും അമ്മയും ക്രിസ്തുമതത്തിലായിപ്പോയതുകൊണ്ട് എനിക്ക് അവർ അങ്ങനെ ഒരു പേരിട്ടതുകൊണ്ട് ഞാൻ ഹിന്ദു അല്ലാതാകുന്നില്ല. ഞാൻ ഇന്ത്യക്കാരൻ അല്ലാതാകുന്നില്ല.\nഹിന്ദു എന്നത് ഒരു രാഷ്ട്രീയകക്ഷിക്കും ദേശീയത എന്നുപറയുന്നത് ഒരു രാഷ്ട്രീയ പാർട്ടിയുടെ കൊടിക്കീഴിലും ഒരു ചിഹ്നത്തിന്‍റെ കൊടിക്കീഴിലും കൊടുക്കാൻ പറ്റുന്ന സാധനമല്ല. അവരാരാണ് നമ്മുടെ ദേശസ്നേഹത്തെക്കുറിച്ചു ചോദിക്കാൻ. ഇവരുടെ സർട്ടിഫിക്കറ്റ് വേണോ എന്‍റെ ദേശസ്നേഹം കാണിച്ചുകൊടുക്കാൻ. അതുകൊണ്ടു മാത്രമാണ് അങ്ങനെയൊരു പ്രതിഷേധം... പ്രതിഷേധമല്ല പ്രതിരോധം തീർക്കണമെന്നാണു ഞാൻ പറഞ്ഞത്. പ്രതിഷേധപ്രകടനങ്ങളും പ്രതിഷേധവും വാചാലമാണ്. പ്രതിരോധിക്കണമെന്നാണു ഞാൻ പറഞ്ഞത്.\nഅന്യനാടിനെയും ഇനി ബഹുമാനിക്കാൻ പഠിക്കണം. പാക്കിസ്ഥാൻ എന്താ നരകമാണോ പാക്കിസ്ഥാനിലേക്കു കടത്തിക്കളയാൻ. സി.കെ പത്മനാഭൻ ഇതേ തുടർന്നു പറഞ്ഞത് ഇങ്ങനെയാണ്- ആ രാജ്യം നമ്മുടെ സഹോദരരാജ്യമാണ്. അതു നമ്മളോടു ചേർത്തുപിടിക്കാനാണ് നമ്മൾ ഇപ്പോൾ ശ്രമിച്ചുകൊണ്ടിരിക്കുന്നത്.\nഅതാണു വേണ്ടത്. അല്ലാതെ അവരെ ശത്രുവായി കാണുകയല്ല. അതിരുകളില്ലാത്ത ഒരു ലോകത്തെക്കുറിച്ചാണു ഞാൻ സ്വപ്നം കാണുന്നത്. പാസ്പോർട്ടും വീസയുമൊന്നുമില്ലാതെ പക്ഷികൾ അങ്ങോട്ടുമിങ്ങോട്ടും പറന്നുപോകുന്നുണ്ട്. അതിനെയാരും വെടിവച്ചിട്ടില്ല. അങ്ങനെ മനുഷ്യരും ആകണമെന്നു വിചാരിക്കുന്ന ഒരാളാണു ഞാൻ. അവിടയേ സ്വർഗമുണ്ടാകൂ.\nലോകത്ത് ഭരണാധികാരികൾ ഇല്ലാതെയാകണം. ഭരണകൂടങ്ങൾ ഇല്ലാതാകുന്നിടത്തു മനുഷ്യർക്ക് സ്വതന്ത്രമായി അങ്ങോട്ടുമിങ്ങോട്ടും സ്നേഹത്തോടെ സഞ്ചരിക്കാനും അതിരുകളില്ലാത്ത മനുഷ്യസ്നേഹം പങ്കുവയ്ക്കാനും കഴിയണം, മതവും ജാതിയും ഒന്നുമില്ലാതെ. മനുഷ്യരാണ്, മൃഗങ്ങളല്ല കണ്ടാൽ കടിച്ചുകീറാൻ. ഒരുത്തനെ കൊന്നുതിന്നിട്ടല്ലല്ലോ മനുഷ്യൻ ജീവിക്കേണ്ടത്. ഇപ്പോൾ മൃഗങ്ങൾ അതു ചെയ്യാറുണ്ട്. പക്ഷേ, ഇപ്പോൾ മനുഷ്യർ മനുഷ്യരെ തന്നെ കൊന്നുതിന്നു ജീവിക്കാൻ ശ്രമിച്ചുകൊണ്ടിരിക്കുകയാണ്.\nനാടകത്തിലൂടെയുള്ള പ്രതിരോധത്തിനു സിനിമാലോകത്തിന്‍റെ പിന്തുണയുണ്ടായിരുന്നോ...\nഞാൻ നാടകക്കാരനല്ലേ. ഞാനൊരു ഇന്ത്യൻ പൗരനാണ്. പ്രതികരിക്കണമെന്നു തോന്നുന്പോഴൊക്കെ പ്രതികരിക്കുന്നത് എന്‍റെ മാത്രം തീരുമാനമാണ്. ഞാനിതു മുന്പും ചെയ്തിട്ടുണ്ട്. അവർ എന്തുകൊണ്ടു വന്നില്ല എന്നത് അവരോടു ചോദിക്കണം. മമ്മൂക്കയ്ക്കോ മോഹൻലാലിനോ എന്നെപ്പോലെ തെരുവിലിറങ്ങി ഇതുപോലെ ഒരു തെരുവുനാടകം കളിക്കാൻ പറ്റില്ല. അതിന്‍റെ ആവശ്യവുമില്ല. ഞാൻ ചെയ്യുന്നതുപോലെ അവർ ചെയ്യണമെന്ന് ഒരു നിർബന്ധവുമില്ല. അതിന്‍റെ കാര്യമേയില്ല അവർക്ക്. അവർ പ്രതിഷേധിക്കുന്നുണ്ടാവും പ്രതിരോധിക്കുന്നുണ്ടാവും പറയേണ്ട സ്ഥലങ്ങളിൽ, പറയേണ്ട ഇടങ്ങളിലൊക്കെ അവരുടെ പ്രതിഷേധം അറിയിക്കുന്നുണ്ടാവും.\nആർജവമുള്ള ഒരു കലാകാരനും ഒരാൾ ഒരഭിപ്രായം പറഞ്ഞു എന്നതിന്‍റെ പേരിൽ അയാളെ നാടുകടത്തിക്കളയും നാവരിഞ്ഞുകളയും എന്നൊക്കെ പറയുന്നതിനോടു യോജിക്കുമെന്ന്തോന്നുന്നില്ല. ഒരാൾ അങ്ങനെ പറഞ്ഞതിനോടു മമ്മൂക്കയും മോഹൻലാലുനൊക്കെ യോജിക്കുമെന്ന് എനിക്കു തോന്നുന്നില്ല. അവരൊക്കെ നല്ല കലാകാരന്മാരാണ്. സിനിമാക്കാർ പലരും ഫോണിൽ വിളിച്ചിരുന്നു. വാട്ട്സാപ്പിൽ മെസേജ് വന്നിട്ടുണ്ട്. ഒരുപാടുപേരുടെ പിന്തുണയുണ്ട്. ഇപ്പോൾ മമ്മൂക്ക പരസ്യമായി പ്രതികരിച്ചാൽ ഉണ്ടാകുന്ന പ്രശ്നം എന്താണന്ന് അറിയാമോ.. ഇപ്പോൾ കമലിനു സംഭവിച്ചതുപോലെ തന്നെ വരും. അദ്ദേഹത്തിന്‍റെ മതത്തിൽ കയറിപ്പിടിക്കും. ഇതാണു പ്രശ്നം. മോഹൻലാലാണെങ്കിലും അതുതന്നെ സംഭവിക്കും.\nനാടകത്തോട് ഇത്ര അഭിനിവേശം തോന്നിയത് എന്തുകൊണ്ടാണ്. എല്ലാ മറുപടികളിലും നാടകത്തെക്കുറിച്ചു പറയുന്നുണ്ടല്ലോ...\nസ്വാതന്ത്ര്യസമരകാലത്ത് പുത്തൻതോപ്പ് എന്ന ഞങ്ങളുടെ ഗ്രാമത്തിൽ അവിടത്തെ ചെറുപ്പക്കാർ അവിടെ ഒരു ഗ്രന്ഥശാലയുണ്ടാക്കി. ജയ്ഹിന്ദ് എന്നായിരുന്നു അതിന്‍റെ പേര്. ക്രൈസ്തവർ ധാരാളമുള്ള ആ പ്രദേശത്തെ തൊട്ടടുത്ത ഇടവകളിലൊക്കെ ഒരു വിശുദ്ധന്‍റെ പേരിലാവും ഇത്തരം വായനശാലകൾ ഉണ്ടാവുക. ഞങ്ങളുടെ നാട്ടിൽ മാത്രമാണു ജയ്ഹിന്ദ് എന്ന പേരിൽ ഗ്രന്ഥശാലയുണ്ടായത്.\nതൊഴിൽതേടി മലേഷ്യയിലേക്കും സിംഗപ്പൂരിലേക്കും പോയ ആ ചെറുപ്പക്കാർ സുഭാഷ് ചന്ദ്രബോസിനോടുള്ള ആഭിമുഖ്യംകൊണ്ടാണ് അവരുണ്ടാക്കിയ വായനശാലയ്ക്കു ജയ്ഹിന്ദ് എന്നു പേരിട്ടത്. അത്ര രാഷ്ട്രീയബോധമുള്ള ഒരു തലമുറ ഞങ്ങൾക്കുമുന്പ് ഉണ്ടായിരുന്നു. ആ വായനശാലയുടെ വാർഷികങ്ങൾക്കു സംഘടിപ്പിക്കപ്പെടുന്ന നാടകമത്സരങ്ങൾ കണ്ടിട്ടാണു കുട്ടിക്കാലം മുതൽ നാടകത്തോട് അഭിനിവേശം തോന്നിയതും നാടകങ്ങളിൽ അഭിനയിക്കാൻ തുടങ്ങിയതും. അത് എന്‍റെ ജീവിതത്തിൽ ഇന്നുവരെയും ഞാൻ തുടരുന്നു. സിനിമയിലാണെങ്കിലും ഞാൻ അതു ചെയ്യും.\nസിനിമ എന്നു പറയുന്നത് എനിക്ക് ഒരു ഉപജീവനമാർഗം മാത്രമാണ്. നാടകമെന്നത് എനിക്ക് ഉപജീവനമാർഗം ആയിരുന്നില്ല. അതെന്‍റെ പാഷനാണ്. അതുകൊണ്ടാണു ഞാൻ എന്തു പറഞ്ഞാലും നാടകത്തെക്കുറിച്ചു പറയുന്നത്. ഞാൻ ഇനിയും നാടകം ചെയ്യും. ഞാൻ ഒറ്റയ്ക്കായാലും നാടകം ചെയ്യും. അതാണു കാസർഗോട്ടു ഞാൻ കാണിച്ചത്. ചില സാഹചര്യങ്ങളിൽ, ചില ഘട്ടങ്ങളിൽ അങ്ങനെ വേണ്ടിവരും. ഇതൊന്നും റിഹേഴ്സൽ ചെയ്തു ചെയ്യാനാവില്ല. കുറേപ്പേരെ കൂട്ടി ചെയ്യണമെങ്കിൽ അതിനൊരു സംഘമായി റിഹേഴ്സലും മറ്റു കാര്യങ്ങളും വേണം. ഗറില്ലാ തിയറ്റർ സന്പ്രദായത്തിൽ സംഘമായിട്ടും ചെയ്യാം. അവിടെ ആളുകളുടെ റിയാക്ഷൻ വരും. അതിൽ വേറെ ആളുകൾ വന്നുകൂടും. അങ്ങനെ അവരുമായുള്ള ഇൻട്രാക്ഷനാണ് അവിടെ സംഭവിക്കുന്നത്. ഈ സ്ഥലത്തും അതാണു സംഭവിച്ചത്.\nബസിൽ യാത്രചെയ്യുന്ന യാത്രക്കാരനുമായിട്ടായിരുന്നു എന്‍റെ സംവാദം. അവിടെ എന്നെക്കാണാൻ ഓടിക്കൂടിയ ആളുകളുടെ ഇടയിലായിരുന്നു ഞാൻ ചർച്ചയാക്കാനുദ്ദേശിച്ച വിഷയം അവതരിപ്പിച്ചത്. ഇറങ്ങിത്തിരിക്കുന്നതിന് ഉച്ചയോടു മുന്പ് ഒരു തയാറെടുപ്പ് ഉണ്ടായിരുന്നു. ചില കാര്യങ്ങൾ കേൾക്കുന്പോൾ അങ്ങനെ തോന്നാറുണ്ട്. അത് എന്തുകൊണ്ടാണെന്ന് അറിയില്ല. അതു ചിലപ്പോൾ ഭ്രാന്തായിരിക്കാം. സമൂഹം അങ്ങനെ കാണുമായിരിക്കും. അങ്ങനെ ഭ്രാന്തുള്ള ഒരാളാണു ഞാൻ. ഇത്തരം ഭ്രാന്തുള്ള ആളുകൾക്കു മാത്രമേ ഇത്തരത്തിലുള്ള കലാപ്രകടനം നടത്താൻ പറ്റൂ.\nസിനിമകളെ എങ്ങനെ കാണുന്നു..നല്ല സിനിമയും മോശം സിനിമയും ഉണ്ടോ..?\nനല്ല സിനിമയും മോശം സിനിമയും ഉണ്ട് എന്ന കാര്യത്തിൽ സംശയമില്ല. ചില സിനിമകൾ മൂന്നാം ക്ലാസുകാർക്കുവേണ്ടിയുള്ള സിനിമകളായിരിക്കും. മൂന്നാം ക്ലാസുകാരാണ് നമ്മുടെയിടയിൽ ഭൂരിപക്ഷം. അതുകൊണ്ട് ആ സിനിമകൾ ഹിറ്റാവും. നൂറു ദിവസം ഓടും. സിനിമയെ മനസിലാക്കാനും ആ കല എന്താണെന്ന് അറിയാനും പ്രാപ്തിയുള്ള പ്രേക്ഷകർക്കു വേണ്ടിയും സിനിമകളുണ്ടാവും. നമ്മുടെ പ്രേക്ഷകർ അത്തരം ബൗദ്ധികനിലവാരങ്ങളിലേക്ക് ഉയരാത്തിടത്തോളം കാലം വെറൊന്നും ചെയ്യാനാവില്ല.\nഇനി ഞാൻ ബുദ്ധിജീവി സിനിമകളിൽ മാത്രം അല്ലെങ്കിൽ ഡിഗ്രി കഴിഞ്ഞവർക്കു വേണ്ടിയിട്ടുള്ള സിനിമ, ഡോക്ടറേറ്റ് എടുത്തവർക്കു മാത്രമുള്ള സിനിമ എന്നിവയിൽ മാത്രമേ അഭിനയിക്കൂ എന്നു പറഞ്ഞിരുന്നാൽ എനിക്കിനി അധികകാലം മുന്നോട്ടും പോകാനില്ല. ഞാനൊരു സാധാരണമനുഷ്യനാണ്. എന്‍റെ ലൈഫ് മുന്നോട്ടുകൊണ്ടുപോകണമെന്നേയുള്ളൂ.\nറോളുകൾ സെല്കട് ചെയ്യുന്പോൽ എന്താണു ശ്രദ്ധിക്കുക..\nഎനിക്ക് എന്തെങ്കിലും ചെയ്യാനുണ്ടാകണം. ഒരു സീൻ ആയാൽപ്പോലും ഒരു ആക്ടർ എന്ന രീതിയിൽ എന്‍റെ ഐഡന്‍റിറ്റി ഉണ്ടാകണമെന്നേ ഞാൻ നോക്കാറുള്ളു. ഒരു സീൻ ആയാലും പ്രശ്നമില്ല. മുഴുനീള റോൾ ആയാലും അങ്ങനെതന്നെ. അതിന്‍റെ സബ്ജക്ടിൽ ഒരു നടനെന്ന രീതിയിൽ ഇടപെടാൻ എന്നെക്കൊണ്ടാവില്ല. അത് എന്‍റെ ഡ്യൂട്ടിയല്ല. ഞാൻ ഒരു ആക്ടറാണ്.\nഇക്കാര്യത്തിൽ ജഗതിച്ചേട്ടൻ പറഞ്ഞ ഒരു ഡയലോഗ് ഓർമവരുന്നു. അത് ഇങ്ങനെയാണ്- സിനിമാഭിനയം ഒരു തൊഴിലായിട്ടാണു സ്വീകരിച്ചിട്ടുള്ളതെങ്കിൽ അതു കൂലിപ്പണി പോലെയാണ്. എനിക്കു ചിലപ്പോൾ ഒരു കന്യാസ്ത്രീമഠത്തിൽ കല്ലിറക്കി കൊടുക്കേണ്ടിവരും. അതുപോലെതന്നെ ഒരു വേശ്യാലയത്തിലും കല്ലിറക്കിക്കൊടുക്കേണ്ടിവരും. വേശ്യാലയത്തിൽ ഇറക്കില്ല, കന്യാസ്ത്രീ മഠത്തിൽ മാത്രമേ ഇറക്കൂ എന്നു പറഞ്ഞാൽ എനിക്കു പണിയില്ലാതാകും. കാര്യം സിപിൾ.\nഇതുവരെ ചെയ്ത വേഷങ്ങളിൽ സംതൃപ്തി തന്നത്..\nചെയ്തവേഷങ്ങളെല്ലാം സംതൃപ്തി തന്നിട്ടുള്ളവയാണ്. സംതൃപ്തിയില്ലാത്ത വേഷങ്ങളൊന്നും ചെയ്തിട്ടില്ല, ഇതേവരെ.\nഇതുവരെയുള്ള സിനിമാവഴികളിൽ ആരോടാണു കടപ്പാടുള്ളത്..\nഒരുപാടുപേരുണ്ട്. എന്‍റെ സുഹൃദ്സംഘങ്ങളാണ് എന്നെ സിനിമയിലെത്തിച്ചത്. സൗഹൃദം വഴിയാണു ഞാൻ സിനിമയിലെത്തിയത്. ആദ്യമായി ഞാൻ അഭിനയിച്ച സിനിമ പി.എ.ബക്കറിന്‍റെ സഖാവ്- വിപ്ലവത്തിന്‍റെ ശുക്രനക്ഷത്രം. പി.കൃഷ്ണപിള്ളയെക്കുറിച്ചുള്ള സിനിമ. ആ സിനിമയിലെത്തിപ്പെടുന്നത് സി.പി.കൃഷ്ണകുമാർ, കല്ലേലിൽ രാമചന്ദ്രൻ നായർ എന്നിവർ വഴിയാണ്. സി.പി നാടകത്തിൽ എന്‍റെ ഗുരുനാഥൻ കൂടിയാണ്. കേരളത്തിലെ നാടകപ്രവർത്തകരെവച്ചാണ് ബക്കർ ആ സിനിമ ചെയ്യാൻ പ്ലാനിട്ടത്. ഇവരാണ് ബക്കറിന് എന്നെ പരിചയപ്പെടുത്തിക്കൊടുത്തത്.\nഎന്‍റെ സുഹൃത്തുക്കളായ കവി അൻവർ അലി, ജോസ് തോമസ് എന്നിവർ വേണുവിന്‍റെ സുഹൃത്തുക്കളായിരുന്നു. അവരുടെ സൗഹാർദം വഴിയാണ് ഞാൻ വേണുവിനെ പരിചയപ്പെടുന്നതും വേണുവിന്‍റെ ദയ എന്ന സിനിമയിൽ അഭിനയിച്ചതും. അവരുടെയൊക്കെ കൂട്ടായ്മയിൽ എത്തിപ്പെട്ടിട്ടാണു ഞാൻ രാജീവ് വിജയരാഘവന്‍റെ മാർഗം എന്ന സിനിമയിലെത്തുന്നത്. അവിടെ നിന്നുള്ള സൗഹാർദത്തിൽ നിന്നാണ് നെടുമുടി വേണുച്ചേട്ടൻ നിർദേശിച്ചിട്ട് രഘുനാഥ് പലേരിയുടെ കണ്ണുനീരിനു മധുരം എന്ന പടത്തിലെത്തിയത്.\nഓരോ സൗഹാർദങ്ങളാണ് എന്നെ ഓരോ സിനിമയിലെത്തിച്ചത്. ഫിലിം സൊസൈറ്റിയുടെ സെക്രട്ടറിയായിരുന്ന സുരേഷ്ബാബുവാണ് എം.പി. സുകുമാരൻനായരെ പരിചയപ്പെടുത്തിത്തന്നത്. അങ്ങനെയാണു സുകുമാരൻ നായരുടെ ശയനം മുതൽ ജലാംശം വരെയുള്ള എല്ലാ പടങ്ങളിലും എനിക്ക് അഭിനയിക്കാൻ പറ്റിയത്. അങ്ങനെ എല്ലാം സൗഹാർദങ്ങളുടെ തുടർച്ചയാണ്.\nരാജീവ് രവി ഇൻസ്റ്റിറ്റ്യൂട്ടിൽ നിന്ന് ഇറങ്ങിയിട്ട് ആദ്യമായി കാമറ ചെയ്ത വർക്ക് ഏഷ്യാനെറ്റിൽ അന്ന് ഉദ്യോഗസ്ഥനായിരുന്ന ഗോപൻചിദംബരം സംവിധാനം ചെയ്ത നിഴൽക്കാഴ്ച എന്ന ഷോർട്ട്ഫിലിമായിരുന്നു. അതിലെ നായകനായിരുന്നു ഞാൻ. ഗോപന്‍റെ സൗഹാർദം വഴിയാണു ഞാൻ രാജീവിനെ പരിചയപ്പെടുന്നത്. രാജീവുമായുള്ള സൗഹൃദം വഴിയാണ് അന്നയും റസൂലും മുതൽ കമ്മട്ടിപ്പാടം വരെയുള്ള രാജീവിന്‍റെ മൂന്നു സിനിമകളിൽ അഭിനയിക്കാനായത്.\nഅതിന്‍റെ തുടർച്ചയായി ഫഹദുമായുള്ള സൗഹാർദത്തിലൂടെയാണ് ഞാൻ മണ്‍സൂണ് മാംഗോസിലെത്തിയത്. അതിന്‍റെ തുടർച്ചയായിട്ടാണു ഞാൻ ദിലീഷ് പോത്തനെ പരിചയപ്പെടുന്നതും മഹേഷിന്‍റെ പ്രതികാരത്തിലെത്തിയതും. അങ്ങനെ സൗഹാർദങ്ങളിലൂടെയാണ് ഞാൻ സിനിമയിലെത്തിപ്പെടുന്നത്. സുഹൃത്തുക്കളില്ലായിരുന്നെങ്കിൽ ഞാൻ സിനിമയിലെത്തില്ലായിരുന്നു.\nഒരു നാടകപ്രവർത്തകൻ എന്ന രീതിയിൽത്തന്നെയാണ് മനു എന്നെ ഫ്രഞ്ച് വിപ്ലവം എന്ന ഷോർട്ട്ഫിലിമിൽ കാസ്റ്റ് ചെയ്തത്. ആ സൗഹാർദത്തിൽ നിന്നാണു മണ്ട്രോത്തുരുത്ത് എന്ന സിനിമയിലേക്ക് മനു എന്നെ വിളിച്ചത്.. അതുപോലെ തന്നെയാണു കെ.ആർ. മനോജുമായുള്ള പരിചയം എന്നെ കന്യക ടാക്കീസിൽ എത്തിച്ചതും.\nഫിലിം സൊസൈറ്റി പ്രവർത്തനവും ഫിലിം ഫെസ്റ്റിവലുകളിലൂടെ ഉണ്ടായ സൗഹൃദവും എന്‍റെ നാടകങ്ങൾ മനോജ് കണ്ടതുമൊക്കെയാണ് ആ പരിചയത്തിലെത്തിച്ചത്. ഇങ്ങനെ ഇത്തരം സുഹൃത്തുക്കളാണ് എന്നെ സിനിമയിലെത്തിച്ചത്. അതിന്‍റെ തുടർച്ചയെന്നപോലെ മെയിൻ സ്ട്രീം ഇൻഡസ്ട്രിയും മുഖ്യധാരാസിനിമയും എന്നെ ശ്രദ്ധിക്കാൻ തുടങ്ങി. അതിലേക്കുള്ള ഒഴുക്ക് അങ്ങനെ സംഭവിച്ചുകൊണ്ടിരുന്നു.\nകിസ്മത്ത് ചെയ്ത ഷാനവാസ് കെ.ബാവക്കുട്ടിയുമായുള്ള സൗഹൃദം രാജീവ് രവിയുമായുള്ള അടുപ്പം വച്ചിട്ടാണ്. ജോണ്‍പോൾ ഉൾപ്പെടെയുള്ള ചെറുപ്പക്കാരുടെ കൂട്ടായ്മയാണു ഗപ്പി ചെയ്തത്. അതിലേക്ക് അവർ എന്നെ വിളിക്കുകയായിരുന്നു. ഇതെല്ലാം കൂട്ടായ്മയുടെ ഭാഗമായി സംഭവിച്ച സിനിമകളാണ്. അതിന്‍റെ കൂട്ടത്തിൽ ഞാനും ഇങ്ങനെ മുന്നോട്ടു പൊയ്ക്കൊണ്ടിരിക്കുന്നു.\nഇപ്പോൾ വർക്ക് ചെയ്യുന്ന ദീലീഷ് പോത്തന്‍റെ രണ്ടാമത്തെ പടത്തിലും രാജീവാണ് കാമറാമാൻ. ഞങ്ങൾ ഇവിടെ ഒരു സിനിമാസെറ്റിലല്ല ജീവിക്കുന്നതെന്നു പറയാം. പക്ഷേ, സിനിമയാണു ഞങ്ങൾ ചെയ്യുന്നത്. സൗഹാർദത്തോടെയും ഒരു കുടുംബം പോലെയും. ഒരു മെയിൻ സ്ട്രീം സിനിമാക്കാർക്കും ഇങ്ങനെ ഒരന്തരീക്ഷം പരിചിതമല്ല, അവർക്കറിയില്ല ഇങ്ങനെയൊക്കെ സിനിമയുണ്ടാക്കാമെന്ന്. കച്ചവടം മാത്രമല്ലല്ലോ കല. കച്ചവടത്തിനപ്പുറം ചില സാധനങ്ങൾ കൂടിയുണ്ട്.\nചിത്രീകരണം പൂർത്തിയാക്കി റിലീസ് കാത്തിരിക്കുന്ന താങ്കളുടെ മറ്റു ചിത്രങ്ങളെക്കുറിച്ച്...\nപത്മരാജൻ സാറിന്‍റെ അസോസിയേറ്റായിരുന്ന വേണു ഗോപൻ ഡയറക്ട് ചെയ്ത സർവോപരി പാലാക്കാരനാണ് എന്‍റെ അടുത്ത റിലീസുകളിലൊന്ന്. അനൂപ് മേനോനാണു നായകൻ. എഡിറ്റർ മഹേഷ് നാരായണൻ ആദ്യമായി സംവിധാനം ചെയ്യുന്ന ടേക്ക്ഓഫാണ് മറ്റൊരു ചിത്രം. കുഞ്ചാക്കോ ബോബൻ, പാർവതി, ഫഹദ് ഫാസിൽ എന്നിവർ അഭിനയിക്കുന്ന സിനിമ.അതിൽ ഞാൻ പാർവതിയുടെ വാപ്പയായിട്ടാണ് അഭിനയിച്ചത്. അമൽനീരദിന്‍റെ ദുൽഖർ ചിത്രത്തിൽ കേരള കോണ്‍ഗ്രസുകാരനായി ഒരു ചെറിയ വേഷം ചെയ്തു. ചാപ്റ്റേഴ്സ് ചെയ്ത സുനിൽ ഇബ്രാഹിം സംവിധാനം ചെയ്ത വൈ, ഷാജി കൈലാസിന്‍റെ അസോസിയേറ്റ് ആയിരുന്ന ഉണ്ണി പ്രണവം സംവിധാനം ചെയ്യുന്ന ഹദിയ, രഞ്ജൻ പ്രമോദ് സംവിധാനം ചെയ്തു ബിജു മേനോൻ നായകനാകുന്ന രക്ഷാധികാരി ബൈജു, ഒപ്പ് ... തുടങ്ങിയവയാണ് റിലീസിംഗിനു കാത്തിരിക്കുന്ന പടങ്ങൾ.\nഅടുത്തതായി അഭിനയിക്കുന്ന ചിത്രങ്ങളെക്കുറിച്ച്...\nതോമസ് സെബാസ്റ്റ്യൻ സംവിധാനം ചെയ്യുന്ന ധ്യാൻ നായകനാകുന്ന പടത്തിലാണ് തൊണ്ടിമുതലിനു ശേഷം ഞാൻ ജോയ്ൻ ചെയ്യുന്നത്. പിന്നെ ചെയ്യുന്നതു ഹിന്ദിയിൽ സ്ക്രിപ്റ്റ് ചെയ്ത മലയാളി ബിജോയ് നന്പ്യാരുടെ തമിഴ്- മലയാളം പ്രോജക്ടിൽ. ദുൽഖർ നായകനാകുന്ന പടം. തുടർന്നു കളക്ടീവ് ഫേസ് നിർമിക്കുന്ന ഒരു പടം, ദേവി അജിത്ത് നിർമിക്കുന്ന പഞ്ചാരപ്പാലു മിഠായി, ശ്യാംധർ സംവിധാനം ചെയ്യുന്ന മമ്മൂട്ടി ചിത്രം, ആസിഫ് അലിയെ നായകനാക്കി ജിസ് ജോയ് സംവിധാനം ചെയ്യുന്ന ചിത്രം...തുടങ്ങിയവയിലാണ് ഞാൻ ഡേറ്റ് കൊടുത്തിട്ടുള്ളത്.


KERALA DEVELOPMENT: ബഡ്ജറ്റ്\nഇതാണോ ബഡ്ജറ്റ് ? ഇങ്ങിനെയാണോ ബഡ്ജറ്റ് അവതരിപ്പിക്കുന്നത്? ഇങ്ങിനെയാണോ ബഡ്ജറ്റ് അവതരിപ്പിക്കേണ്ടത്? ജനാധിപത്യ വ്യവസ്ഥകളെ നോക്കു കുത്തികൾ ആക്കി ക്കൊണ്ട് അവയ്ക്ക് വെറും പുല്ലു വില പോലും നൽകാതെയുള്ള ബഡ്ജറ്റ് അവതരണം അല്ലേ ഇന്ന് കേരള നിയമ സഭയിൽ നടന്നത്?\nനിയമ സഭയുടെ പൂർണ ഉത്തരവാദിത്വം സ്പീക്കർക്ക് ആണ്. ഭരണ ഘടനയുടെ ആർട്ടിക്കിൾ 178 അനുസരിച്ച് തെരഞ്ഞെടുക്കപ്പെടുന്ന സ്പീക്കർക്ക് നിയമ സഭ സമ്മേളനം ശാന്തമായി നടത്തി ക്കൊണ്ടു പോകാനുള്ള ഉത്തരവാദിത്വം ആണ് ഉള്ളത്. നിയമ സഭയുടെ നടത്തിപ്പിനുള്ള നിയമങ്ങൾ അനുസരിച്ച് നിയമ സഭയുടെ ഓരോ ദിവസത്തെയും യോഗം ആരംഭിക്കുന്നതും അവസാനിക്കുന്നതും എല്ലാം തീരുമാനിക്കുന്നത് സ്പീക്കർ ആണ്. ആർക്കൊക്കെ സംസാരിക്കാൻ അനുവാദം നൽകണം എന്ന് തീരുമാനിക്കുന്നതും എത്ര നേരം വേണം എന്ന് തീരുമാനിക്കുന്നതും തുടങ്ങി സഭ നടത്തിപ്പിന്റെ മുഴുവൻ ഉത്തരവാദിത്വം ഭരണ ഘടന അനുസരിച്ച് സ്പീക്കറിൽ നിക്ഷിപ്തമാണ്. സഭയിൽ സ്പീക്കറെ അനുസരിക്കാനും സ്പീക്കറുടെ റൂളിംഗ് അനുസരിച്ച് പെരുമാറാനും എല്ലാ അംഗങ്ങളും ബാധ്യസ്ഥരാണ്.മുഖ്യ മന്ത്രിയും മന്ത്രിമാരും ഉൾപ്പടെ എല്ലാവരും. പ്രതി പക്ഷമോ മറ്റോ കൊണ്ട് വരുന്ന പ്രമേയങ്ങൾ നിരസിക്കാനും സ്പീക്കർക്ക് അധികാരമുണ്ട്.അതായത് സ്പീക്കർ ആണ് സഭയുടെ അവസാന വാക്ക്.\nഇത്രയും അധികാരം ഉള്ള സ്പീക്കർ ഏതെങ്കിലും രാഷ്ട്രീയ പാർട്ടിക്കാരൻ ആണ് എങ്കിലും സ്പീക്കർ സ്ഥാനത്ത് എത്തിയാൽ പൂർണമായും നിഷ്പക്ഷമായിട്ടാണ് പ്രവർത്തിക്കേണ്ടത്.ഭരണ പക്ഷവും പ്രതി പക്ഷവും എന്ന വേർ തിരിവില്ലാതെ നിയമ പ്രകാരം മാത്രമാണ് പ്രവർത്തിക്കേണ്ടത്. പിന്നെ എന്തിന് എല്ലാ സഭയിലും ഭരണ കക്ഷിക്കാരൻ മാത്രം എക്കാലവും സ്പീക്കർ ആകുന്നു എന്നത് ഒരു ചോദ്യം ആണ്. ഭരണ പക്ഷത്തിനു ഭൂരി പക്ഷം ഉള്ളത് കൊണ്ട് എന്ന് പറയാമെങ്കിലും ആ ഭൂരി പക്ഷം ഉപയോഗിച്ച് ഒരു പ്രതിപക്ഷ ക്കാരനെ എന്തു കൊണ്ട് ചരിത്രത്തിൽ ഇന്നേ വരെ സ്പീക്കർ ആകിയിട്ടില്ല എന്നത് ഭരണ പക്ഷത്തിനു അനുകൂലമായി സ്പീക്കർ നിൽക്കും എന്ന് വായിക്കാമോ? അത് ഭരണ ഘടനാ വിരുദ്ധം ആകില്ലേ?\nകേരള നിയമ സഭയിൽ 13 തീയതി തന്നെ ബഡ്ജറ്റ് അവതരിപ്പിക്കും എന്ന്\nധന മന്ത്രി കെ.എം. മാണി പറയുന്നു. മുഖ്യ മന്ത്രി ഉമ്മൻ ചാണ്ടി ഏറ്റു പറയുന്നു. എല്ലാ മന്ത്രിമാരും ഭരണ കക്ഷി എം.എൽ.എ. മാരും ഏറ്റു പറയുന്നു. കോഴ വാങ്ങി എന്ന കേസിൽ പ്രതി ആയിരിക്കുന്ന കെ.എം. മാണി യെ ഒരു കാരണ വശാലും നിയമ സഭയിൽ ബഡ്ജറ്റ് അവതരിപ്പിക്കാൻ അനുവദിക്കില്ല എന്ന് പ്രതി പക്ഷവും ഉറച്ചു നിൽക്കുന്നു. ഇതാണ് അവസ്ഥ.\nഓരോരുത്തരും പുതിയ സമര തന്ത്രങ്ങളും ഉപായങ്ങളും ആസൂത്രണം ചെയ്യുന്നു. സഭയിൽ മാണിയെ പ്രവേശിക്കാൻ അനുവദിക്കില്ല എന്ന് പറഞ്ഞ് സമരക്കാർ നിയമ സഭ വളയാൻ ഒരുങ്ങുന്നു.\nഇനിയാണ് കേരള നിയമസഭയുടെ അധ്യക്ഷൻ ആയ ബഹുമാനപ്പെട്ട സ്പീക്കറുടെ, ചുമതലയും ഉത്തരവാദിത്വവും പ്രാവർത്തികം ആക്കേണ്ട സന്ദർഭം വരുന്നത്. ഇവിടെയാണ് സാധാരണ ജനങ്ങൾ സ്പീക്കറുടെ നേരേ പ്രതീക്ഷയോടെ നോക്കുന്നത്. ആ അദ്ധ്യക്ഷനിൽ നിന്നും ചില ചോദ്യങ്ങൾക്ക് ഉത്തരങ്ങൾ പ്രതീക്ഷിക്കുന്നത്.\n12 ആം തീയതി സഭ പിരിഞ്ഞതിനു ശേഷം പ്രതിപക്ഷ നിയമ സഭാംഗങ്ങൾ സഭ വിടാതെ അവിടെ തുടരുന്നു. അത് കണ്ട് ഭരണ കക്ഷി അംഗങ്ങളും, മുഖ്യ മന്ത്രിയും, ധന മന്ത്രിയും മന്ത്രി മാരും ഉൾപ്പടെ,നിയമ സഭയിൽ രാത്രി മുഴുവൻ കഴിയുന്നു. എല്ലാവരും രാത്രി നിയമ സഭയിൽ കഴിയുന്നത് അനുവദനീയമാണോ? ആരാണ് അതിന് അനുമതി നൽകിയത്? അങ്ങിനെ അനുമതി നൽകാൻ എന്താണ് കാരണം? ഏത് നിയമം അനുസരിച്ചാണ്? അനുമതി നൽകിയില്ല എന്നാണെങ്കിൽ ബലാൽക്കാരം ആയി അവർ സഭ കയ്യേറിയത് ആണോ? അങ്ങിനെ യെങ്കിൽ അവരെ എന്തു കൊണ്ട് ഒഴിപ്പിച്ചില്ല? അതോ ഇതൊന്നും സ്പീക്കർ അറിഞ്ഞില്ല എന്നാണോ?\nരാവിലെ സ്പീക്കർ സഭയിൽ എത്തുന്നതിനു മുൻപ് തന്നെ സഭ പ്രക്ഷുബ്ധമായിരുന്നു.പ്രതി പക്ഷ - ഭരണ പക്ഷ എം.എൽ.എ. മാർ യഥാക്രമം, തടയാനും തടയുന്നതിനെ തടയാനും തയ്യാറായി നിൽക്കുന്ന രംഗം ആയിരുന്നു. നിയമ സഭയുടെ ക്യാമറയിൽ സ്പീക്കർ ഇതു കണ്ട് കാണുമല്ലോ. കെ.എം. മാണി ഏതോ രഹസ്യ വഴിയിലൂടെ അകത്തു കടക്കുകയും ചെയ്തു. അവിടത്തെ സ്ഥിതി നിയന്ത്രണാതീതം ആയിരുന്നു എന്നത് സ്പീക്കർ കണ്ടു കാണുമല്ലോ. ഇത്രയും കലുഷിതമായ അന്തരീക്ഷത്തിൽ നിയമ സഭ പിരിച്ചു വിടാഞ്ഞത് എന്താണ്? പല സന്ദർഭങ്ങളിലും ഇങ്ങിനെയുള്ള സമയത്ത് തൽക്കാലമൊ അന്നത്തെയ്ക്കോ സഭ പിരിച്ചു വിട്ട കീഴ്വഴക്കം ഇതേ നിയമ സഭയിൽ നൂറു കണക്കിന് ഉണ്ടായിട്ടുണ്ടല്ലോ.\nസ്പീക്കർക്ക് അദ്ദേഹത്തിൻറെ മുറിയിൽ നിന്നും ഡയസിൽ എത്താൻ കഴിഞ്ഞില്ലല്ലോ. അവിടെ എത്താതെ എങ്ങിനെയാണ് സഭ വിളിച്ചു കൂട്ടുന്നത്? സാധാരണ സ്പീക്കർ സ്പീക്കറുടെ കസേരയിൽ ഇരിക്കുന്നു. അംഗങ്ങൾ ആദര സൂചകമായി എഴുനേൽക്കുന്നു. സഭായോഗം തുടങ്ങുന്നു. ഈ സഭയുടെ ഇന്ന് വരെയുള്ള കീഴ് വഴക്കം അതായിരുന്നല്ലോ. അതിൽ നിന്നും എന്തു കൊണ്ട് വ്യത്യസ്ഥമായി ഈ ഒരു ദിവസം മാത്രം?\nഡയസിൽ എത്താതെ എവിടെ നിന്നോ ബട്ജറ്റ് അവതരിപ്പിക്കാൻ വിളിച്ചു പറഞ്ഞ് അനുവാദം കൊടുക്കുകയും, വിളിച്ചു പറഞ്ഞത് കേട്ട് കാണുമോ എന്ന സംശയത്തിൽ കൈകൊണ്ട് അവതരിപ്പിച്ചോ എന്ന് ആംഗ്യം കാട്ടുകയും ചെയ്തു എന്നാണല്ലോ സ്പീക്കർ പറയുന്നത്. അതിനർത്ഥം സ്ഥിതി നിയന്ത്രണ വിധേയം ആയിരുന്നില്ല എന്നും സഭയുടെ നാഥന് സ്വന്തം ഇരിപ്പിടത്തിൽ പോലും എത്താൻ കഴിയാത്ത വിധം സംഘർഷാവസ്ഥ നിലവിലുണ്ടായിരുന്നു എന്നുമാണല്ലോ. അങ്ങിനെ ഉള്ള അവസരത്തിൽ എന്തിന് ബട്ജറ്റ് അവതരണത്തിന് അനുമതി നൽകി എന്നത് ജനങ്ങളോട് പറയാൻ സ്പീക്കർ ബാധ്യസ്ഥനല്ലേ?\nബട്ജറ്റ് എന്നത് സംസ്ഥാനത്തിന്റെ ഒരു വർഷത്തെ ഭാവി നിശ്ചയിക്കുന്ന ഒരു പ്രമാണം ആണ്. സംസ്ഥാനത്തെ ജനങ്ങൾ നൽകേണ്ട നികുതി നിശ്ചയിക്കുന്ന രേഖ ആണ്. ഇത്രയും വലിയ ഒരു രേഖ ആണ് ആൾ ക്കൂട്ടത്തിന് ഇടയിൽ നിന്നും മുഴങ്ങുന്ന ആരവങ്ങൾക്കിടെ ആർക്കും കേൾക്കാനാകാതെ രണ്ടോ മൂന്നോ വരി വായിച്ച് കെ. എം.മാണി ബട്ജറ്റ് അവതരിപ്പിച്ചു എന്ന് വിജയ ഭേരി മുഴക്കിയത്. ജനങ്ങൾക്ക് വേണ്ടിയുള്ള ഈ ബട്ജറ്റ് ആണ് ഇങ്ങിനെ അവതരിപ്പിച്ച് ഭരണ കക്ഷി വിജയം ആഘോഷിക്കുന്നത്.\nഅങ്ങിനെയൊക്കെ ഉള്ള വളരെ പ്രധാന പ്പെട്ട ഒരു സംഭവത്തിനു ആണ് ആൾ ക്കൂട്ടത്തിൽ നിന്ന് ആംഗ്യം കാട്ടി അനുമതി നൽകി എന്ന് വിജയാഹ്ലാദത്തോടെ സ്പീക്കർ പറയുന്നത്.\nഉമ്മൻ ചാണ്ടിക്കും കൂട്ടർക്കും 13 തീയതിയിലെ ബട്ജറ്റ് അവതരണം ഒരുഅഭിമാന പ്രശ്നം ആയിരിക്കാം. പക്ഷെ സ്പീക്കർക്ക് അങ്ങിനെ ആയിക്കൂടല്ലോ..\nPosted by Bipin at 5:09 PM\nഫൈസല് ബാബു March 14, 2015 at 8:27 PM\nപൊതുജനമാണോ ,,അതോ പൊതുജനം തിരഞ്ഞടുത്ത ഇവരാണോ കഴുത ?? --- നല്ല പ്രതികരണം\nBipin March 16, 2015 at 6:49 AM\nആകെ ഒരു കണ്‍ഫ്യുഷൻ ഫൈസൽ ബാബു\nകല്ലോലിനി March 15, 2015 at 8:47 PM\nഒരു വര്‍ഷം പറഞ്ഞുചിരിച്ചാലും തോരാത്ത കോമഡി സീനുകളല്ലേ അരങ്ങേറിയത്.. ഭരണപക്ഷത്തെയും പ്രതിപക്ഷത്തെയും ഓര്‍ത്ത് ലജ്ജിക്കുന്നു...\nBipin March 16, 2015 at 6:52 AM\nദിവ്യ, ലജ്ജിച്ചാൽ മാത്രം പോരാ. ഇവരെ ഇനി ഒരു കാരണവശാലും നിയമസഭയിൽ എത്തിയ്ക്കില്ല എന്ന് നമ്മൾ,ജനങ്ങൾ തീരുമാനിക്കണം.\nMuralee Mukundan , ബിലാത്തിപട്ടണം March 16, 2015 at 11:54 PM\nനിയമം ഇല്ലാത്ത സഭാധികാരിയും കൂട്ടാളികളും\nBipin March 17, 2015 at 5:24 AM\nനാട് കുട്ടി ച്ചോറാക്കും


രഞ്ജി ട്രോഫി ഫൈനല്: സെഞ്ചുറിയുമായി വീണ്ടും സര്‍ഫറാസ്, തിരിച്ചടിച്ച് മധ്യപ്രദേശ് - KasaragodTimes\nരഞ്ജി ട്രോഫി ഫൈനല്: സെഞ്ചുറിയുമായി വീണ്ടും സര്‍ഫറാസ്, തിരിച്ചടിച്ച് മധ്യപ്രദേശ്\n44 റണ്‍സുമായി യാഷ് ദുബേയും 41 റണ്‍സുമായി ശുഭം ശര്‍മയും ക്രീസില്. 31 റണ്‍സെടുത്ത ഹിമാന്‍ഷു മന്ത്രിയുടെ വിക്കറ്റാണ് മധ്യപ്രദേശിന് നഷ്മായത്.\nJun 23, 2022 - 18:23 Updated: Jun 23, 2022 - 18:31\nബംഗളൂരു: രഞ്ജി ട്രോഫി ഫൈനലില് (Ranji Trophy Final) സര്‍ഫ്രാസ് ഖാന്‍റെ സെഞ്ചുറി മികവില് മധ്യപ്രദേശിനെതിരെ മുംബൈ ഒന്നാം ഇന്നിംഗ്സില് 374 റണ്‍സെടുത്ത് പുറത്തായി. രഞ്ജി സീസണിലെ മൂന്നാം സെഞ്ചുറി നേടിയ സര്‍ഫ്രാസ്(Sarfaraz Khan) ആണ് മുംബൈയെ (Mumbai)ഭേദപ്പെട്ട സ്കോറിലെത്തിച്ചത്. മറുപടി ബാറ്റിംഗ് തുടങ്ങിയ മധ്യപ്രദേശ് രണ്ടാം ദിനം കളി നിര്‍ത്തുമ്പോള് ഒരു വിക്കറ്റ് നഷ്ടത്തില് 123 റണ്‍സെടുത്തിട്ടുണ്ട്. 44 റണ്‍സുമായി യാഷ് ദുബേയും 41 റണ്‍സുമായി ശുഭം ശര്‍മയും ക്രീസില്. 31 റണ്‍സെടുത്ത ഹിമാന്‍ഷു മന്ത്രിയുടെ വിക്കറ്റാണ് മധ്യപ്രദേശിന് നഷ്മായത്.\nഒമ്പത് വിക്കറ്റ് ശേഷിക്കെ മുംബൈയുടെ ഒന്നാം ഇന്നിംഗ്സ് സ്കോറിനൊപ്പമെത്താന് മധ്യപ്രദേശിന് ഇനിയും 251 റണ്‍സ് കൂടി വേണം. നേരത്തെ 248-5 എന്ന സ്കോറില് രണ്ടാം ദിനം ഒന്നാം ഇന്നിംഗ്സ് ബാറ്റിംഗ് പുനരാരംഭിച്ച മുംബൈയെ മുന്നോട്ടു നയിച്ചത് സര്‍ഫ്രാസിന്‍റെ സെഞ്ചുറിയായിരുന്നു. തുടക്കത്തിലെ ഷംസ് മുലാനിയുടെ വിക്കറ്റ് നഷ്ടമായ മുംബൈയെ വാലറ്റത്തെ കൂട്ടുപിടിച്ച് സര്‍ഫ്രാസ് ഭേദപ്പെട്ട സ്കോറിലെത്തിച്ചു.\nതനുഷ് കോട്യന് (15), ധവാല് കുല്‍ക്കര്‍ണി (1), തുഷാര് ദേശ്‌പാണ്ഡെ (6) എന്നിവര് സര്‍ഫ്രാസിന് മുമ്പ് പുറത്തായി. 243 പന്തില് രണ്ട് സിക്‌സും 13 ഫോറും പറത്തി134 റണ്‍സെടുത്ത സര്‍ഫ്രാസ് മുംബൈയുടെ അവസാന ബാറ്ററായാണ് പുറത്തായത്. മോഹിത് അവസ്തി (7) പുറത്താവാതെ നിന്നു. സീസണില് 24കാരനായ സര്‍ഫ്രാസിന്‍റെ നാലാം സെഞ്ചുറിയാണിത്. സെഞ്ചുറി നേടിയശേഷം ശിഖര് ധവാനെപ്പോലെ തുടയിലടിച്ച് ആഘോഷിച്ച സര്‍ഫ്രാസിന്‍റെ കണ്ണുനിറഞ്ഞൊഴുകിയത് ആരാധകരെ നൊമ്പരപ്പെടുത്തി. ആദ്യ അര്‍ധസെഞ്ചുറിക്കായി 152 പന്ത് നേരിട്ട സര്‍ഫ്രാസ് മുംബൈക്ക് തുടര്‍ച്ചയായി വിക്കറ്റുകള് നഷ്ടമായതോടെ അര്‍ധസെഞ്ചുറിയില് നിന്ന് സെഞ്ചുറിയിലേക്ക് എടുത്തത് 38 പന്തുകള് മാത്രം. രഞ്ജി സീസണിലെ റണ്‍വേട്ടയില് സര്‍ഫ്രാസ് തന്നെയാണ് മുന്നില്.\nചിന്നസ്വാമി സ്റ്റേഡിയത്തില് നടക്കുന്ന ഫൈനലില് ആദ്യ ദിനം ടോസ് നേടി ബാറ്റിംഗ് തെരഞ്ഞെടുത്ത മുംബൈക്കായി ഓപ്പണര് യശസ്വി ജയ്‌സ്വാള് (78), ക്യാപ്റ്റന് പൃഥ്വി ഷാ(47), അര്‍മാന് ജാഫര്(26) എന്നിവരും മുംബൈക്കായി മികച്ച പ്രകടനം പുറത്തെടുത്തിരുന്നു. മധ്യപ്രദേശിനായി ഗൗരവ് യാദവ് നാല് വിക്കറ്റ് വീഴ്ത്തി. അനുഭവ് അഗര്‍വാള് മൂന്നും സരണ്‍ഷ് ജെയ്ന് രണ്ടും വിക്കറ്റെടുത്തു. കുമാര് കാര്‍ത്തികേയക്ക് ഒരു വിക്കറ്റുണ്ട്.\nവൈദ്യുതി പോസ്റ്റ് വീണ് യുവാവിന്റെ മരണം അനാസ്ഥയിൽ പ്രതിഷേധിച്ച് നാട്ടുകാർ; നഷ്ടപരിഹാരം...\nപുതിയാ ഡെബിറ്റ് കാർഡ് നിയമങ്ങൾ ജൂലൈ 1 മുതൽ; കാർഡ് ടോക്കണൈസേഷൻ ആരംഭിക്കും\nഐഎസ്എല്ലിന്റെ അടുത്ത സീസണിൽ വിദേശികളുടെ എണ്ണം കൂടിയേക്കും\nശ്രീശാന്തിന് പരിശീലനത്തിനിടെ പരിക്ക്; രഞ്ജി സീസണ് നഷ്ടമായേക്കും\nയാർമലെങ്കോ വെസ്റ്റ് ഹാം വിടുന്നു\nMay 23, 20210501\nഅര്‍ജുന് തെണ്ടുല്‍ക്കര് മുംബൈ ഇന്ത്യന്‍സില്\nFeb 18, 20210603\nOct 7, 20200503


ആരാണ് 'മൂത്തോന്'? നിവിന് പോളി ചിത്രത്തിന്റെ ടീസര്\nThiruvananthapuram, First Published 17, Jan 2019, 7:00 PM\nനിവിന് പോളിയെ നായകനാക്കി ഗീതു മോഹന്‍ദാസ് സംവിധാനം ചെയ്യുന്ന 'മൂത്തോന്റെ' ഒഫിഷ്യല് ടീസര് പുറത്തെത്തി. 1.30 മിനിറ്റ് ദൈര്‍ഘ്യമുള്ള ടീസറില് നിവിന് അവതരിപ്പിക്കുന്ന കഥാപാത്രത്തിന്റെ വോയ്‌സ് ഓവറാണ് കൂടുതല്. സൗണ്ട് ഡിസൈനില് ഏറെ ശ്രദ്ധ പുലര്‍ത്തിയിരിക്കുന്ന ചിത്രമെന്നാണ് ടീസര് നല്‍കുന്ന സൂചന.\nമിനി സ്റ്റുഡിയോ, ജാര് പിക്‌ചേഴ്‌സ്, പാരഗണ് പിക്‌ചേഴ്‌സ് എന്നീ ബാനറുകള്‍ക്കൊപ്പം ബോളിവുഡ് സംവിധായകന് അനുരാഗ് കാശ്യപും ചേര്‍ന്നാണ് നിര്‍മ്മാണം. നിവിനൊപ്പം ശശാങ്ക് അറോറ, ശോഭിത് ധൂലിപാല, റോഷന് മാത്യു, ദിലീഷ് പോത്തന്, ഹരീ,് ഖന്ന, സുജിത്ത് ശങ്കര്, മെലിസ രാജു തോമസ് എന്നിവര് അഭിനയിക്കുന്നു.\nരാജീവ് രവി ഛായാഗ്രഹണം നിര്‍വ്വഹിക്കുന്ന ചിത്രത്തിന്റെ എഡിറ്റിംഗ് അജിത്ത് കുമാര്, കിരണ് ദാസ് എന്നിവര് ചേര്‍ന്നാണ് നിര്‍വ്വഹിച്ചിരിക്കുന്നത്. ഒറിജിനല് സ്‌കോര് സാഗര് ദേശായി. സൗണ്ട് ഡിസൈന് കുണാല് ശര്‍മ്മ. മലയാളത്തിലുള്ള സംഭാഷണങ്ങള് ശ്രീജ ശ്രീധരന് എഴുതുമ്പോള് ഹിന്ദിയിലെ സംഭാഷണങ്ങള് അനുരാഗ് കാശ്യപാണ് ഒരുക്കിയിരിക്കുന്നത്.\nLast Updated 17, Jan 2019, 7:00 PM\nMoothon Official Teaser


ചുവപ്പില് പിളര്‍പ്പ് - Southlive\nOctober 12, 2017, 5:33 pm\nരാഷ്ട്രപതിയുടെ ഉത്തരവ് മുഖേന കേരളമന്ത്രിസഭയെ പിരിച്ചുവിട്ടതോടെ കമ്യൂണിസ്റ്റ് പാര്‍ട്ടിക്കകത്തെ ആശയസമരം രൂക്ഷമായി. നെഹ്റുവിന്റെ പുരോഗമന നാട്യം വെറും കാപട്യമാണെന്നും കോണ്‍ഗ്രസിനെ ഒരിക്കലും വിശ്വസിക്കാനാവില്ലെന്നും രണദിവെ, സുന്ദരയ്യ മുതലായവര് വാദിച്ചു. അങ്ങനെയല്ല മറ്റ് വലതുപക്ഷ പിന്തിരിപ്പന് ശക്തികളെ ചെറുക്കാന് കോണ്‍ഗ്രസിലെ പുരോഗമന ചിന്താഗതിക്കാരുമായി സഹകരിക്കണമെന്ന് ഡാങ്കെയും കൂട്ടരും തര്‍ക്കിച്ചു. ചൈനയുമായുള്ള ഇന്ത്യയുടെ അതിര്‍ത്തിതര്‍ക്കവും സാര്‍വദേശീയ കമ്യൂണിസ്റ്റ് പ്രസ്ഥാനത്തിലുണ്ടായ ഭിന്നിപ്പും പ്രതിസന്ധിക്ക് ആക്കംകൂട്ടി.\n1959 മാര്‍ച്ചില് ഖെംപ കലാപം ഉണ്ടായപ്പോള് ഇന്ത്യന് കമ്യൂണിസ്റ്റ് പാര്‍ട്ടി അതിനെ അപലപിച്ചു. ദലൈലാമക്ക് ഇന്ത്യ അഭയം കൊടുത്തതിനെ വിമര്‍ശിച്ചു. എന്നാല് ആഗസ്റ്റ് മാസം അതിര്‍ത്തിയില് സംഘര്‍ഷം ഉടലെടുക്കുകയും ചൈന നേഫയിലും ലഡാക്കിലുമായി 90000 ചതുരശ്ര കിലോമീറ്റര് ഭൂപ്രദേശത്തിന് അവകാശവാദം ഉന്നയിക്കുകയും ചെയ്തപ്പോള് പാര്‍ട്ടി നേതൃത്വം വിഷമവൃത്തത്തിലായി.\nനേഫയില് ചൈനീസ് സൈന്യം ആക്രമണം നടത്തിയതായി ജവഹര്‍ലാല് നെഹ്റു പാര്‍ലമെന്റില് സ്ഥിരീകരിക്കുന്ന സമയത്ത് (28-8-1959) ജനറല് സെക്രട്ടറി അജയഘോഷ് മോസ്‌കോവിലായിരുന്നു. പാര്‍ട്ടിയുടെ കേന്ദ്രസെക്രട്ടറിയേറ്റ് അടിയന്തരയോഗം വിളിച്ചുകൂട്ടി. മക്മഹോന് രേഖയെ പേരെടുത്തുപറയാതെ, ഇന്ത്യ-ചീന അതിര്‍ത്തി ഒരിക്കലും നിര്‍ണയിക്കപ്പെട്ടിട്ടില്ല എന്ന നിലപാട് സ്വീകരിച്ചു. രണദിവെയും ബസവപുന്നയ്യയും രാജ്യത്ത് സായുധസമരത്തിന് കാലമായി എന്ന് അഭിപ്രായപ്പെട്ടു. മോസ്‌കോയില് നിന്ന് മടങ്ങിവന്ന അജയഘോഷ് ആ അഭിപ്രായം തള്ളിക്കളഞ്ഞു.\nസെപ്തംബര് 23ന് കല്‍ക്കട്ടയില് വീണ്ടും ചേര്‍ന്ന പാര്‍ട്ടിയുടെ കേന്ദ്ര എക്സിക്യൂട്ടീവ് ഇന്ത്യയും ചൈനയും തമ്മിലുള്ള പ്രശ്നങ്ങള് ചര്‍ച്ചയിലൂടെ പരിഹരിക്കണം, അതിന് മക്മഹോന് രേഖയോ ഭൂപടമോ മുന്‍ഉപാധിയാകരുത് എന്ന് അഭിപ്രായപ്പെട്ടു. ജനകീയ ചൈന ഒരിക്കലും ആക്രമണകാരിയാവില്ലെന്ന് കൂട്ടിച്ചേര്‍ത്തു. 1959 ഒക്ടോബര് 20ന് കൊങ്കാ ചുരത്തില് ഒമ്പത് ഇന്ത്യന് സൈനികര് കൊല്ലപ്പെട്ടപ്പോള് അജയഘോഷ് വീണ്ടും കേന്ദ്രസെക്രട്ടറിയേറ്റ് വിളിച്ചു. ലഡാക്കില് നടന്നത് ദുരന്തസംഭവമാണ്, ചൈനീസ് വെടിവെപ്പിന് ന്യായീകരണമില്ല എന്ന് പ്രമേയം പാസാക്കി.\nഅതോടെ പാര്‍ട്ടിക്കകത്തെ ആശയസമരം പുതിയൊരു തലത്തിലെത്തി. എസ്.എ. ഡാങ്കെ, സെഡ്.എ. അഹമ്മദ്, എ.കെ. ഗോപാലന്, സി. രാജേശ്വര്‍റാവു, ഭവാനി സെന്, മുസഫര് അഹമ്മദ്, എം.എന്. ഗോവിന്ദന് നായര്, എന്.കെ. കൃഷ്ണന്, എസ്.ജി. സര്‍ദേശായി, സി. അച്യുതമേനോന് മുതലായവര് ദേശീയവാദികളായി അറിയപ്പെട്ടു. ഇന്ത്യയും ചൈനയും മക്മഹോന്‍രേഖ അതിര്‍ത്തിയായി അംഗീകരിക്കണം, ചൈന ആക്രമണം നിര്‍ത്തണം എന്നായിരുന്നു അവരുടെ നിലപാട്.\nഅതേസമയം പി.സി. ജോഷി, ബി.ടി. രണദിവെ, ഭൂപേശ് ഗുപ്ത, പി. സുന്ദരയ്യ, എം. ബസവ പുന്നയ്യ, പ്രമേദ് ദാസ് ഗുപ്ത, ഹര്‍കിഷന് സിങ്ങ് സുര്‍ജിത് എന്നിവര് ചൈനീസ് അനുകൂല നിലപാട് കൈക്കൊണ്ടു. സുന്ദരയ്യ ഭൂപടങ്ങളും പുരാരേഖകളും ഹാജരാക്കി. ചൈന പറയുന്നതാണ് സത്യമെന്ന് സമര്‍ത്ഥിച്ചു. ചൈനീസ് കമ്യൂണിസ്റ്റ് പാര്‍ട്ടിക്ക് ഒരിക്കലും തെറ്റ് ചെയ്യാന് കഴിയില്ല; എന്നാല് ഇന്ത്യയിലെ ബൂര്‍ഷ്വാ സര്‍ക്കാരിന് സാമ്രാജ്യത്വത്തെ സന്തോഷിപ്പിക്കാന് തെറ്റ് ചെയ്യാം. പ്രത്യാഘാതം എന്തുതന്നെയായാലും ഇന്ത്യന് കമ്യൂണിസ്റ്റ് പാര്‍ട്ടി ഒരു തൊഴിലാളിവര്‍ഗ പാര്‍ട്ടിയെന്നനിലയില് ചൈനയ്ക്കൊപ്പം നില്‍ക്കണമെന്ന് ശഠിച്ചു. ഇ.എം.എസ്. നമ്പൂതിരിപ്പാടും അജയഘോഷും മധ്യമാര്‍ഗം കൈക്കൊണ്ടു; ഐക്യവാദികളായി അറിയപ്പെട്ടു.\n1959 നവംബര് 11 മുതല് 15 വരെ കേന്ദ്ര എക്സിക്യൂട്ടീവും കേന്ദ്രകമ്മിറ്റിയും മീററ്റില് യോഗം ചേര്‍ന്നു. ചൈനീസ് ആക്രമണത്തെ അപലപിക്കുന്ന പ്രമേയം അജയഘോഷ് എക്സിക്യൂട്ടീവില് അവതരിപ്പിച്ചു; ഇ.എം.എസ്. പിന്താങ്ങി. അതേ പ്രമേയം കേന്ദ്രകമ്മിറ്റിയില് വന്നപ്പോള് സുന്ദരയ്യയും കൂട്ടരും എതിരഭിപ്രായം പ്രകടിപ്പിച്ചു. പക്ഷേ പ്രമേയം പാസായി. മക്മഹോന് രേഖയെ അതിര്‍ത്തിയായി പാര്‍ട്ടി അംഗീകരിച്ചു. ചൈനയുടെ അവകാശവാദം തിരസ്‌കരിച്ചു. നെഹ്റുവും ചൗ എന് ലായും കൂടിക്കാഴ്ച നടത്തണം തര്‍ക്കങ്ങള് രമ്യമായി പരിഹരിക്കണം എന്നാവശ്യപ്പെട്ടു. 70-ാം ജന്മദിനത്തിലെത്തിയ ജവഹര്‍ലാല് നെഹ്റുവിനെ അനുമോദിച്ചുകൊണ്ടുള്ള ഒരു പ്രമേയം കൂടി കേന്ദ്രകമ്മിറ്റി പാസാക്കി.\nറുമാനിയന് കമ്യൂണിസ്റ്റ് പാര്‍ട്ടിയുടെ മൂന്നാം കോണ്‍ഗ്രസിനു ശേഷം 1960 ജൂണ് 25, 26 തീയതികളില് ബുക്കാറസ്റ്റില് നടന്ന 50 കമ്യൂണിസ്റ്റ് പാര്‍ട്ടികളുടെ സംയുക്ത സമ്മേളനത്തില് സഖാവ് നികിത ക്രൂഷ്ചേവ് ചൈനയുടെ കടന്നാക്രമണത്തെ കുറ്റപ്പെടുത്തി. സമാധാനപരമായ സഹവര്‍ത്തിത്വം എന്ന സോവിയറ്റ് പാര്‍ട്ടിയുടെ നയം അട്ടിമറിക്കാന് വേണ്ടിയാണ് ചൈന അനാവശ്യമായി അതിര്‍ത്തിതര്‍ക്കം ഉന്നയിക്കുന്നതെന്ന് ആരോപിച്ചു. ക്രൂഷ്ചേവിന്റെ പ്രസംഗം ഇന്ത്യന് കമ്യൂണിസ്റ്റുകളിലെ ദേശീയവാദികളെ ആവേശംകൊള്ളിക്കുകയും എതിരാളികളെ നിരാശരാക്കുകയും ചെയ്തു.\n1960 നവംബറില് മോസ്‌കോയില് നടന്ന 81 കമ്യൂണിസ്റ്റ് പാര്‍ട്ടികളുടെ സമ്മേളനത്തിലേക്ക് സി.പി.ഐ. അഞ്ച് പ്രതിനിധികളെ അയച്ചു. അവിടെയും പാര്‍ട്ടി സംതുലനം പാലിച്ചു. ദേശീയവാദികളില് നിന്ന് അജയഘോഷ്, ഡാങ്കെ; ചൈനീസ് ചേരിയില് നിന്ന് ഭൂപേശ് ഗുപ്ത, രാമമൂര്‍ത്തി; ഐക്യവാദിയായി നമ്പൂതിരിപ്പാട്. സോവിയറ്റ് പ്രതിനിധിസംഘത്തെ നയിച്ചത് ക്രൂഷ്ചേവും ചൈനീസ് സംഘത്തിന്റെ നായകന് ചൗ എന് ലായും ആയിരുന്നു.\nമോസ്‌കോ സമ്മേളനത്തില് അജയഘോഷ് ഇന്ത്യയുടെ നിലപാട് വ്യക്തമാക്കി, ചൈനീസ് ആക്രമണത്തെ കുറ്റപ്പെടുത്തി സംസാരിച്ചു. സാര്‍വദേശീയ കമ്യൂണിസ്റ്റ് ഐക്യം ശക്തിപ്പെടുത്താന് മോസ്‌കോ സമ്മേളനം തീരുമാനിച്ചു. പക്ഷേ ആ പ്രമേയത്തിന്റെ വ്യാഖ്യാനത്തെക്കുറിച്ച് പിന്നീട് സോവിയറ്റ് യൂണിയനും ചൈനയും തമ്മില് തര്‍ക്കമുണ്ടായി. സോവിയറ്റ് കമ്യൂണിസ്റ്റ് പാര്‍ട്ടിയുടെ ഇരുപതാം കോണ്‍ഗ്രസ് മുതല് തിരുത്തല്‍വാദമാണ് നടമാടുന്നതെന്ന് ചൈന കുറ്റപ്പെടുത്തി. അല്‍ബേനിയ മാത്രം ചൈനയെ പിന്തുണച്ചു. മറ്റ് പാര്‍ട്ടികളൊക്കെ സോവിയറ്റ് യൂണിയനെ അനുകൂലിച്ചു.\n1960 ഡിസംബര് 31 മുതല് 61 ജനുവരി4വരെ ബോംബെയില് ചേര്‍ന്ന പാര്‍ട്ടി ദേശീയ കൗണ്‍സില് യോഗത്തിലും മോസ്‌കോ പ്രഖ്യാപനത്തെച്ചൊല്ലി തര്‍ക്കമുണ്ടായി. അജയഘോഷും ഡാങ്കെയും ചൈനയെ കുറ്റപ്പെടുത്തി സംസാരിച്ചു. സുന്ദരയ്യ, രണദിവെ മുതലായവര് വിപരീതനിലപാട് കൈക്കൊണ്ടു. ഒടുവില് മോസ്‌കോ പ്രഖ്യാപനം ചരിത്രപരമായ ഒരു രേഖയാണെന്ന് പ്രമേയം പാസാക്കി ദേശീയകൗണ്‍സില് യോഗം പിരിഞ്ഞു.\nവിജയവാഡയില് നടക്കാനിരിക്കുന്ന ആറാം പാര്‍ട്ടി കോണ്‍ഗ്രസില് അവതരിപ്പിക്കാനുള്ള കരട് രാഷ്ട്രീയപ്രമേയവും പാര്‍ട്ടി പരിപാടിയും പരിഗണിക്കാന് ദേശീയ കൗണ്‍സില് 1961 ഫെബ്രുവരി5മുതല് 12 വരെ ദല്‍ഹിയില് യോഗം ചേര്‍ന്നു. അവിടെ അജയഘോഷും രണദിവെയും രണ്ട് വ്യത്യസ്ത കരട് പ്രമേയങ്ങള് അവതരിപ്പിച്ചു. പാര്‍ട്ടി പരിപാടിയുടെ കരട് തയ്യാറാക്കാന് എസ്.എ. ഡാങ്കെ, ജി. അധികാരി, പി.സി.ജോഷി, ഭൂപേഷ് ഗുപ്ത, പി. രാമമൂര്‍ത്തി എന്നിവരുള്‍പ്പെട്ട കമ്മീഷനെ കൗണ്‍സില് ചുമതലപ്പെടുത്തി. ഫെബ്രുവരി5മുതല് 12 വരെ ദല്‍ഹിയില് തന്നെ നടന്ന ദേശീയ കൗണ്‍സില് യോഗത്തില് ഡാങ്കെ, അധികാരി, ജോഷി എന്നിവരും ഭൂപേശ് ഗുപ്ത, രാമമൂര്‍ത്തി എന്നിവരും പ്രത്യേകം പ്രത്യേകം പരിപാടികള് അവതരിപ്പിച്ചു. രണ്ടില് നിന്നും വ്യത്യസ്തമായ മൂന്നാമതൊരു കരട് പരിപാടി ബാബ ഗുര്‍മുഖ് സിങ്ങും നാലാമതൊന്ന് ഇ.എം.എസ്. നമ്പൂതിരിപ്പാടും അവതരിപ്പിച്ചു.\nആറാം പാര്‍ട്ടി കോണ്‍ഗ്രസ് 1961 ഏപ്രില്7മുതല് 16 വരെ വിജയവാഡയില് നടന്നു. മുസാഫര് അഹമ്മദ് പതാക ഉയര്‍ത്തി. 1,77,501 പാര്‍ട്ടി അംഗങ്ങളെ പ്രതിനിധീകരിച്ച് 454 പ്രതിനിധികളാണ് പങ്കെടുക്കേണ്ടിയിരുന്നത് അവരില് 439 പേര് പങ്കെടുത്തു. സോവിയറ്റ് യൂണിയന് അഞ്ചംഗ പ്രതിനിധിസംഘത്തെ അയച്ചു. സോവിയറ്റ് പാര്‍ട്ടിയുടെ രാജ്യാന്തരവിഭാഗം മേധാവി മിഖായേല് ആന്ദ്രേവിച്ച് സുസ്ലോവ് ആയിരുന്നു വിജയവാഡ കോണ്‍ഗ്രസിലെ പ്രധാനതാരം. ചെക്കോസ്ലോവാക്യന്, ഇറ്റാലിയന്, ബള്‍ഗേറിയന്, ഓസ്ട്രേലിയന്, ഹംഗേറിന്, റുമാനിയന് പാര്‍ട്ടികളും സൗഹാര്‍ദ്ദപ്രതിനിധികളെ അയച്ചു. ഫ്രാന്‍സ്, കിഴക്കന് ജര്‍മനി, ഇസ്രായേല് എന്നീ രാജ്യങ്ങളില് നിന്നുള്ള പ്രതിനിധികള്‍ക്ക് ഇന്ത്യാഗവണ്‍മെന്റ് വിസ നിഷേധിച്ചു. ചൈനീസ് പ്രതിനിധികള്‍ക്ക് ആദ്യം അനുവദിച്ച വിസ പിന്നീട് റദ്ദാക്കിയതിനാല് പങ്കെടുക്കാന് കഴിഞ്ഞില്ല.\nപാര്‍ട്ടി കോണ്‍ഗ്രസില് ഇരുവിഭാഗങ്ങളും തമ്മില് അതിരൂക്ഷമായ വാദപ്രതിവാദം നടന്നു. അജയഘോഷ് ഔദ്യോഗികപ്രമേയവും രണദിവെ ബദല് പ്രമേയവും അവതരിപ്പിച്ചു. ബദല്‍രേഖയെ അബ്ദുള് ഹലീം, അചിന്ത്യ ഭട്ടാചാര്യ, ഭൂപേശ് ഗുപ്ത, ബീരേന് ദത്ത,ദശരഥ്ദേബ്, ഹരേകൃഷ്ണകോനാര്, ഹരിസിങ്ങ്, ഹര്‍കിഷന്‍സിങ്ങ് സുര്‍ജിത്, ജ്യോതിബസു, ബസവപുന്നയ്യ, സുന്ദരയ്യ, ഹനുമന്തറാവു, നാഗിറെഡ്ഡി, സോഹന്‍സിങ്ങ് ജോഷ്, ജഗ്ജിത് സിങ്ങ് ല്യാല്‍പുരി എന്നിങ്ങനെ 20 പേര് പിന്താങ്ങി. കരട് രാഷ്ട്രീയപ്രമേയം വോട്ടിനിട്ടാല് പാര്‍ട്ടി പിളരും എന്നുറപ്പായിരുന്നു. സുസ്ലോവ് ശക്തമായി ഇടപെട്ട് പിളര്‍പ്പ് ഒഴിവാക്കി. ചര്‍ച്ചക്ക് മറുപടി പറഞ്ഞുകൊണ്ട് അജയഘോഷ് നടത്തിയ പ്രസംഗത്തിന്റെ പ്രസക്തഭാഗങ്ങള് കൂടി രാഷ്ട്രീയപ്രമേയത്തില് ഉള്‍ക്കൊള്ളിക്കാം എന്ന ഉറപ്പിന്മേല് രണദിവെയും ഇ.എം.എസ്സും അവരുടെ പ്രമേയങ്ങള് പിന്‍വലിച്ചു. പാര്‍ട്ടി പരിപാടി തയ്യാറാക്കുന്ന ചുമതല പുതുതായി തെരഞ്ഞെടുക്കപ്പെടുന്ന ദേശീയകൗണ്‍സിലിനെ ഏല്‍പിച്ചു.\nഭാരവാഹികളെ തെരഞ്ഞെടുക്കുന്ന ഘട്ടത്തില് പിന്നെയും തര്‍ക്കമുണ്ടായി. നൂറ് അംഗ ക ൗണ്‍സിലിനെയും 25 അംഗ എക്സിക്യൂട്ടീവിനെയും ഒമ്പത് പേരടങ്ങിയ സെക്രട്ടേറിയറ്റിനെയുമാണ് തെരഞ്ഞെടുക്കേണ്ടിയിരുന്നത്. തര്‍ക്കം പരിഹരിക്കാന് കൗണ്‍സിലിലെ അംഗസംഖ്യ 110 ആക്കി വര്‍ധിപ്പിച്ചു. തെരഞ്ഞെടുക്കപ്പെട്ടവരില് 56 പേര് ഔദ്യോഗികപക്ഷക്കാരും 36 പേര് തീവ്രനിലപാടുകാരും 18 പേര് മധ്യമാര്‍ഗക്കാരും ആയിരുന്നു. പുതിയ കൗണ്‍സില് യോഗം ചേര്‍ന്ന് അജയഘോഷിനെ വീണ്ടും ജനറല് സെക്രട്ടറിയായി തെരഞ്ഞെടുത്തു. എക്സിക്യൂട്ടീവിനെയോ സെക്രട്ടേറിയറ്റിനെയോ തെരഞ്ഞെടുക്കാതെ കോണ്‍ഗ്രസ് സമാപിച്ചു. പിളര്‍പ്പ് ഒഴിവായ ആശ്വാസത്തോടെ സുസ്ലോവ് മോസ്‌കോയിലേക്ക് വിമാനം കയറി.\n1961 ജൂണ് 18ന് ചേര്‍ന്ന ദേശീയകൗണ്‍സില് യോഗം പുതിയ എക്സിക്യൂട്ടീവിനെയും സെക്രട്ടേറിയറ്റിനെയും തെരഞ്ഞെടുത്തു. ഹര്‍കിഷന് സിങ്ങ് സുര്‍ജിത്തിനെ ഉള്‍പ്പെടുത്താത്തതില് പ്രതിഷേധിച്ച് രണദിവെ, സുന്ദരയ്യ, ജ്യോതിബസു എന്നിവര് എക്സിക്യൂട്ടീവ് അംഗത്വം നിരാകരിച്ചു. സെക്രട്ടേറിയറ്റില് ഇ.എ.എസിനെയും ഉള്‍പ്പെടുത്തിയില്ല. അജയഘോഷിനെ കൂടാതെ എസ്.എ. ഡാങ്കെ, സെഡ്. എ. അഹമ്മദ്, ഭൂപേശ് ഗുപ്ത, എം. എന് ഗോവിന്ദന് നായര് എന്നിവരായിരുന്നു സെക്രട്ടേറിയറ്റില് ഉണ്ടായിരുന്നത്. അവരില് ഭൂപേശ് മാത്രമായിരുന്നു തീവ്ര (ചൈനീസ് അനുകൂല) നിലപാടുകാരന്.\n1962ലെ പൊതുതെരഞ്ഞെടുപ്പിനുള്ള പാര്‍ട്ടിയുടെ നയവും തന്ത്രവും ദേശീയകൗണ്‍സില് ചര്‍ച്ച ചെയ്ത് തീരുമാനിച്ചു. പാര്‍ട്ടിക്ക് സ്വന്തം സ്ഥാനാര്‍ത്ഥികള് ഇല്ലാത്തിടത്ത് പി.എസ്.പിക്കും അവരും മത്സരിക്കുന്നില്ലെങ്കില് ജനസംഘത്തെ തോല്‍പിക്കാന് പുരോഗമന ചിന്താഗതിക്കാാരായ കോണ്‍ഗ്രസുകാര്‍ക്കും വോട്ട് ചെയ്യാന് അണികളോട് ആഹ്വാനം ചെയ്തു. സര്‍വ അഭിപ്രായവ്യത്യാസങ്ങളും മറന്ന് ഒറ്റക്കെട്ടായി തെരഞ്ഞെടുപ്പിനെ നേരിടാനും നിശ്ചയിച്ചു.\nവിജയവാഡ കോണ്‍ഗ്രസിനിടെ അജയഘോഷിന്റെ ഹൃദ്രോഗം മൂര്‍ച്ഛിച്ചിരുന്നു. തെരഞ്ഞെടുപ്പ് പ്രവര്‍ത്തനങ്ങള്‍ക്കിടെ അദ്ദേഹത്തിന് വീണ്ടും ഹൃദ്രോഗബാധയുണ്ടായി. 1962 ജനുവരി 13ന് അജയഘോഷ് അന്തരിച്ചു. പാര്‍ട്ടിയിലെ ഐക്യം നിലനിന്നുകാണാന് ആഗ്രഹിച്ചവര്‍ക്ക് ഘോഷിന്റെ മരണം ആഘാതമായി.\n1962-ലെ തെരഞ്ഞെടുപ്പിനെ പാര്‍ട്ടി ഒറ്റക്കെട്ടായി നേരിട്ടു. നേതാക്കള്‍ക്കിടയിലെ ചേരിതിരിവ് അണികളെ ബാധിച്ചിരുന്നില്ല. മേല്‍ത്തട്ടിലെ ആശയകാലുഷ്യവും വ്യക്തിവിദ്വേഷവും സാധാരണ അംഗങ്ങളും അനുഭാവികളും അറിഞ്ഞിരുന്നില്ലതാനും. 32 സീറ്റ്്് ജയിച്ച് സി.പി.ഐ. ലോക്സഭയിലെ ഏറ്റവും വലിയ പ്രതിപക്ഷ ഗ്രൂപ്പ് എന്ന സ്ഥാനം നിലനിര്‍ത്തി. പാര്‍ട്ടി പിന്തുണച്ച നാല് സ്വതന്ത്രരും വിജയിച്ചു. ഡാങ്കെ തോറ്റു, എ.കെ.ജി ജയിച്ചു. ആകെ പോള് ചെയ്തതിന്റെ 10.08 ശതമാനം വോട്ടാണ് കമ്യൂണിസ്റ്റ് പാര്‍ട്ടിക്ക് കിട്ടിയത്. വിവിധ നിയമസഭകളിലായി 205 മെമ്പര്‍മാരെയും വിജയിപ്പിക്കാന് കഴിഞ്ഞു. പശ്ചിമബംഗാളിലും ആന്ധ്രപ്രദേശിലും സി.പി.ഐ. പ്രധാന പ്രതിപക്ഷമായി.\nതെരഞ്ഞെടുപ്പ് ഫലം വിശകലനം ചെയ്യാന് കൂടിയ ദേശീയ കൗണ്‍സില് യോഗത്തിലും അഭിപ്രായവ്യത്യാസം പ്രകടമായി. വലതുപക്ഷ പിന്തിരിപ്പന് പാര്‍ട്ടികളായ ജനസംഘവും സ്വതന്ത്രാപാര്‍ട്ടിയും നടത്തിയ മുന്നേറ്റം ജനാധിപത്യത്തിന് ആപല്‍ക്കരമാണെന്ന് എല്ലാ ഗ്രൂപ്പുകളും അംഗീകരിച്ചു. അവരെ എങ്ങനെ ഒറ്റപ്പെടുത്തണം എന്ന കാര്യത്തെച്ചൊല്ലി പി.സി. ജോഷിയും ഭൂപേശ് ഗുപ്തയും വ്യത്യസ്തരേഖകള് അവതരിപ്പിച്ചു. വലതുപക്ഷത്തിന്റെ വളര്‍ച്ച തടയാന് കമ്യൂണിസ്റ്റ് പാര്‍ട്ടി കോണ്‍ഗ്രസിലെ പുരോഗമന ശക്തികളുമായി ഐക്യപ്പെടണം എന്നായിരുന്നു ജോഷിയുടെ നിലപാട്, എന്നാല് കോണ്‍ഗ്രസിനെ ഒറ്റപ്പെടുത്തണം മറ്റു സോഷ്യലിസ്റ്റ് ജനാധിപത്യ ശക്തികളുമായി കൈകോര്‍ക്കണം എന്നായിരുന്നു ഭൂപേശിന്റെ അഭിപ്രായം.\nഅജയഘോഷിന്റെ പകരക്കാരനെ കണ്ടെത്തലും പ്രശ്നമായി. 1962 ഏപ്രില് 23 മുതല് 29 വരെ ഹൈദരാബാദില് ചേര്‍ന്ന ദേശീയ കൗണ്‍സില് യോഗത്തില് അഭിപ്രായഭിന്നത രൂക്ഷമായി. മധ്യമാര്‍ഗക്കാരന് എന്ന നിലയ്ക്ക് ഇ.എം.എസ്സിനെ ജനറല് സെക്രട്ടറിയാക്കണം എന്ന അഭിപ്രായം ശക്തമായി ഉയര്‍ന്നു. അങ്ങനെയെങ്കില് ഡാങ്കെയെ ചെയര്‍മാനാക്കണമെന്ന് ഔദ്യോഗികപക്ഷക്കാര് ശഠിച്ചു. അങ്ങനെ എസ്.എ. ഡാങ്കെ ചെയര്‍മാനും ഇ.എം.എസ്. നമ്പൂതിരിപ്പാട് ജനറല് സെക്രട്ടറിയുമായി തെരഞ്ഞെടുക്കപ്പെട്ടു.\nഅതേത്തുടര്‍ന്ന് കേന്ദ്രസെക്രട്ടേറിയറ്റും പുനഃസംഘടിപ്പിച്ചു. ഡാങ്കെയ്ക്കും ഇ.എം.എസ്സിനും പുറമെ സെഡ്.എ. അഹമ്മദ്, ഭൂപേശ് ഗുപ്ത, എം.എന്. ഗോവിന്ദന്‍നായര് എന്നിവരെ നിലനിര്‍ത്തി. പി. സുന്ദരയ്യ, ജ്യോതിബസു, ഹര്‍കിഷന് സിങ്ങ് സുര്‍ജിത്, യോഗേന്ദ്രശര്‍മ എന്നിവരെ പുതുതായി ഉള്‍പ്പെടുത്തി. അവരില് ഔദ്യോഗികപക്ഷക്കാരനായി ശര്‍മ മാത്രമെ ഉണ്ടായിരുന്നുള്ളു. അങ്ങനെ സെക്രട്ടേറിയറ്റില് ചൈനീസ് അനുകൂലികള്‍ക്ക് നേരിയ മുന്‍തൂക്കം കിട്ടി.\nസുന്ദരയ്യയും സുര്‍ജിതും ജ്യോതിബസുവും കേന്ദ്ര എക്സിക്യൂട്ടിവില് അംഗങ്ങളായിരുന്നില്ല. സംതുലനം പാലിക്കാന് അവരോടൊപ്പം ഔദ്യോഗികപക്ഷക്കാരായ ജി. അധികാരി, എച്ച്.കെ. വ്യാസ്, അവതാര് സിങ്ങ് മല്‍ഹോത്ര എന്നിവരെക്കൂടി എക്സിക്യൂട്ടീവില് ഉള്‍പ്പെടുത്തി. അങ്ങനെ കേന്ദ്ര എക്സിക്യൂട്ടീവിന്റെ അംഗസംഖ്യ 25ല് നിന്ന് 31 ആയി ഉയര്‍ന്നു.\n1962 സെപ്തംബര് 8ന് ചൈനയുമായുള്ള അതിര്‍ത്തിതര്‍ക്കം ഏറെക്കുറെ യുദ്ധമായി പരിണമിച്ചു. കമ്യൂണിസ്റ്റ് പാര്‍ട്ടി പ്രതിരോധത്തിലായി. ജനസംഘം പ്രവര്‍ത്തകര് ദല്‍ഹിയില് അസഫലി റോഡിലുള്ള പാര്‍ട്ടി കേന്ദ്രകമ്മറ്റി ഓഫിസ് ആക്രമിച്ചു നാശനഷ്ടങ്ങളുണ്ടാക്കി. ആ ഘട്ടത്തില് ഇന്ത്യ-ചീന സംഘര്‍ഷം ചര്‍ച്ചചെയ്യാന് പാര്‍ട്ടിയുടെ കേന്ദ്രസെക്രട്ടേറിയറ്റ് യോഗം വിളിച്ചുകൂട്ടി.\nഒക്ടോബര് 15 മുതല് 17 വരെ നടന്ന സെക്രട്ടേറിയറ്റ് യോഗം സംഘര്‍ഷപൂരിതമായി. ചൈനീസ് സൈന്യം മക്മഹോന് രേഖ ലംഘിച്ചതിനെ അപലപിച്ചുകൊണ്ടും അവരോട് സെപ്തംബര് 8ന് മുമ്പുള്ള സ്ഥാനത്തേക്ക് പിന്മാറണം എന്നാവശ്യപ്പെട്ടുകൊണ്ടും സെഡ്.എ. അഹമ്മദ്, എം.എന്. ഗോവിന്ദന്‍നായര്, യോഗേന്ദ്രശര്‍മ എന്നിവര് ചേര്‍ന്ന് പ്രമേയം അവതരിപ്പിച്ചു. അതിര്‍ത്തി സംരക്ഷിക്കാന് ഇന്ത്യാ ഗവണ്‍മെന്റ് കൈക്കൊള്ളുന്ന നടപടികളെ പിന്തുണയ്ക്കണമെന്നും കക്ഷിരാഷ്ട്രീയത്തിന് അതീതമായി ദേശീയ ഐക്യം കാത്തുസൂക്ഷിക്കണമെന്ന രാഷ്ട്രപതിയുടെ നിര്‍ദ്ദേശത്തെ സ്വാഗതം ചെയ്യണമെന്നും പ്രമേയത്തില് ആവശ്യപ്പെട്ടിരുന്നു.\nചെയര്‍മാന് ഡാങ്കെ പ്രമേയത്തെ അനുകൂലിച്ചു. സുര്‍ജിത്, സുന്ദരയ്യ, ജ്യോതിബസു എന്നിവര് അതിശക്തമായി എതിര്‍ത്തു. ഇ.എം.എസ്. മധ്യമാര്‍ഗം കൈക്കൊണ്ടു. മക്മഹോന്‍രേഖ ലംഘിച്ചുവെന്ന ആരോപണം ചൈന നിഷേധിച്ചിട്ടുണ്ടെന്നകാര്യം പ്രമേയത്തില് ഉള്‍പ്പെടുത്തണമെന്നും രാഷ്ട്രപതിയുടെ ആഹ്വാനത്തെക്കുറിച്ചുള്ള പരാമര്‍ശം ഒഴിവാക്കണമെന്നും നിര്‍ദ്ദേശിച്ചു. തന്റെ ഭേദഗതി അംഗീകരിക്കാത്തപക്ഷം ചൈനാചേരിക്കാരോടൊപ്പം വോട്ട് ചെയ്യുമെന്ന് ഭീഷണിപ്പെടുത്തി. ഒടുവില് ഇ.എം.എസ്സിന്റെ ഭേദഗതിയോടെ പ്രമേയം അംഗീകരിക്കപ്പെട്ടു. അത് അംഗീകരിക്കാനും ചൈനീസ് ചേരി കൂട്ടാക്കിയില്ല. ഹര്‍കിഷന് സിങ്ങ് സുര്‍ജിത് യോഗത്തില് നിന്ന് ഇറങ്ങിപ്പോയി. ജ്യോതിബസുവും സുന്ദരയ്യയും പ്രമേയത്തെ എതിര്‍ത്ത് വോട്ടുചെയ്തു.\nസെക്രട്ടേറിയറ്റ് തീരുമാനം വിശദീകരിക്കാന് വിളിച്ച പത്രസമ്മേളനത്തില് ഡാങ്കെയും ഇ.എം.എസ്സും തമ്മില് അഭിപ്രായവ്യത്യാസം ഉണ്ടായി. നാം നമ്മുടേതെന്നും ചൈനക്കാര് അവരുടേതെന്നും കരുതുന്ന ഭൂപ്രദേശത്തെച്ചൊല്ലിയാണ് തര്‍ക്കമെന്ന ഇ.എം.എസ്സിന്റെ വ്യാഖ്യാനം ഡാങ്കെ കയ്യോടെ തള്ളി. കമ്യൂണിസ്റ്റ് പാര്‍ട്ടി ഇന്ത്യയുടെ അതിര്‍ത്തിയായി അംഗീകരിച്ചിട്ടുള്ളത് മക്മഹോന് രേഖയാണെന്ന് വ്യക്തമാക്കി. ചൈന ഇന്ത്യയെ ആക്രമിച്ചു എന്ന സര്‍ക്കാര് നിലപാടിനോടാണ് പാര്‍ട്ടിക്ക് യോജിപ്പെന്നും കൂട്ടിച്ചേര്‍ത്തു. കേന്ദ്ര സെക്രട്ടേറിയറ്റ് പാസാക്കിയ പ്രമേയത്തിന് അനുബന്ധമായി ഡാങ്കെ ഒക്ടോബര് 19ന് ഒരു വിശദീകരണക്കുറിപ്പ് പ്രസിദ്ധീകരിച്ചു.\nഒക്ടോബര് 20ന് നേഫയില് ചൈന അതിഭയങ്കരമായ ആക്രമണം അഴിച്ചുവിട്ടു. അതോടെ മക്മഹോന് രേഖ ലംഘിച്ചിട്ടില്ല എന്ന സുര്‍ജിത്ത്്-ബസു-സുന്ദരയ്യമാരുടെ വാദം പൊളിഞ്ഞു. കമ്യൂണിസ്റ്റ് പാര്‍ട്ടിയുടെ നിലനില്‍പ് തന്നെ അപകടത്തിലായി. ചൈനീസ് ചാരന്മാരെ ഒറ്റപ്പെടുത്തുക, തുറുങ്കിലടക്കുക എന്ന ആക്രോശം രാജ്യത്തെങ്ങും മുഴങ്ങി. പാര്‍ട്ടിയുടെ വിവിധ ഘടകങ്ങള് ചൈനയുടെ ആക്രമണത്തെ അപലപിച്ചുകൊണ്ട് പ്രമേയം പാസാക്കി.\nദേശീയ കൗണ്‍സിലിന്റെ അടിയന്തരയോഗം ഒക്ടോബര് 30, 31, നവംബര് 1 തീയതികളില് നടന്നു. ചൈനീസ് ആക്രമണത്തെ അതിരൂക്ഷമായി കുറ്റപ്പെടുത്തുന്ന പ്രമേയം ചെയര്‍മാന് ഡാങ്കെ അവതരിപ്പിച്ചു. ചൈനയെ ന്യായീകരിക്കുന്ന പ്രമേയം പി. രാമമൂര്‍ത്തിയും അല്‍പംകൂടി മയമുള്ള പ്രമേയം ഇ.എം.എസ്., ഭൂപേശ് ഗുപ്ത എന്നിവര് ചേര്‍ന്നും കൊണ്ടുവന്നു. 110 അംഗ കൗണ്‍സിലില് 22 അംഗങ്ങള് ഹാജരുണ്ടായിരുന്നില്ല. അവശേഷിച്ചവരില് 62 പേര് ഡാങ്കെയുടെ പ്രമേയത്തെ അനുകൂലിച്ചു. 23 പേര് എതിര്‍ത്തും വോട്ടുചെയ്തു. ഇ.എം.എസ് അടക്കം മൂന്നുപേര് നിഷ്പക്ഷത പാലിച്ചു. മറ്റു രണ്ടു പ്രമേയങ്ങള് ചര്‍ച്ചയും വോട്ടെടുപ്പും ഇല്ലാതെ തള്ളപ്പെട്ടു.\nപ്രമേയത്തില് പ്രതിഷേധിച്ച് ജ്യോതിബസു, സുന്ദരയ്യ, സുര്‍ജിത് എന്നിവര് ദേശീയ സെക്രട്ടേറിയറ്റില് നിന്ന് രാജിവെച്ചു. ഇ.എം.എസ്സും ഭൂപേശ് ഗുപ്തയും രാജിപ്രഖ്യാപിച്ചു, പക്ഷേ പ്രസ് ചെയ്തില്ല. ദേശീയ സെക്രട്ടേറിയറ്റിലും കൗണ്‍സിലിലും നടന്ന ചര്‍ച്ചകള് വള്ളിപുള്ളി വിസര്‍ഗ വ്യത്യാസമില്ലാതെ പാര്‍ട്ടിയെ അനുകൂലിക്കുന്ന പേട്രിയറ്റ് പത്രത്തിലും ലിങ്ക്, മെയിന് സ്ട്രീം, ബ്ലിറ്റ്സ് എന്നീ വാരികകളിലും അച്ചടിച്ചുവന്നു. പി.ടി.ഐ., യു.എന്.ഐ എന്നീ വാര്‍ത്താ ഏജന്‍സികളെ ഉദ്ധരിച്ചുകൊണ്ട് മറ്റുപത്രങ്ങളും അതാവര്‍ത്തിച്ചു. പത്രങ്ങള്‍ക്ക് വാര്‍ത്ത ചോര്‍ത്തിക്കൊടുത്തത് ഔദ്യോഗികപക്ഷക്കാരാണെന്ന് വിമതന്മാര് ആരോപിച്ചു. അതേസമയം പീക്കിംഗ് റേഡിയോയും ചൈനീസ് പത്രങ്ങളും ഇന്ത്യന് കമ്യൂണിസ്റ്റ് പാര്‍ട്ടിയെ ശക്തമായി അപലപിച്ചു. തിരുത്തല്‍വാദത്തിന്റെ ചെളിക്കുണ്ടില് നിന്ന് കരകയറി ഒരു പുതിയ വിപ്ലവപാര്‍ട്ടി രൂപീകരിക്കാന് ആഹ്വാനം ചെയ്തു.\nനവംബര് 6-ാം തീയതി എസ്.എ. ഡാങ്കെ നെഹ്റുവിനെ കണ്ട് കമ്യൂണിസ്റ്റ് പാര്‍ട്ടിയുടെ പിന്തുണ അറിയിച്ചു. ചൈനീസ് ആക്രമണത്തെ ചെറുക്കാന് സാധ്യമായ എല്ലാ സഹായവും വാഗ്ദാനം ചെയ്തു. നവംബര്7മുതല് ചൈനീസ് അനുകൂലികള് എന്നു സര്‍ക്കാര് കരുതിയ നേതാക്കളെ അറസ്റ്റുചെയ്യാന് തുടങ്ങി. യഥാര്‍ത്ഥ ചൈനാചേരിക്കാര് ആരൊക്കെയാണെന്ന് സര്‍ക്കാരിനും ധാരണയുണ്ടായിരുന്നില്ല. അതുകൊണ്ട് സി. അച്യുതമേനോനെപ്പോലെ കറതീര്‍ന്ന ദേശീയവാദികളും അറസ്റ്റ് ചെയ്യപ്പെട്ടു; രാജ്യരക്ഷാനിയമപ്രകാരം തടങ്കലിലായി.\nഅപ്പോഴും പാര്‍ട്ടി ദേശീയ സെക്രട്ടേറിയറ്റ്, എക്സിക്യൂട്ടീവ് അംഗങ്ങള് ആരും അറസ്റ്റ് ചെയ്യപ്പെട്ടിരുന്നില്ല. നവംബര് 22ന് ഇം.എം.എസ്സിനെ അറസ്റ്റ് ചെയ്ത് തിഹാര് ജയിലില് അടച്ചു. അദ്ദേഹത്തെ നവംബര് 28ന് വിട്ടയച്ചു. അറസ്റ്റുചെയ്യപ്പെട്ട മറ്റ് നേതാക്കള് ജയില്‍വാസം തുടര്‍ന്നു.\nഡിസംബര് ആദ്യം ചെയര്‍മാന് ഡാങ്കെ ബ്രിട്ടനും ഇറ്റലിയും സോഷ്യലിസ്റ്റ് രാജ്യങ്ങളും സന്ദര്‍ശിച്ചു. ചൈനീസ് ആക്രമണത്തെ അപലപിച്ചു. രാജ്യത്തിന്റെ അഖണ്ഡതയും പരമാധികാരവും സംരക്ഷിക്കുന്നതു സംബന്ധിച്ച ഇന്ത്യന് കമ്യൂണിസ്റ്റ് പാര്‍ട്ടിയുടെ നിലപാട് ആവര്‍ത്തിച്ച് വ്യക്തമാക്കി.\nഅതേസമയം പാര്‍ട്ടിയില് അടിമുടി വിഭാഗീയത പടര്‍ന്നുപിടിച്ചു. ചൈനീസ് അനുകൂലികള്‍ക്ക് പ്രാമുഖ്യമുള്ള ബംഗാള് ഘടകം പിരിച്ചുവിട്ടു. പഞ്ചാബിലും ഒട്ടേറെപ്പേര് അച്ചടക്ക നടപടിക്ക് വിധേയമായി. കേന്ദ്ര സെക്രട്ടേറിയറ്റ് യോഗത്തില് ഡാങ്കെ ഇ.എം.എസ്സിനെ ഡമ്മി ജനറല് സെക്രട്ടറി എന്ന് വിശേഷിപ്പിച്ചു. അതേത്തുടര്‍ന്ന് നമ്പൂതിരിപ്പാട് ജനറല് സെക്രട്ടറി സ്ഥാനം രാജിവെച്ചു. കൂട്ടത്തില് കേന്ദ്രസെക്രട്ടേറിയറ്റ് അംഗത്വവും ന്യൂഏജ് പത്രാധിപസ്ഥാനവും രാജിവെച്ചു. തന്റെ നിലപാടുകള് വിശദീകരിച്ചുകൊണ്ട് 'സി.പി.ഐ.യിലെ പരിഷ്‌കരണവാദവും വരട്ടുതത്വവാദവും' എന്നൊരു രേഖ തയ്യാറാക്കി അവതരിപ്പിച്ചു. 1963 ഫെബ്രുവരി 11ന് ചേര്‍ന്ന ദേശീയ കൗണ്‍സില് യോഗം രാജി പിന്‍വലിക്കാന് ഇ.എം.എസ്സിനോട് ആവശ്യപ്പെട്ടു. വഴങ്ങാതെ വന്നപ്പോള് രാജി സ്വീകരിച്ചു.\n1963 മേയ് മാസത്തില് അമ്രോഹ, ഫാറൂഖാബാദ്, രാജ്കോട്ട് മണ്ഡലങ്ങളില് നടന്ന ഉപതെരഞ്ഞെടുപ്പില് കമ്യൂണിസ്റ്റ് പാര്‍ട്ടി കോണ്‍ഗ്രസ് സ്ഥാനാര്‍ത്ഥികളെ പിന്തുണച്ചു. മൂന്നിടത്തും കോണ്‍ഗ്രസ് തോറ്റു; കമ്യൂണിസ്റ്റിതര പ്രതിപക്ഷസ്ഥാനാര്‍ത്ഥികള് നല്ല ഭൂരിപക്ഷത്തോടെ വിജയിച്ചു. അത് കമ്യൂണിസ്റ്റ് പാര്‍ട്ടിയില് പുതിയ തര്‍ക്കത്തിന് വഴിയൊരുക്കി. കുറഞ്ഞപക്ഷം റാം മനോഹര് ലോഹ്യയെ എങ്കിലും പാര്‍ട്ടി പിന്താങ്ങേണ്ടതായിരുന്നു എന്ന അഭിപ്രായം ഉയര്‍ന്നു. ലോഹ്യ സോഷ്യലിസ്റ്റാണെങ്കിലും അറുപിന്തിരിപ്പന്മാരായ ജനസംഘത്തിന്റെയും സ്വതന്ത്രാപാര്‍ട്ടിയുടെയും പിന്തുണയോടെയാണ് മത്സരിച്ചതെന്ന് മറുഭാഗക്കാര് ചൂണ്ടിക്കാട്ടി.\nആഗസ്റ്റ് 13ന് നെഹ്റു സര്‍ക്കാരിനെതിരെ ആചാര്യ കൃപലാനി അവിശ്വാസപ്രമേയം കൊണ്ടുവന്നപ്പോള് കമ്യൂണിസ്റ്റ് പാര്‍ട്ടി പിന്നെയും കുഴപ്പത്തിലായി. കൃപലാനിയുടെ പ്രമേയത്തെ അനുകൂലിക്കാനും വയ്യ, നെഹ്റു സര്‍ക്കാരിനെ പിന്താങ്ങാനും നിവൃത്തിയില്ല. ഒടുവില് മൊറാര്‍ജി ദേശായി, എസ്.കെ. പാട്ടീല് എന്നീ പിന്തിരിപ്പന്മാര് മാത്രം രാജിവെച്ചാല് മതി എന്നമട്ടില് ഒരു ഭേദഗതി കൊണ്ടുവന്നു. അതു തള്ളപ്പെട്ടപ്പോള് സഭ ബഹിഷ്‌കരിച്ചു. അവിശ്വാസപ്രമേയ വോട്ടെടുപ്പില് നിന്ന് വിട്ടുനിന്നു.\n1963-ല് മൊറാര്‍ജി ദേശായി അവതരിപ്പിച്ച കേന്ദ്രബജറ്റിലെ നികുതി വര്‍ധന പിന്‍വലിക്കുക, വിലക്കയറ്റം തടയുക, ബാങ്കുകളും എണ്ണക്കമ്പനികളും ദേശസാല്‍ക്കരിക്കുക എന്നീ ആവശ്യങ്ങള് ഉന്നയിച്ചുകൊണ്ട് കമ്യൂണിസ്റ്റ് പാര്‍ട്ടി 1963 സെപ്തംബര് 13ന് ദല്‍ഹിയില് ഗ്രേറ്റ് മാര്‍ച്ച് സംഘടിപ്പിച്ചു. പ്രകടനത്തിലും പൊതുയോഗത്തിലും രണ്ടുലക്ഷം പേര് പങ്കെടുത്തു. സ്വാതന്ത്ര്യപ്രാപ്തിക്കുശേഷം തലസ്ഥാനനഗരി കണ്ട ഏറ്റവും വലിയ ജനസഞ്ചയമായിരുന്നു അത്. ഒരുകോടി രണ്ടരലക്ഷം പേര് ഒപ്പിട്ട ഭീമഹര്‍ജി പാര്‍ലമെന്റിലെ പ്രതിപക്ഷനേതാവ് എ.കെ.ജി. രാഷ്ട്രപതിക്ക് കൈമാറി.\nഅതേസമയം കീഴ്ഘടകങ്ങളിലേക്കും വിഭാഗീയത വ്യാപിച്ചു. എ.കെ. ഗോപാലന് വിവിധ സംസ്ഥാനങ്ങള് സന്ദര്‍ശിച്ച് പ്രവര്‍ത്തകരെയും നേതാക്കളെയും ആസന്നമായ പിളര്‍പ്പിന് സജ്ജരാക്കി. മഹാരാഷ്ട്ര, ആന്ധ്ര, ദല്‍ഹി ഘടകങ്ങള് തങ്ങളുടെ അനുമതി കൂടാതെ അതാതിടങ്ങളില് പ്രവേശിക്കരുതെന്ന് എ.കെ.ജിയെ വിലക്കി. അദ്ദേഹം വിലക്ക് ലംഘിച്ച് തടവുകാരുടെ മോചനം ആവശ്യപ്പെട്ട് 1963 സെപ്തംബര് 28ന് കല്‍ക്കട്ടയില് നടന്ന റാലിയില് പങ്കെടുത്തു. അച്ചടക്കം ലംഘിച്ചതിന് എ.കെ.ജി.യെ ഒക്ടോബര് 19ന് പാര്‍ട്ടി പരസ്യമായി ശാസിച്ചു.\n1965-ല് നടക്കേണ്ടിയിരുന്ന 7-ാം പാര്‍ട്ടി കോണ്‍ഗ്രസിന് മുന്നോടിയായി കരട് രേഖകള് തയ്യാറാക്കാനുള്ള കമ്മീഷനില് ഹര്‍കിഷന് സിങ്ങ് സുര്‍ജിത്തിനെ പങ്കെടുപ്പിക്കണമോ വേണ്ടയോ എന്ന കാര്യത്തെക്കുറിച്ച് തര്‍ക്കമുണ്ടായി. സുര്‍ജിത് വേണമെന്ന് ഇ.എ.എസ്., രാമമൂര്‍ത്തി, ജ്യോതിബസു, ബസവ പുന്നയ്യ എന്നിവര് ശഠിച്ചു. ഒരു കാരണവശാലും സാധ്യമല്ലെന്ന് ഡാങ്കെയും കൂട്ടാളികളും തറപ്പിച്ചുപറഞ്ഞു. അതേത്തുടര്‍ന്ന് ഇ.എം.എസ്. കമ്മീഷനില് നിന്ന് രാജിവെച്ചു.\nഅതിനുപിന്നാലെ 1964 മാര്‍ച്ച് 7ന് മറ്റൊരു ഭൂകമ്പം ഉണ്ടായി. മീററ്റ് ഗൂഢാലോചനക്കേസില് വിചാരണ നേരിടുന്ന കാലത്ത്, 1924 ജൂലൈ 28ന് ഡാങ്കെ ബ്രിട്ടീഷ് ഉദ്യോഗസ്ഥര്‍ക്ക് എഴുതിയതായി ആരോപിക്കപ്പെടുന്ന ഒരു കത്ത് ബോംബെയില് നിന്ന് ഇറങ്ങുന്ന അമേരിക്കന് അനുകൂല വാരിക കറന്റ് പ്രസിദ്ധപ്പെടുത്തി. ജയിലില് നിന്ന് മോചിപ്പിക്കുന്നപക്ഷം താന് ശിഷ്ടകാലം ബ്രിട്ടീഷ് ഏജന്റായി പ്രവര്‍ത്തിച്ചുകൊള്ളാമെന്നാണ് കത്തില് ഉറപ്പ് നല്‍കിയിരുന്നത്. ഡാങ്കെ ആ കത്ത് വ്യാജമാണെന്ന് ആരോപിച്ചു. മാത്രമല്ല തന്റെ പേരുപോലും കത്തില് തെറ്റായാണ് കാണിച്ചിട്ടുള്ളതെന്നും ചൂണ്ടിക്കാട്ടി.\nപാര്‍ട്ടിയിലെ വിമതപക്ഷം ഡാങ്കെകത്ത് പിളര്‍പ്പിന് ഒരായുധമായി ഉപയോഗിച്ചു. മാര്‍ച്ച് 20ന് മദ്രാസില് നിന്നുള്ള ലോക്സഭാംഗം ആര്., ഉമാനാഥ് ദല്‍ഹി നാഷണല് ആര്‍ക്കേവ്സിനുള്ള രേഖകള് പരിശോധിച്ചശേഷം കത്ത് വ്യാജമല്ല എന്ന് സാക്ഷ്യപ്പെടുത്തി. 25-ാം തീയതി രാമമൂര്‍ത്തിയും ബസവപുന്നയ്യയും നാഷണല് ആര്‍ക്കേവ്സ് സന്ദര്‍ശിച്ചശേഷം അതേ ആരോപണം ആവര്‍ത്തിച്ചു. 27-ാം തീയതി സുന്ദരയ്യയും നാഗിറെഡ്ഡിയും ഹൈദരാബാദില് പത്രസമ്മേളനം നടത്തി ഡാങ്കെയുടെ കത്തിനെക്കുറിച്ച് അന്വേഷണം ആവശ്യപ്പെട്ടു. 28ന് പ്രമോദ് ദാസ് ഗുപ്ത, ഹരേകൃഷ്ണ കോനാര്, മുസാഫര് അഹമ്മദ് എന്നിവരും 29ന് എ.കെ. ഗോപാലനും അന്വേഷണം വേണമെന്ന് ആവര്‍ത്തിച്ചു.\nഇ.എം.എസ്. നമ്പൂതിരിപ്പാട് വീണ്ടും മധ്യമാര്‍ഗം കൈക്കൊണ്ടു. ഡാങ്കെയുടെ കത്ത് വ്യാജമാണെങ്കിലും അല്ലെങ്കിലും കേന്ദ്ര എക്സ്‌ക്യൂട്ടീവും ദേശീയ കൗണ്‍സിലും വിളിച്ചുകൂട്ടി ചര്‍ച്ച ചെയ്യണം, കത്തിന്റെ നിജസ്ഥിതി അന്വേഷിക്കാന് പാര്‍ട്ടി ഒരു കമ്മീഷനെ ചുമതലപ്പെടുത്തണം എന്നാവശ്യപ്പെട്ടു. കത്ത് വ്യാജമാണെങ്കില് ആരോപണം ഉന്നയിച്ചവര്‍ക്കെതിരെ നടപടി വേണം, വ്യാജമല്ലെങ്കില് ഡാങ്കെ സ്ഥാനമൊഴിയണം.\nഇ.എം.എസ്സിന്റെ വെല്ലുവിളി ഡാങ്കെ ഏറ്റെടുത്തു. കത്തിന്റെ നിജസ്ഥിതി അന്വേഷിച്ച് കണ്ടെത്താന് ഭൂപേശ് ഗുപ്ത, ഹിരണ് മുഖര്‍ജി, സോഹന് സിങ്ങ് ജോഷ് എന്നിവരുള്‍പ്പെട്ട കമ്മീഷനെ നിയോഗിച്ചു. അതോടൊപ്പം ചൈനയുടെ ഇംഗിതപ്രകാരം പിളര്‍പ്പന്‍നയം പിന്തുടരുന്ന എ.കെ. ഗോപാലന്, ജ്യോതിബസു, പി. രാമമൂര്‍ത്തി, എം. ബസവപുന്നയ്യ, പി. സുന്ദരയ്യ, പ്രമോദ് ദാസ് ഗുപ്ത, ജഗത്ജിത് സിങ്ങ് ല്യാല്‍പുരി, ഹരേകൃഷ്ണ കോനാര്, ഹര്‍കിഷന് സിങ്ങ് സുര്‍ജിത് എന്നിങ്ങനെ9അംഗങ്ങള്‍ക്കെതിരെ അച്ചടക്കനടപടി കൈക്കൊള്ളാനും തീരുമാനിച്ചു.\n1964 ഏപ്രില് 9ന് ചേര്‍ന്ന കേന്ദ്ര എക്സിക്യൂട്ടീവ് യോഗത്തില് ഡാങ്കെക്കത്ത് ആദ്യ വിഷയമായി ചര്‍ച്ച ചെയ്യണമെന്ന് വിമതനേതാക്കള് ആവശ്യപ്പെട്ടു. എന്നാല് വിമതനേതാക്കള്‍ക്കെതിരെ അച്ചടക്ക നടപടി കൈക്കൊള്ളണം എന്ന ഔദ്യോഗികപ്രമേയമാണ് ആദ്യം ചര്‍ച്ചക്കെടുത്തത്. അതില് പ്രതിഷേധിച്ച് 12 അംഗങ്ങള് ഇറങ്ങിപ്പോക്ക് നടത്തി. അച്ചടക്കനടപടിക്കു വിധേയരാകാനിരുന്ന9പേര്‍ക്ക് പുറമെ ഇറങ്ങിപ്പോയത് ഇ.എം.എസ്. നമ്പൂതിരിപ്പാട്, ഭൂപേശ് ഗുപ്ത, എം.ആര്. വെങ്കിട്ടരാമന് എന്നിവരായിരുന്നു. പാര്‍ട്ടിവിരുദ്ധ പ്രവര്‍ത്തനം നടത്തിയതിന് സുന്ദരയ്യ, ബസവപുന്നയ്യ, എ.കെ.ജി., രാമമൂര്‍ത്തി, ദാസ്ഗുപ്ത, കോനാര്, സുര്‍ജിത് എന്നിവരെ പുറത്താക്കാന് എക്സിക്യൂട്ടീവ് ഐകകണ്ഠ്യേന ദേശീയ കൗണ്‍സിലിനോട് ശുപാര്‍ശ ചെയ്തു.\nഏപ്രില് 10ന് ദേശീയ കൗണ്‍സില് യോഗം ചേര്‍ന്നപ്പോള് ആരോപണ വിധേയനായ ഡാങ്കെ അധ്യക്ഷത വഹിക്കരുതെന്ന് വിമതന്മാര് ആവശ്യപ്പെട്ടു. ഡാങ്കെ വഴങ്ങിയില്ല. താന് വിട്ടുനില്‍ക്കുന്ന പക്ഷം, പ്രഥമദൃഷ്ട്യാ ആരോപണങ്ങള് ശരിയാണെന്ന ധാരണ ഉണ്ടാകുമെന്ന് ചൂണ്ടിക്കാട്ടി. അതില് പ്രതിഷേധിച്ച് 31 അംഗങ്ങള് കൗണ്‍സിലില് നിന്ന് ഇറങ്ങിപ്പോയി. ആന്ധ്രയില് നിന്ന് പി.സുന്ദരയ്യ, ടി.നാഗിറെഡ്ഡി, എം.ഹനുമന്തറാവു, ഡി. വെങ്കിടേശ്വര് റാവു, എം. പ്രസാദറാവു, ജി. ബാപനയ്യ; കേരളത്തില് നിന്ന് എ.കെ. ഗോപാലന്, കെ.വി. കുഞ്ഞമ്പു, സി.എച്ച്. കണാരന്, ഇ.കെ. നായനാര്, ഇ.കെ. ഇമ്പിച്ചിബാവ, വി.എസ്. അച്യുതാനന്ദന്; ബംഗാളില് നിന്ന് പ്രമോദ് ദാസ് ഗുപ്ത, മുസാഫര് അഹമ്മദ്, ജ്യോതിബസു, അബ്ദുള് ഹലീം, ഹരേകൃഷ്ണകോനാര്, സരോജ് മുഖര്‍ജി; തമിഴ്നാട്ടില് നിന്ന് പി. രാമമൂര്‍ത്തി, എം.ആര്. വെങ്കിട്ടരാമന്, എന്. ശങ്കരയ്യ, കെ. രമണി; പഞ്ചാബില് നിന്ന് ഹര്‍കിഷന് സിങ്ങ് സുര്‍ജിത്, ജഗ്ജിത് സിങ്ങ് ല്യാല്‍പുരി, ഡി.എസ്. തപ്യാല, ഡോ. ഭാഗ്സിങ്ങ്; യുപിയില് നിന്ന് ശിവകുമാര് മിശ്ര, ആര്.എന്. ഉപാധ്യായ; രാജസ്ഥാനില് നിന്ന് മോഹന് പുനാമിയ; ജമ്മുകശ്മീരില് നിന്ന് ആര്.പി. സറഫ്.\nഏപില് 9ന് എക്സിക്യൂട്ടിവില് നിന്ന് ഇറങ്ങിപ്പോയ രണ്ടുപേര്-ഇ.എം.എസ്. നമ്പൂതിരിപ്പാടും ഭൂപേശ് ഗുപ്തയും- പത്താംതീയതി കൗണ്‍സിലില് നിന്നുള്ള ഇറങ്ങിപ്പോക്കില് പങ്കെടുത്തില്ല. മധ്യമാര്‍ഗക്കാരായിരുന്നു ഇരുവരും. സാര്‍വദേശീയ പ്രശ്നങ്ങളില് ഇ.എം.എസ്സിന് സുന്ദരയ്യ സംഘത്തോട് കടുത്ത വിയോജിപ്പുണ്ടായിരുന്നു. അതേസമയം ഡാങ്കെയുമായി അദ്ദേഹത്തിന് ഒരുതരത്തിലും പൊരുത്തപ്പെടാനാകുമായിരുന്നില്ല. ഒടുവില് ആശയപരമായ ഭിന്നത നിലനിര്‍ത്തിക്കൊണ്ടുതന്നെ വിമതന്മാരോടൊപ്പം ചേരാന് നമ്പൂതിരിപ്പാട് തീരുമാനിച്ചു. ഭൂപേശ് ഗുപ്ത മറിച്ചുള്ള നിലപാട് കൈക്കൊണ്ടു. ഔദ്യോഗികപക്ഷത്ത് ഉറച്ചു.\nഇറങ്ങിപ്പോയ 31 പേരും ഇ.എം.എസ്സും ചേര്‍ന്ന് ഏപ്രില് 14ന് സംയുക്ത പ്രസ്താവന പുറപ്പെടുവിച്ചു. ഡാങ്കെക്കെതിരായ ആരോപണങ്ങള് അന്വേഷിക്കുക, വിമതന്മാര്‍ക്കെതിരായ അച്ചടക്കനടപടി വരുന്ന പാര്‍ട്ടി കോണ്‍ഗ്രസ് വരെ നിര്‍ത്തിവെക്കുക എന്നീ ആവശ്യങ്ങള് പരിഗണിക്കപ്പെടാത്തതിനാലാണ് തങ്ങള് പാര്‍ട്ടി വിടുന്നതെന്ന് വ്യക്തമാക്കി. അതോടെ പിളര്‍പ്പ് പൂര്‍ണമായി. ജയിലില് ആയിരുന്ന അഞ്ച് ദേശീയ കൗണ്‍സില് അംഗങ്ങളില് നാലുപേര് കൂടി പിന്നീട് വിമതന്മാര്‍ക്കൊപ്പം കൂടി. ബി.ടി. രണദിവെയും എസ്.വി. പരുലേക്കറുമായിരുന്നു അവരില് പ്രധാനികള്.\nവിമത കമ്യൂണിസ്റ്റുകാര് ജൂലൈ7മുതല് 11 വരെ ആന്ധ്രാപ്രദേശിലെ തെനാലിയില് വിളിച്ചുകൂട്ടിയ കണ്‍വെന്‍ഷനില് 146 പ്രതിനിധികള് പങ്കെടുത്തു. സമ്മേളനവേദിയില് മാര്‍ക്സ്, എംഗല്‍സ്, ലെനിന്, സ്റ്റാലിന് എന്നിവര്‍ക്കൊപ്പം മാവോ സേതുങ്ങിന്റെ ചിത്രവും വെച്ചിരുന്നു. കമ്യൂണിസ്റ്റ് തടവുകാരെ ഉടന് വിട്ടയക്കണമെന്നും അടിയന്തരാവസ്ഥ പിന്‍വലിക്കണമെന്നും കണ്‍വെന്‍ഷന് ആവശ്യപ്പെട്ടു. വിപുലമായ ഏഴാം പാര്‍ട്ടി കോണ്‍ഗ്രസ് കല്‍ക്കട്ടയില് വെച്ച് നടത്താനും തീരുമാനിച്ചു. അതിനായി 41 അംഗ സംഘാടക സമിതി രൂപീകരിച്ചു. ബസവപുന്നയ്യയെ കണ്‍വീനറായി നിശ്ചയിച്ചു.\nകരുതല് തടങ്കലിലുള്ള കമ്യൂണിസറ്റുകാരെ വിട്ടയക്കണമെന്നാവശ്യപ്പെട്ട് വിമതന്മാര് ഓഗസ്റ്റ് രണ്ടിന് രാജ്യവ്യാപകമായി മോചനദിനം ആചരിച്ചു. അതുകൊണ്ട് പ്രത്യേകിച്ച് ഫലമൊന്നും ഉണ്ടായില്ല. നേതാക്കള് ജയിലില് തന്നെ തുടര്‍ന്നു.\nവിമതന്മാരുടെ ഏഴാം കോണ്‍ഗ്രസ് 1964 ഒക്ടോബര് 31 മുതല് നവംബര്7വരെ കല്‍ക്കട്ടയില് നടന്നു. 422 പ്രതിനിധികള് പങ്കെടുത്തു. വേദിയില് നിന്ന് മാവോയുടെ ചിത്രം അപ്രത്യക്ഷമായിരുന്നു. സഹോദരപാര്‍ട്ടികളൊന്നും സൗഹാര്‍ദ്ദപ്രതിനിധികളെ അയച്ചില്ല.\nപാര്‍ട്ടിയിലെ പിളര്‍പ്പ് ചരിത്രപരമായ അനിവാര്യതയായിരുന്നുവെന്ന് കല്‍ക്കട്ട കോണ്‍ഗ്രസ് വിലയിരുത്തി. പരിഷ്‌കരണവാദത്തില് നിന്നും തിരുത്തല്‍വാദത്തില് നിന്നും പാര്‍ട്ടിയെ രക്ഷിക്കാന് പിളരുകയല്ലാതെ വഴിയില്ലായിരുന്നു. പാര്‍ലമെന്ററി പാതയിലൂടെയുള്ള സമാധാനപരമായ പരിവര്‍ത്തനത്തെ പാര്‍ട്ടി തള്ളിപ്പറഞ്ഞു. ഇന്ത്യന് സാഹചര്യങ്ങളില് സായുധസമരത്തിന്റെ പ്രസക്തി ഊന്നിപ്പറഞ്ഞു.\nകേന്ദ്രത്തിലെ കോണ്‍ഗ്രസ് ഗവണ്‍മെന്റ് ലോക കുത്തകമുതലാളിത്തത്തിന്റെ ഒരു തുടര്‍ച്ചയാണെന്നും അത് പൂര്‍ണ്ണമായും അമേരിക്കന് സാമ്രാജ്യത്വത്തിന് കീഴടങ്ങിയിരിക്കുന്നുവെന്നും പാര്‍ട്ടി കോണ്‍ഗ്രസ് കുറ്റപ്പെടുത്തി. കോണ്‍ഗ്രസിന്റെ സോഷ്യലിസ്റ്റ് നാട്യങ്ങള് മുതലാളിത്തത്തെ ശക്തിപ്പെടുത്താന് വേണ്ടിയാണ്. ഇന്ത്യയിലെ ബൂര്‍ഷ്വാ ഭരണഘടനയ്ക്കകത്തു നിന്നുകൊണ്ട് കമ്യൂണിസ്റ്റ് പാര്‍ട്ടിക്ക് സര്‍ക്കാരുണ്ടാക്കാന് സാധ്യമല്ല. ഇനി അഥവാ സര്‍ക്കാരുണ്ടാക്കുകയാണെങ്കില്‍ത്തന്നെ അത് അകത്തുനിന്ന് ഭരണഘടനയെ തകര്‍ക്കാന് വേണ്ടിയായിരിക്കും.\nകമ്യൂണിസ്റ്റ് പാര്‍ട്ടി പിളരണമെന്ന് ഏറ്റവും നിര്‍ബന്ധം സുന്ദരയ്യക്കായിരുന്നു. അദ്ദേഹം പുതിയ പാര്‍ട്ടിയുടെ ജനറല് സെക്രട്ടറിയായി തെരഞ്ഞെടുക്കപ്പെട്ടു. പുച്ചലപ്പള്ളി സുന്ദര രാമറെഡ്ഡി മദ്രാസ് പ്രവിശ്യയുടെ ഭാഗമായിരുന്ന നെല്ലൂര് ജില്ലയിലെ അളഗിനിപ്പാട് ഗ്രാമത്തിലെ ധനിക ജന്മികുടുംബത്തില് 1913 മേയ് ഒന്നാം തീയതിയാണ് ജനിച്ചത്. മദ്രാസിലെ ലയോള കോളേജില് ഇന്റര്‍മീഡിയറ്റിന് പഠിക്കുമ്പോള് ദേശീയ സമരത്തില് ആകൃഷ്ടനായി. 17-ാം വയസില് നിയമലംഘനസമരത്തില് പങ്കെടുത്ത് അറസ്റ്റുവരിച്ചു. പിന്നീട് കോണ്‍ഗ്രസ് സോഷ്യലിസ്റ്റ് പാര്‍ട്ടിയിലും തുടര്‍ന്ന് കമ്യൂണിസ്റ്റ് പാര്‍ട്ടിയിലും പ്രവര്‍ത്തിച്ചു. ജാതിപ്പേര് ഉപേക്ഷിച്ചു; പേര് സുന്ദരയ്യ എന്നാക്കി തിരുത്തി. 1934-ല് കേന്ദ്രകമ്മിറ്റി അംഗമായി. അഖിലേന്ത്യാ കിസാന് സഭയുടെ സ്ഥാപകനേതാക്കളില് ഒരാള് കൂടിയായിരുന്നു സുന്ദരയ്യ. 1948-52 കാലത്ത് ഒളിവിലിരുന്ന് തെലങ്കാന സമരം നയിച്ചു. പിന്നീട് നിയമസഭാംഗവും രാജ്യസഭാംഗവുമായി പ്രവര്‍ത്തിച്ചു. പുതിയ പാര്‍ട്ടി പാര്‍ലമെന്ററി പാതയെ തള്ളിപ്പറയുമ്പോഴും സുന്ദരയ്യ ഗണ്ണവരത്തുനിന്നുള്ള എം.എല്.എ. ആയിരുന്നു.\nപാര്‍ട്ടി കോണ്‍ഗ്രസ് 31 അംഗ കേന്ദ്രകമ്മിറ്റിയെയും ഒമ്പതംഗ പൊളിറ്റ്ബ്യൂറോയെയും തെരഞ്ഞെടുത്തു. സുന്ദരയ്യയെ കൂടാതെ ഇ.എം.എസ്., എ.കെ.ജി., ബസവ പുന്നയ്യ, രാമമൂര്‍ത്തി, പ്രമോദ് ദാസ്ഗുപ്ത, ജ്യോതിബസു, സുര്‍ജിത്, രണദിവെ എന്നിവരായിരുന്നു പൊളിറ്റ്ബ്യൂറോ അംഗങ്ങള്. പാര്‍ട്ടി പരിപാടിയുടെ പല വകുപ്പുകളെ സംബന്ധിച്ചും ഇ.എം.എസ്. ഭിന്നാഭിപ്രായം രേഖപ്പെടുത്തി. തന്റെ വിയോജിപ്പ് നിലനിര്‍ത്തിക്കൊണ്ടാണ് അദ്ദേഹം പുതിയ പാര്‍ട്ടിയില് ചേര്‍ന്നത്. പുതിയ പാര്‍ട്ടി തങ്ങളാണ് യഥാര്‍ത്ഥ സി.പി.ഐ. എന്നവകാശപ്പെട്ടു. ഡാങ്കെ ഗ്രൂപ്പിന് കമ്യൂണിസ്റ്റ് പാര്‍ട്ടിയുടെ പേരും ചിഹ്നവും കൊടിയും ഉപയോഗിക്കാന് അര്‍ഹതയില്ല എന്ന് വാദിച്ചു. പില്‍ക്കാലത്ത് അവര് സി.പി.ഐ. (മാര്‍ക്സിസ്റ്റ്) എന്ന പേരുകൊണ്ട് തൃപ്തിപ്പെട്ടു. ചുറ്റിക അരിവാള് നക്ഷത്രം തെരഞ്ഞെടുപ്പ് ചിഹ്നമായും സ്വീകരിച്ചു.\nഅവശിഷ്ട കമ്യൂണിസ്റ്റ് പാര്‍ട്ടിയുടെ ഏഴാം കോണ്‍ഗ്രസ് 1964 ഡിസംബര് 13 മുതല് 24 വരെ ബോംബെയില് നടന്നു. പിളര്‍പ്പ് നിര്‍ഭാഗ്യകരവും പാര്‍ട്ടിയുടെയും ബഹുജനപ്രസ്ഥാനങ്ങളുടെയും വളര്‍ച്ചക്ക് ഹാനികരവുമാണെന്നും വിലയിരുത്തി. പാര്‍ട്ടി വിട്ടവര് തെറ്റുതിരുത്തി തിരുച്ചുവരും എന്ന പ്രതീക്ഷ പ്രകടിപ്പിച്ചു. അവര്‍ക്കായി വാതായനങ്ങള് തുറന്നിട്ടിരിക്കുന്നു എന്ന് പ്രഖ്യാപിച്ചു. ചൈനീസ് ആക്രമണവും വിഭാഗീയതയും ദേശീയ-സാര്‍വദേശീയ സാഹചര്യങ്ങള് വിലയിരുത്തുന്നതിലുണ്ടായ പാളിച്ചയുമാണ് പിളര്‍പ്പിലേക്ക് നയിച്ചതെന്ന് വിലയിരുത്തി.\nസോവിയറ്റ് യൂണിയനും മറ്റു സോഷ്യലിസ്റ്റു രാജ്യങ്ങളും സൗഹാര്‍ദ്ദപ്രതിനിധികളെ അയച്ചിരുന്നു. കമ്യൂണിസ്റ്റ് സൈദ്ധാന്തികനും ചരിത്രകാരനും സി.പി.എസ്.യു.വി.ല് സുസ്ലോവിന്റെ പിന്‍ഗാമിയുമായ ബോറിസ് നിക്കോളേവിച്ച് പൊനേമൊറേവ് ആണ് സോവിയറ്റ് സംഘത്തെ നയിച്ചത്. അദ്ദേഹം ബോംബെ പാര്‍ട്ടി കോണ്‍ഗ്രസിന് ലെനിന് ബാനര് സമ്മാനിച്ചു. എസ്.എ. ഡാങ്കെ ചെയര്‍മാനായും സി. രാജേശ്വരറാവു ജനറല് സെക്രട്ടറിയായും തെരഞ്ഞെടുക്കപ്പെട്ടു.\n1965ലെ പാകിസ്താന് യുദ്ധകാലത്തും മാര്‍ക്സിസ്റ്റ് നേതാക്കള് കൂട്ടത്തോടെ അറസ്റ്റ് ചെയ്യപ്പെട്ടു.\n1965 മാര്‍ച്ചില് കേരള നിയമസഭയിലേക്ക് നടന്ന ഇടക്കാല തെരഞ്ഞെടുപ്പായിരുന്നു സി.പി.ഐ-സി.പി.എം. പാര്‍ട്ടികളുടെ ആദ്യ ബലപരീക്ഷണം. ആദ്യഘട്ടത്തില് ഇരുപാര്‍ട്ടികളും മുന്നണിയായി മത്സരിക്കാനാണ് ആലോചിച്ചത്. ത്്രന്തശാലിയായ നമ്പൂതിരിപ്പാട് സി.പി.ഐക്കാരെ നയത്തില് ഒഴിവാക്കി. തിരുവിതാംകൂര് ഭാഗത്ത് എസ്.എസ്.പിയുമായും മലബാറില് മുസ്ലിംലീഗുമായും തെരഞ്ഞെടുപ്പ് ധാരണയുണ്ടാക്കി. സി.പി.ഐ. ആര്.എസ്.പി.യുമായി മുന്നണിയുണ്ടാക്കി മത്സരിച്ചു.\n73 സീറ്റില് മത്സരിച്ച സി.പി.എം. 19.88 ശതമാനം വോട്ടും 40 സീറ്റും നേടി കരുത്ത് തെളിയിച്ചു. 75 സീറ്റില് മത്സരിച്ച സി.പി.ഐക്ക് 8.10 ശതമാനം വോട്ട് കിട്ടിയെങ്കിലും 133 അംഗ നിയമസഭയില് വെറും മൂന്ന് സ്ഥാനങ്ങളേ നേടാന് കഴിഞ്ഞുള്ളൂ. ടി.വി. തോമസ് അടക്കം പ്രമുഖ നേതാക്കളൊക്കെ പരാജയപ്പെട്ടു. മുതിര്‍ന്ന നേതാവ് ആര്. സുഗതന് ജാമ്യസംഖ്യപോലും നഷ്ടപ്പെട്ടു. അങ്ങനെ ആദ്യത്തെ അങ്കത്തില് വിമതന്മാര് വിജയിച്ചു.


JANAVAATHIL-ജനവാതില്: May 2011\nഡോട്ട്‌കോം യുഗത്തിന് അന്ത്യം : ഇന്റര്‍നെറ്റ് വിലാസം മാറുന്നു\nഡോട്ട് കോമിന്റെ കാലം അവസാനിച്ചു, 'ഡോട്ട് കഴിഞ്ഞ് എന്തും' ആകാവുന്ന കാലത്തിലേക്ക് ഇന്റര്‍നെറ്റ് ചുവടുവെയ്ക്കുന്നു. കമ്പനികള്‍ക്കും വ്യക്തികള്‍ക്കും ഇനി ഏത് 'വാലറ്റം' (suffix) വെച്ചും ഡൊമയ്ന് നാമങ്ങള് രജിസ്റ്റര് ചെയ്യാം. ഇന്റര്‍നെറ്റ് ഡൊമയ്ന് നാമങ്ങളുടെ നിയന്ത്രണം കൈയാളുന്ന അന്താരാഷ്ട്ര സംഘടനയാണ് ചരിത്രപ്രധാനമായ ഈ തീരുമാനം കൈക്കൊണ്ടത്.\nഐകാന് (ICANN) എന്ന ചുരുക്കപ്പേരില് അറിയപ്പെടുന്ന 'കോര്‍പ്പറേഷന് ഫോര് ആസൈന്‍ഡ് നെയിംസ് ആന്‍ഡ് നമ്പേഴ്‌സ്' ആണ് ഈ തീരുമാനം സിങ്കപ്പൂരില് കൈക്കൊണ്ടത്. ഇന്റര്‍നെറ്റ് വിലാസത്തിന്റെ കാര്യത്തില് കൂടുതല് തുറന്ന സംവിധാനം ഇതുവഴി സാധ്യമാകുമെന്ന് ഐകാന് അധികൃതര് പറഞ്ഞു.\n1980 കളില് ഇന്റര്‍നെറ്റ് ഡൊമയ്ന് നാമങ്ങള് നിലവില് വന്നതിന് ശേഷം ഈ രംഗത്ത് സംഭവിക്കുന്ന ഏറ്റവും പ്രധാനപ്പെട്ട മാറ്റാണിത്. '.com', '.org', '.uk', '.in', '.de' എന്നിങ്ങനെ ഏതാണ്ട് 300 ഡൊമയ്ന് വാലറ്റങ്ങളാണ് നിലവില് അനുവദിക്കപ്പെട്ടിട്ടുള്ളത്. ഇതില് ''.in' എന്നത് ഇന്ത്യയ്ക്കും, ''.uk' എന്നത് ബ്രിട്ടനും, ''.de' എന്നത് ജര്‍മനിക്കും അനുവദിച്ച് കിട്ടിയിട്ടുള്ള വാലറ്റങ്ങളാണ്.\nപുതിയ ഡൊമയ്‌നുകള് അടുത്ത വര്‍ഷം\nപുതിയ തീരുമാനത്തോടെ ഈ പരിമിധികളെല്ലാം അവസാനിക്കുകയാണ്. ഇനിമുതല് ഏത് വാലറ്റവും ഡൊമയ്ന് നാമങ്ങള്‍ക്കാകാം, ഭാഷയോ സ്ഥല-സ്ഥാപന നാമങ്ങളോ പ്രശ്‌നമല്ല. ബാങ്കുകള്‍ക്ക് വേണമെങ്കില് '.bank' എന്ന് വെയ്ക്കാം. തിരുവനന്തപുരംകാര്‍ക്ക് ചുരുക്കപ്പേരില് വേണമെങ്കില് '.tvm' എന്നവസാനിക്കുന്ന ഡൊമയ്ന് നാമമാകാം. പടക്കം വില്‍ക്കുന്ന കടക്കാര്‍ക്ക് ''.പടക്കം'' എന്ന് ഡൊമയ്ന് നാമം രജിസ്റ്റര് ചെയ്യാനും തടസ്സമുണ്ടാകില്ല.\nഎന്നുവെച്ചാല്, പുതിയ ആയിരക്കണക്കിന് വാലറ്റങ്ങളോടുകൂടിയ ഡൊമയ്ന് നാമങ്ങള് ഭാവിയില് നിലവില് വരുമെന്നര്‍ഥം. മനുഷ്യഭാവനയും ക്രിയാത്മകതയും മാത്രമാകും ഇക്കാര്യത്തില് അതിര്‍ത്തിയെന്ന് ഐകാന് മേധാവി റോഡ് ബെക്ക്‌ട്രോം പറഞ്ഞു. പുതിയ ഡൊമയ്ന് നാമങ്ങള് അനുവദിച്ച് കിട്ടാനുള്ള അപേക്ഷകള് 2012 ജനവരി 12 മുതല് ഏപ്രില് 12 വരെ ഐകാന് സ്വീകരിക്കും. പുതിയ ഡൊമയ്ന് അടുത്ത നവംബര് മുതല് ഓണ്‍ലൈനിലെത്തും.\nഅക്ഷരങ്ങളും സംഖ്യകളും ഏതായിരുന്നാലും കുഴപ്പമില്ല, ഒരു ടോപ്പ് ലെവല് ഡൊമയ്ന് നാമത്തിന് 63 ക്യാരക്ടര് വരെ അനുവദിക്കും. നിലവില് ജനറല് ടോപ്പ് ലവല് ഡൊമയ്ന് നാമങ്ങള് (gTLDs) ആകെയുള്ളത് 22 എണ്ണമാണ്. രാജ്യങ്ങളുമായി ബന്ധപ്പെട്ട തലത്തില് 250 ഡൊമയ്ന് നാമങ്ങളും (.in, .uk, .de തുടങ്ങിയവ). ഭാവിയില് പക്ഷേ ജനറല് ടോപ്പ് ലവല് ഡൊമയ്‌നുകളുടെ എണ്ണം ആയിരക്കണക്കിനാകും.\nപക്ഷേ, പുതിയ ഡൊമയ്ന് നാമങ്ങള് അനുവദിച്ച് കിട്ടാന് ചിലവേറും. പുതിയ ഡൊമയ്‌നുകള്‍ക്കുള്ള അപേക്ഷാ ഫീസ് 1.85 ലക്ഷം ഡോളര് (85 ലക്ഷം രൂപ) ആണ്. വര്‍ഷംതോറും 25000 ഡോളര് (11 ലക്ഷം രൂപ) വീതം അടയ്‌ക്കേണ്ടിയും വരും. മാത്രമല്ല, അനുവദിച്ച് കിട്ടാന് അവകാശമുന്നയിക്കുന്ന വാലറ്റങ്ങളുടെ മേല് തങ്ങള്‍ക്ക് നിയമപരമായ അവകാശമുണ്ടെന്ന് അപേക്ഷകര് തെളിയിക്കുകയും വേണം. ഇത്രയും ഉയര്‍ന്ന തുക മുടക്കാന് വന്‍കിട കമ്പനികള്‍ക്ക് ബുദ്ധിമുട്ടുണ്ടാകില്ലായിരിക്കാം.\nഐകാന് ഇതിനുമുമ്പ് രണ്ടു തവണ വെബ്ബ് വിലാസ സംവിധാനം പരിഷ്‌ക്കരിച്ചിരുന്നു. 2000 ല് '.info', '.biz' തുടങ്ങിയ വാലറ്റങ്ങള് അനുവദിച്ചതായിരുന്നു ആദ്യത്തേത്. 2011 മാര്‍ച്ചില് രതിസൈറ്റുകള്‍ക്ക് '.xxx' വാലറ്റം അനുവദിച്ചതായിരുന്നു. രണ്ടാമത്തെ പരിഷ്‌ക്കരണം. പക്ഷേ, അതിനെക്കാളെല്ലാം വിപുലവും വൈവിധ്യമേറിയതുമായ പരിഷ്‌ക്കരണമാണ് ഇപ്പോള് പ്രഖ്യാപിച്ചിരിക്കുന്നത്.\nഡൊമയ്ന് നാമം എന്തിന്\nഒരു വെബ്‌സൈറ്റ് എവിടെ കണ്ടെത്തണം അല്ലെങ്കില് ഒരു ഈമെയില് എങ്ങോട്ട് അയയ്ക്കണം എന്ന് ഇന്റര്‍നെറ്റില് ബന്ധിപ്പിച്ചിട്ടുള്ള കമ്പ്യൂട്ടറുകള്‍ക്ക് പറഞ്ഞു കൊടുക്കാനുപയോഗിക്കുന്ന വിലാസമാണ് ഡൊമയ്ന് നാമം.\nയഥാര്‍ഥത്തില് ഇന്റര്‍നെറ്റ് ഉപഭോക്താക്കള് ഒരു ഡൊമയ്ന് നാമം ബ്രൗസറിന്റെ അഡ്രസ്സ് ബാറില് നല്‍കുമ്പോള്, കമ്പ്യൂട്ടര് അതിനെ കുറെ സംഖ്യകളുടെ കൂട്ടമായി മനസിലാക്കി നിശ്ചിത സൈറ്റിലേക്ക് എത്തുകയാണ് ചെയ്യുക. ഉദാഹരണത്തിന് mathrubhumi.com എന്ന ഡൊമയ്ന് നാമം '50.23.223.5' ആണ്. ap.org എന്നത് '165.1.59.220' ആണ്.\nവെബ്ബ്‌സൈറ്റ് അഡ്രസുകള് മനപ്പാഠമാക്കുന്ന സാധാരണ ഇന്റര്‍നെറ്റ് ഉപഭോക്താക്കള് കുറവാണ്. ഭൂരിപക്ഷം പേരും ഏതെങ്കിലും സെര്‍ച്ച് എന്‍ജിനുകളിലൂടെയാണ് ആവശ്യമായ സൈറ്റുകള് കണ്ടെത്തുന്നത്. അതിനാല്, ഇപ്പോഴത്തെ വിലാസ പരിഷ്‌ക്കരണം സാധാരണ ഇന്റര്‍നെറ്റ് ഉപഭോക്താക്കളില് എന്തെങ്കിലും സ്വാധീനം ചെലുത്തുമെന്ന് കരുതാന് വയ്യെന്ന് 'സെര്‍ച്ച് എന്‍ജിന് ലാന്റിന്റെ എഡിറ്റര് ഡാന്നി സള്ളിവന് അഭിപ്രായപ്പെടുന്നു.\nPosted by ജനാര്‍ദ്ദനന്.സി.എം at 9:57 PM6comments\nഎന്ന് എന്നെപ്പറ്റി ഒരു മഹാകവി പാടിയിട്ടുണ്ട്. വരാനിരിക്കുന്ന നല്ല നാളെ സ്വപ്നം കണ്ട് ഞാനും ചുട്ടുപഴുത്ത ഭൂമിക്കടിയില് തപസ്സിരുന്നു.\nഎങ്ങു നിന്നോ കാറ്റിന്റെ ഇരമ്പലും ഇടിയുടെ മുരളലും എനിക്കനുഭവപ്പെട്ടു. മഴത്തുള്ളിയുടെ കിലുകിലാരവം എന്റെ കര്‍ണ്ണപുടങ്ങളില് മുഴങ്ങി. അല്പ സമയത്തിനു ശേഷം അമ്മയുടെ മുലപ്പാലായ് അതെന്റെ ചുണ്ടിലേക്കരിച്ചു വന്നു. ഉദ്വേഗത്തിന്റെ പുതുനാമ്പായ് പുറത്തേക്ക്.\nകണ്ണു തുറന്നു നോക്കിയപ്പോള് പുലര്‍കാലവെട്ടത്തില് ഒരു കറുത്ത താടിക്കാരനെ കണ്ടു. ആദ്യമായി കാണുന്ന മനുഷ്യജീവി. അയാളെന്നെ നോക്കി ചിരിച്ചു. കയ്യിലുള്ള ഒരു കൊച്ചു പെട്ടി എന്റെ മുഖത്തോടടുപ്പിച്ച് ഞെക്കിയപ്പോള് അതില് നിന്നുയര്‍ന്ന വെള്ളിവെളിച്ചത്തില് എന്റെ കണ്ണു മഞ്ഞളിച്ചു പോയി. എനിക്കു ഭയമാണ് തോന്നിയത്\nഅടുത്ത ദിവസവും അയാള് വന്നു. ഭയമെല്ലാം മാറി. അയാള് വരാതിരുന്നാലായി പിന്നെ വിഷമം. ഞാന് കഴുത്തുയര്‍ത്തി അദ്ദേഹത്തെ തെരഞ്ഞു\nഓരോ പ്രഭാതവും എന്നില് മാറ്റങ്ങള് വരുത്തി. കണ്ണില് അഴകും മനസ്സില് കവിതയും വിരിയാന് തുടങ്ങി.\nഞാന് പുഷ്പിണിയായത്രേ! ചില പൂവാലന്മാരൊക്കെ എന്നെ വട്ടമിട്ടു പറക്കാന് തുടങ്ങി.\nഇന്നയാള് വന്നപ്പോള് ഞാനും പുഞ്ചിരിച്ചു. അതു കണ്ട് അദ്ദേഹം ഇങ്ങനെ പാടി.\nഈവണ്ണമന്‍പൊടു വളര്‍ന്നഥ നിന്റെയംഗ-\nമാവിഷ്ക്കരിച്ചു ചില ഭംഗികള് മോഹനങ്ങള്\nഭാവം പകര്‍ന്നു വദനം കവിള് കാന്തിയാര്‍ന്നൂ\nപൂവേയതില് പുതിയ പുഞ്ചിരി സഞ്ചരിച്ചു.\nആരോമലാമഴകു ശുദ്ധി, മൃദുത്വ, മാഭ\nപാരിങ്കലേതുപമ? ആ മൃദുമെയ്യില് നവ്യ-\nതാരുണ്യമേന്തിയൊരു നിന് നില കാണണം താന്!\nPosted by ജനാര്‍ദ്ദനന്.സി.എം at 12:54 PM 16 comments\nആദാമിന്റെ മകന് അബു - ട്രെയിലര്\nPosted by ജനാര്‍ദ്ദനന്.സി.എം at 5:48 PM2comments\nഡോട്ട്‌കോം യുഗത്തിന് അന്ത്യം : ഇന്റര്‍നെറ്റ് വിലാസ...


വയോജനങ്ങള്‍ക്കായി ഒരു ദിനം\nSat Apr 20 2019 00:16:52 GMT+0530 (IST)\nഎനിക്ക് തോന്നുന്നത് - കെ ഫാറൂഖ്, ഇരിക്കൂര്\nഒക്ടോബര് 1 ലോക വയോജന ദിനമാണ്. ഇപ്പോള് പല രാജ്യങ്ങളിലും 60 വയസ്സ് കഴിഞ്ഞവരാണ് കൂടുതലെന്നു ലോക ആരോഗ്യ സംഘടന ചൂണ്ടിക്കാട്ടുന്നു. ആയുര്‍ദൈര്‍ഘ്യം കൂടുതലായതാണ് ഇതിനു കാരണം. കഴിഞ്ഞ അര നൂറ്റാണ്ടിനുള്ളില് പകര്‍ച്ചവ്യാധികള് നിയന്ത്രിക്കുന്നതിനും ഹൃദ്രോഗം, പ്രമേഹം എന്നിവയ്ക്ക് കൂടുതല് ഫലപ്രദമായ ഔഷധങ്ങള് വികസിപ്പിക്കുന്നതിലും മാനവരാശി വളരെ മുന്നോട്ടുപോയിട്ടുണ്ട്. അതിനാല്, വികസിത രാജ്യങ്ങളില് മാത്രമല്ല ഇന്ത്യ, ചൈന, നൈജീരിയ, ബ്രസീല് തുടങ്ങിയ രാജ്യങ്ങളിലും ആയുര്‍ദൈര്‍ഘ്യം കൂടിവരുകയാണ്. അതിനനുസരിച്ച് വൃദ്ധസദനങ്ങളില് ഇപ്പോള് എത്തിപ്പെടുന്നവരുടെ എണ്ണവും വര്‍ധിച്ചുകൊണ്ടിരിക്കുകയാണ്.\nപ്രായമായ മാതാപിതാക്കളെ ചിലപ്പോള് അവരുടെ മക്കള് തന്നെ വൃദ്ധസദനങ്ങളിലാക്കുന്നു. കൂട്ടുകുടുംബത്തിനു പകരം അണുകുടുംബ വ്യവസ്ഥ വന്നതോടെ, ഞാനും കെട്ട്യോളും എന്റെ രണ്ടു കുട്ടികളും എന്നതായി നിയമം. ലോക വയോജന ദിനം ലോകവ്യാപകമായി ആചരിക്കുന്നത് വൃദ്ധരുടെ പ്രശ്‌നങ്ങളിലേക്ക് ജനശ്രദ്ധ തിരിച്ചുവിടാനാണ്. പലപ്പോഴും മുതിര്‍ന്ന പൗരന്മാരെ പൊന്നാടയണിയിക്കുകയും പുകഴ്ത്തി പ്രസംഗിക്കുകയും ചെയ്യുന്നതോടെ ഈ ദിനാചരണം അവസാനിക്കുന്നു. എന്നാല്, വൃദ്ധജനങ്ങള് അനുഭവിക്കുന്ന യഥാര്‍ഥ പ്രശ്‌നങ്ങള്‍ക്ക് പരിഹാരം കണ്ടെത്തുന്നതിനും അവര്‍ക്കു നേരെയുണ്ടാകുന്ന അതിക്രമങ്ങള് തടയുന്നതിനും സമൂഹം മുന്നോട്ടുവരേണ്ടതുണ്ട്.\nഇപ്പോള് രാജ്യത്ത് സര്‍ക്കാര് നേരിട്ട് നടത്തുന്നത് 516ഓളം വൃദ്ധസദനങ്ങളാണ്. സന്നദ്ധ സംഘടനകളും സ്വകാര്യ വ്യക്തികള് നടത്തുന്നതുമായ വൃദ്ധസദനങ്ങള് ഇതിന്റെ ഇരട്ടിയോളം വരും. ഇന്ത്യയില് ഏറ്റവും കൂടുതല് വൃദ്ധസദനങ്ങള് ഉള്ളത് കേരളത്തിലാണെന്നാണ് കണക്കുകള് സൂചിപ്പിക്കുന്നത്. മക്കള് തെരുവില് ഉപേക്ഷിച്ചവരും സമ്പന്നരുമൊക്കെ വൃദ്ധസദനങ്ങളിലെ അന്തേവാസികളാണ്. ഇന്ത്യയിലെ ഇത്തരം സദനങ്ങള് ഗുണനിലവാരത്തില് ഒരുപോലെയല്ല. ചിലത് മികച്ച സേവനം നല്‍കുന്നു. മറ്റു ചിലത് ചൂഷണകേന്ദ്രങ്ങളാണ്.\nവൃദ്ധജനങ്ങളുടെ സുരക്ഷിതത്വം മുന്‍നിര്‍ത്തിക്കൊണ്ട് 2007ല് പാര്‍ലമെന്റ് പാസാക്കിയ മെയിന്റനന്‍സ് ആന്റ് വെല്‍ഫെയര് ഓഫ് പാരന്റ്‌സ് ആന്റ് സീനിയര് സിറ്റിസണ്‍സ് ആക്ട് പ്രകാരം മാതാപിതാക്കളെ സംരക്ഷിക്കാത്ത മക്കള്‍ക്കെതിരേ നിയമ നടപടിയെടുക്കാം. അത് വേണ്ടത്ര ഫലപ്രദമല്ലെന്നു കണ്ടപ്പോള് നിയമം കര്‍ശനമാക്കുന്ന ഭേദഗതികള് പാര്‍ലമെന്റില് അവതരിപ്പിക്കാനുള്ള തയ്യാറെടുപ്പിലാണ് കേന്ദ്ര സാമൂഹികക്ഷേമ വകുപ്പ്. അതില് മാതാപിതാക്കളെ വഴിയില് തള്ളുന്ന മക്കളെ ജയിലിലിടാം. എന്നാല്, ഈ നിയമം നടപ്പാക്കാന് അധികൃതര് പലപ്പോഴും മടിക്കുന്നു. നിയമം കര്‍ക്കശമായി നടപ്പാക്കിയാല് വൃദ്ധസദനങ്ങളില് എത്തിപ്പെടുന്നവരുടെ എണ്ണം ക്രമാതീതമായി വര്‍ധിക്കുമെന്നു വാദിക്കുന്ന ഉദ്യോഗസ്ഥരുമുണ്ട്.\nഈയിടെ സംസ്ഥാന സാമൂഹിക ക്ഷേമ വകുപ്പ് തന്നെ പുറത്തുവിട്ട കണക്കു പ്രകാരം വൃദ്ധസദനങ്ങളില് കഴിയുന്ന അന്തേവാസികളില് 46 ശതമാനം പേരും സ്വന്തം മക്കളാല് കടുത്ത ക്രൂരതയ്ക്ക് ഇരയായി തെരുവില് നിന്ന് എത്തിയവരാണ് എന്നാണ്. ശക്തമായ ബോധവല്‍ക്കരണത്തിലൂടെ മാത്രമേ ഇത്തരം പ്രവണതകള് അവസാനിക്കുകയുള്ളൂ. വൃദ്ധരോട് കാണിക്കുന്ന അവഗണനയ്‌ക്കെതിരേ പോരാടുകയും അവരെ സംരക്ഷിക്കുകയും ചെയ്യുമെന്ന് പ്രതിജ്ഞയെടുക്കാനുള്ള അവസരമാണ് ഈ വയോജന ദിനം.


തമിഴ്നാട്ടിൽ പടക്ക നിർമ്മാണശാലയിൽ തീപിടിത്തം; മരണം 11 ആയി - Keralabhooshanam Daily തമിഴ്നാട്ടിൽ പടക്ക നിർമ്മാണശാലയിൽ തീപിടിത്തം; മരണം 11 ആയി\nHome/NEWS/LATEST/തമിഴ്നാട്ടിൽ പടക്ക നിർമ്മാണശാലയിൽ തീപിടിത്തം; മരണം 11 ആയി\nതമിഴ്നാട്ടിൽ പടക്ക നിർമ്മാണശാലയിൽ തീപിടിത്തം; മരണം 11 ആയി\nവെബ് ഡെസ്ക് Send an email February 12, 2021\nചെന്നൈ: തമിഴ്‌നാട്ടിലെ വിരുദുനഗറിലുണ്ടായ തീപിടിത്തത്തിൽ മരിച്ചവരുടെ എണ്ണം 11 ആയി. സതൂരിനടുത്തുള്ള അച്ചാങ്കുളം പ്രദേശത്താണ് സ്വകാര്യ പടക്ക നിർമ്മാണ ഫാക്ടറി സ്ഥിതി ചെയ്യുന്നത്. 14 ലധികം പേർക്ക് പരിക്കേറ്റു. പരിക്കേറ്റവരെ ശിവകാസി സർക്കാർ ആശുപത്രിയിൽ പ്രവേശിപ്പിച്ചു.\nപടക്കങ്ങൾ നിർമ്മിക്കാൻ ഉപയോഗിക്കുന്ന ചില രാസവസ്തുക്കൾ കൂടുക്കലർന്നാകാം തീപിടിത്തമുണ്ടായതെന്നാണ് പ്രഥമിക നിഗമനം. അപകടത്തെ തുടർന്ന് വിവിധ സ്ഥലങ്ങളിൽ നിന്നുള്ള പത്ത് അഗ്നിശമന യൂണിറ്റുകൾ തീ അണയ്ക്കാൻ സ്ഥലത്തെത്തി.\nസംഭവത്തിൽ പ്രധാനമന്ത്രി നരേന്ദ്ര മോദി ദുഖം രേഖപ്പെടുത്തി. അപകടത്തിൽപ്പെട്ടവരുടെ കുടുംബങ്ങൾക്കൊപ്പമാണ് താനെന്ന് പ്രധാനമന്ത്രി ട്വീറ്റ് ചെയ്തു. പരിക്കേറ്റവർ ഉടൻ സുഖം പ്രാപിക്കട്ടെ. ദുരിതബാധിതരെ സഹായിക്കാൻ എല്ലാവരും ശ്രമിക്കുകയാണെന്നും പ്രധാനമന്ത്രി ട്വീറ്റ് ചെയ്തു.\n'ആർക്കും ഇളവ് നൽകില്ല', മൂന്ന് തവണ മത്സരിച്ചവരെ ഇത്തവണ മത്സരിപ്പിക്കില്ലെന്ന് കാനം രാജേന്ദ്രൻ


പ്രധാനമന്ത്രി മോദിക്ക് വിരാട് കോഹ്‌ലിയുടെ ഫിറ്റ്‌നസ് ചാലഞ്ച് • Suprabhaatham\nപ്രധാനമന്ത്രി മോദിക്ക് വിരാട് കോഹ്‌ലിയുടെ ഫിറ്റ്‌നസ് ചാലഞ്ച്\nMay 23, 2018 | 10:21 pm IST\n#HumFitTohIndiaFitPM ModiVirat Kohli\nന്യൂഡല്‍ഹി: പ്രധാനമന്ത്രി നരേന്ദ്ര മോദിക്ക് ക്രിക്കറ്റ് താരം വിരാട് കോഹ്‌ലിയുടെ ഫിറ്റ്‌നസ് ചാലഞ്ച്. #HumFitTohIndiaFit എന്ന ടാഗില് കേന്ദ്ര യുവ, കായിക മന്ത്രി രാജ്യവര്‍ധന് സിങ് രാത്തോര് തുടങ്ങിവച്ച ക്യാംപയിനിലാണ് മോദിയെ കോഹ്‌ലി ചാലഞ്ച് ചെയ്യുന്നത്.\nരാജ്യവര്‍ധനാണ് കോഹ്‌ലിയെ ചാലഞ്ച് ചെയ്തത്. ഫിറ്റ്‌നസ് തെളിയിക്കുന്ന വീഡിയോ എടുത്ത് ട്വീറ്റ് ചെയ്ത് മൂന്നുപേരെ ചാലഞ്ച് ചെയ്യുന്നതാണ് ക്യാംപയിന്. മോദിയെക്കൂടാതെ, സ്വന്തം ഭാര്യ അനുഷ്‌ക ശര്‍മ്മയെയും ക്രിക്കറ്റ് താരം മഹേന്ദ്ര സിങ് ധോനിയേയുമാണ് കോഹ് ലി ചാലഞ്ച് ചെയ്തത്.\nപ്രധാനമന്ത്രി നരേന്ദ്ര മോദി തുർക്കി പ്രസിഡന്‍റ് ഉര്‍ദുഗാനുമായി ചര്‍ച്ച നടത്തി\nയു.എസ് വിദേശകാര്യ സെക്രട്ടറി മൈക്ക് പോംപിയോ ഇന്ത്യയില്; മോദിയുമായി കൂടിക്കാഴ്ച നടത്തി


kerala bjp internal conflict\nനിലപാട് കടുപ്പിച്ച് ബി.ജെ.പിയിലെ വിമതവിഭാഗം; ആര്.എസ്.എസിലും രണ്ട് പക്ഷം\n21 Nov, 2020, 10:25 am\nസംസ്ഥാന പ്രസിഡന്റ് കെ.സുരേന്ദ്രനോടുള്ള പോര് കടുപ്പിച്ച് ബി.ജെ.പിയിലെ വിമതവിഭാഗം. ദേശീയതലത്തില് അര്‍ഹമായ പരിഗണന ലഭിച്ചാല് മാത്രം സംഘടനാ രംഗത്ത് സജീവമാകുമെന്നാണ് ശോഭ സുരേന്ദ്രനുള്‍പ്പെടെയുള്ള നേതാക്കളുടെ നിലപാട്. ഇതിനിടെ സംസ്ഥാന ബി.ജെ.പിയിലെ പ്രശ്‌നങ്ങള് പരിഹരിക്കുന്നതില് ആര്.എസ്.എസിലും ഭിന്നത രൂക്ഷമായി. ആര്.എസ്.എസിലെ മുതിര്‍ന്ന നേതാക്കള് ഇരുപക്ഷത്തുമായി നിലയുറപ്പിച്ചതോടെ പ്രശ്‌നപരിഹാരത്തിന് ബി.ജെ.പി ദേശീയ നേതൃത്വം തന്നെ ഇടപെടേണ്ട സാഹചര്യമായി.\nപ്രവര്‍ത്തനങ്ങളില് നിന്നും വിട്ടുനില്‍ക്കുകയായിരുന്ന ശോഭ സുരേന്ദ്രന്, സി കെ പത്മനാഭന് എന്നിവര് ഇന്നലെ കൊച്ചിയില് ചേര്‍ന്ന യോഗത്തിലും പങ്കെടുത്തിരുന്നില്ല. സംസ്ഥാന പ്രസിഡന്റ് കെ.സുരേന്ദ്രന് ഏകപക്ഷീയമായ തീരുമാനങ്ങളെടുക്കുന്നുവെന്നാണ് വിരുദ്ധപക്ഷത്തിന്റെ ആരോപണം. മുന്‍പ്രസിഡന്റുമാരും ജനറല് സെക്രട്ടറിമാരും ചേര്‍ന്ന് ആലോചിച്ച് തീരുമാനങ്ങള് എടുക്കുന്നതായിരുന്നു പതിവെന്നും കെ.സുരേന്ദ്രന് ഇത് ലംഘിക്കുന്നുവെന്നുമാണ് ഇവരുടെ ആരോപണം. കുമ്മനം രാജശേഖരന്, സി.കെ.പത്മനാഭന് തുടങ്ങിയ മുതിര്‍ന്ന നേതാക്കളെ പൂര്‍ണമായും അവഗണിക്കുന്നുവെന്നും ഇവര് പറയുന്നു. ഇതിലുള്ള പ്രതിഷേധമാണ് വിട്ടുനില്‍ക്കലിന് കാരണമെന്ന് കേന്ദ്ര നേതൃത്വത്തെ അറിയിച്ചിട്ടുണ്ട്.\nബി.ജെ.പിയിലെ പ്രശ്‌നങ്ങള് പരിഹരിക്കുന്നതിനായിരുന്നില്ല കഴിഞ്ഞ ദിവസത്തെ യോഗമെന്നാണ് കെ.സുരേന്ദ്രന് വ്യക്തമാക്കിയത്. എന്നാല് വിഷയം ചര്‍ച്ച ചെയ്യുമെന്ന പ്രതീക്ഷയിലായിരുന്നു ശോഭ സുരേന്ദ്രനും കൃഷ്ണദാസ് പക്ഷവും. സംഘടനാ സെക്രട്ടറിമാര് യോഗത്തില് പങ്കെടുത്തിട്ടില്ല. ബിഹാര് തെരഞ്ഞെടുപ്പും ദീപാവലിയും കഴിഞ്ഞതിന് ശേഷം യോഗം വിളിക്കാമെന്ന് കേന്ദ്ര നേതാക്കള് ഇടഞ്ഞു നില്‍ക്കുന്ന നേതാക്കള്‍ക്ക് ഉറപ്പ് നല്‍കിയിരുന്നു. സംസ്ഥാനത്തിന്റെ ചുമതലയുള്ള സി.പി.രാധാകൃഷ്ണനാണ് യോഗത്തിനെത്തിയത്. നേതാക്കളുടെ വിട്ടുനില്‍ക്കല് സി.പി.രാധാകൃഷ്ണന് കേന്ദ്ര നേതൃത്വത്തിന്റെ ശ്രദ്ധയില്‍പ്പെടുത്തുമെന്നാണ് പ്രതീക്ഷിക്കുന്നത്.\nനിയമസഭ തെരഞ്ഞെടുപ്പിന് മുമ്പ് പ്രശ്‌നങ്ങള് പരിഹരിക്കുമെന്നാണ് കൃഷ്ണദാസ് പക്ഷം കരുതുന്നത്. ആര്.എസ്.എസിന്റെ പിന്തുണ തങ്ങള്‍ക്കുണ്ടെന്നാണ് ഇവര് അവകാശപ്പെടുന്നത്. ആര്.എസ്.എസിലെ രണ്ട് വിഭാഗമുണ്ട്. മുതിര്‍ന്ന നേതാവായ ജെ.നന്ദകുമാര് വി.മുരളീധരനെയും കെ.സുരേന്ദ്രനെയും പിന്തുണയ്ക്കുയാണ്. എന്നാല് എസ്.സുദര്‍ശന്,ഗോപാലന്‍കുട്ടി മാസ്റ്റര്, ഹരികൃഷ്ണന്, പി.ആര്.ശശിധരന് എന്നിവര് പ്രശ്‌നങ്ങള് പരിഹരിക്കണമെന്നും മുതിര്‍ന്ന നേതാക്കള്‍ക്ക് പരിഗണന നല്‍കണമെന്നും ആവശ്യപ്പെട്ട് കേന്ദ്ര നേതൃത്വത്തില് സമ്മര്‍ദ്ദം ചെലുത്തുന്നുണ്ട്.\nആന്ധ്രയിലെ സംഘടന ചാര്‍ജ്ജ് നല്‍കിയത് കേന്ദ്രമന്ത്രി സ്ഥാനത്ത് നിന്ന് മാറ്റി നിര്‍ത്തുന്നതിന് വേണ്ടിയാണെന്ന ചര്‍ച്ചയും പാര്‍ട്ടിക്കുള്ളിലുണ്ട്. മന്ത്രിമാര്‍ക്ക് സംഘടന ചാര്‍ജ്ജ് നല്‍കാറില്ലെന്നാണ് ഇതിന് കാരണമായി ഈ വിഭാഗം ചൂണ്ടിക്കാണിക്കുന്നത്. എന്നാല് ഉന്നത നേതാക്കളുമായുള്ള ബന്ധമുള്ളതിനാല് ഇത്തരം നടപടികളുണ്ടാകില്ലെന്നും ഒരുവിഭാഗം കരുതുന്നു.